AOB ഇവന്‍റ്സ് : ഇന്ത്യയിലെ ഓണ്‍ലൈന് ഇവന്‍റുകളിൽ അഗ്രഗണ്യന് | AOB Events: First online event platform launched in India\nAOB ഇവന്‍റ്സ് : ഇന്ത്യയിലെ ഓണ്‍ലൈന് ഇവന്‍റുകളിൽ അഗ്രഗണ്യന്\nഇന്ത്യയിലെ ആദ്യത്തെ ഓണ്‍ലൈന് ഇവന്‍റ് പ്ലാറ്റ്‌ഫോം; AOB ഇവന്‍റ്സ്. ഓട്ടോമൊബൈല് (2 വീലര്,4വീലര്), വിദ്യാഭ്യാസം, റിയല് എസ്റ്റേറ്റ്, വെല്‍നെസ്സ്, സഞ്ചാരം, നിക്ഷേപം തുടങ്ങിയ നിരവധി മേഖലകൾക്കായി മൂന്ന് ദിന ഓണ്‍ലൈന് ഇവന്‍റുകള്‍ക്ക് ആതിഥേയത്വം വഹിക്കാൻ ഓണ്‍ലൈന് ഇവന്‍റ് പ്ലാറ്റ്‌ഫോമിന് കഴിയും.\nKochi, First Published Jun 22, 2020, 2:53 PM IST\nകൊവിഡ്-19ന്‍റെ പശ്ചാത്തലത്തില് വീടുകളില് കഴിയാന് നിര്‍ബന്ധിതരായിരിക്കുകയാണ് നമ്മൾ. വേറെ നിവര്‍ത്തിയില്ല. പക്ഷേ, ജീവനെ പോലെ തന്നെ പ്രാധാന്യമാണ് ജീവിതവും. ജീവിക്കണമെങ്കില് ബിസിനസ്സ് തടസപ്പെടാതെയും വരുമാനം നിലയ്ക്കാതിരിക്കുകയും വേണം. അതാണ് യാഥാര്‍ത്ഥ്യം. ഇവിടെയാണ് ഡിജിറ്റല് മീഡിയ നമ്മുടെ സഹായത്തിന് എത്തുന്നത്. പൊട്ടന്‍ഷ്യലുകള്‍ക്ക് ചിറക് നല്‍കുന്ന പ്ലാറ്റ്‌ഫോം. വേണമെങ്കില് വീടിന്‍റെ സൗകര്യങ്ങളില് ഒതുങ്ങിയിരുന്ന് നിലവിലെ സാഹചര്യവുമായി പൊരുത്തപ്പെട്ട് സാഹചര്യം മാറുന്നത് വരെ കാത്തിരിക്കാം. അല്ലെങ്കില് ഇതേ സാഹചര്യം ഉപയോഗിച്ച് പുതിയ തലങ്ങളിലേക്ക് ഉയരുകയും പരമാവധി വരുമാനം ഉണ്ടാക്കാന് ശ്രമിച്ചു നോക്കുകയും ആകാം. ഇതിനുതകുന്ന സുവര്‍ണ്ണ അവസരമാണ് AOB-യുടെ ഡിജിറ്റല് ഇവന്‍റ്സ്.\nഒട്ടനവധി ഡൊമെയ്‌നുകളില് വിവിധ മേഖലകൾക്കായി AOB ഇവന്‍റ്സ് ഇന്ത്യയിലെ ആദ്യത്തെ ഓണ്‍ലൈന് ഇവന്‍റ് പ്ലാറ്റ്‌ഫോം ലോഞ്ച് ചെയ്തു. ഓട്ടോമൊബൈല് (2 വീലര്,4വീലര്), വിദ്യാഭ്യാസം, റിയല് എസ്റ്റേറ്റ്, വെല്‍നെസ്സ്, സഞ്ചാരം, നിക്ഷേപം തുടങ്ങിയ നിരവധി മേഖലകൾക്കായി മൂന്ന് ദിന ഓണ്‍ലൈന് ഇവന്‍റുകള്‍ക്ക് ആതിഥേയത്വം വഹിക്കാൻ ഓണ്‍ലൈന് ഇവന്‍റ് പ്ലാറ്റ്‌ഫോമിന് കഴിയും. എല്ലാ വര്‍ഷവും ഒരോ ആഴ്ചയിലും പങ്കാളികള്‍ക്കും ഉപയോക്താക്കള്‍ക്കുമായി എക്‌സ്‌ക്ലൂസീവ് ഡീലുകള് നല്‍കുന്നതിന്‍റെ ഭാഗമായി പുതിയ വിഭാഗങ്ങള് ചേര്‍ക്കാന് AOB ഇവന്‍റ്സ് പ്ലാന് ചെയ്യുന്നു.\nഅതിപ്രഗല്‍ഭമായ പ്ലാനിങും കട്ടിങ് എഡ്ജ് സ്ട്രാറ്റജിയും സംയോജിക്കുന്ന ഓണ്‍ലൈന് പ്ലാറ്റ്‌ഫോം ആണിത്. പ്ലാറ്റ്‌ഫോം ആതിഥേയത്വം വഹിക്കുന്ന ഒരോ ഇവന്‍റും ഒരോ പ്രത്യേക തരത്തിലുള്ള ഉപയോക്താക്കൾക്ക് വേണ്ടിയാണ്. ഉൽപന്നങ്ങൾക്കും സേവനങ്ങൾക്കുമായുള്ള സാധ്യതാ ഉപയോക്താക്കളെ കണ്ടെത്താൻ എക്സിബിറ്റേഴ്സിനെ AOB ഇവന്‍റ്സ് സഹായിക്കുന്നു.\nഎല്ലാ വ്യാഴാഴ്ചകളിലും രാത്രി ലൈവായി ഞായറാഴ്ച അർദ്ധരാത്രി വരെ പ്ലാറ്റ്‌ഫോം ആക്റ്റിവ് ആയിരിക്കും. മൂന്ന് ദിവസം നീളുന്ന ഇവന്‍റിൽ 50 എക്സിബിറ്റേഴ്സുകൾ ഒരോരുതരായി5ഓഫറുകൾ വരെ പ്രൊമോട്ട് ചെയ്യും. അങ്ങനെയെങ്കിൽ ഒറ്റ സമയത്ത് 250 ഓഫറുകളെങ്കിലും എൻഡ് യൂസറിന് മുന്നിൽ എത്തുകയും അതിൽ നിന്ന് ടേസ്റ്റിന് അനുസരിച്ച് തിരഞ്ഞെടുക്കാനാവുകയും ചെയ്യും.\nഈ പ്രതികൂല കാലവസ്ഥയിലും വളരാൻ ആഗ്രഹിക്കുന്ന കമ്പനികൾക്കും വ്യവസായങ്ങൾക്കും ഉതകുന്ന ഏറ്റവും നൂതന ന്യൂജെനറേഷൻ ടൂളാണ് AOB ഇവന്‍റ്സ്. വ്യവസായങ്ങൾക്ക് ആവശ്യമായ സ്പേസ് നൽകുന്നതിനോടൊപ്പം ഒരു കുട കീഴിൽ തകർപ്പൻ ഡീലുകളും ഡിസ്കൗണ്ട് ഓഫറുകളുമായി എത്തുന്ന വമ്പൻ ബ്രാൻഡുകളെ നിങ്ങൾക്ക് പരിചയപ്പെടാനാകുന്നു. ഇവയില് നിന്ന് മികച്ചത് എന്‍ഡ് യൂസറിന് തിരഞ്ഞെടുക്കാം.\nമീഡിയ പ്രൊമോഷനായി AOB ഇവന്‍റ്സ്, ടൈംസ് ഓഫ് ഇന്ത്യയുമായിട്ടാണ് കൈ കോര്‍ത്തിരിക്കുന്നത്. അതിനാല് ഏറ്റവും കൂടുതല് പേര് ഇവ കാണുകയും അവരുടെ പ്ലാറ്റ്‌ഫോമിലേക്ക് ലക്ഷോപലക്ഷം പേരെ കൊണ്ടുവരാന് സാധിക്കുകയും ഈ കൂട്ടുക്കെട്ടിനാകും. ഡിജിറ്റല് ഇവന്‍റിന് 45 ദിവസം മുമ്പ്, ഒരോ ഇവന്‍റില് പങ്കെടുക്കുന്ന ബിസിനസ് പങ്കാളികളുടെ ഓഫറുകള് പ്രൊമോട്ട് ചെയ്യുന്ന അതുല്യമായ മൊബൈൽ ആപ്ലിക്കേഷാണ് AOB ഇവന്‍റ്സ്. ഇത് ഓഫറുകള്‍ക്കായി കാത്തിരിക്കുന്ന യഥാര്‍ത്ഥ ഓഡിയന്‍സിനെ കണ്ടെത്താനും ട്രാഫിക് വർധിപ്പിച്ച് അവരെ ബിസിനസ്സ് പങ്കാളികളിലേക്ക് അടുപ്പിക്കാനും സഹായിക്കുന്നു.\nഇരു ചക്രവാഹനങ്ങള്‍ക്കും സെക്കൻഡ്ഹാൻഡ്4വീലറുകള്‍ക്കും എഞ്ചിനിയര് കോളജ് അഡ്മിഷനുകള്‍ക്കുമായി ജുലൈയിലേക്കുള്ള ഇവന്‍റുകള്‍ക്ക് മികച്ച പ്രതികരണമാണ് ലഭിച്ചിട്ടുള്ളത്. 40% ത്തില് കൂടുതല് ബൂത്തുകള് ഏഴ് ദിവസം കൊണ്ട് വിറ്റ് പോയതാണ് ഹൈലൈറ്റ്. മികച്ച ബ്രാന്‍ഡുകളായ സുസൂക്കി, ബജാജ്, യമഹ, ഹോണ്ട, റോയല് എന്‍ഫീല്‍ഡ് തുടങ്ങിയവ ഇരുചക്ര വാഹന ഡിജിറ്റല് ഇവന്‍റിൽ പങ്കാളികളാണ്. കൂടാതെ, മാരുതി ട്രൂ വാല്യു, ഹോണ്ട ഓട്ടോ ടെറസ്, ഹ്യൂണ്ടയ് H പ്രോമിസ്, ടൊയോട്ട യു ട്രസ്റ്റ് തുടങ്ങിയ ബ്രാൻഡുകളാണ്4വീലര് ഡിജിറ്റല് ഫെയറിലുള്ളത്. കൂടാതെ ഡല്‍ഹി-NCR, ബംഗ്ലൂരു, കേരളം, മുംബൈ, പൂനെ എന്നിവിടങ്ങളില് നിന്നുള്ള ടോപ് റാങ്ക് ചെയ്ത യൂണിവേഴ്സ്റ്റികളും എഞ്ചിനിയറിങ് കോളജുകളും അഡ്മിഷന് ഫെയറുകളില് പങ്കെടുക്കുന്നു. എന്‍ഡ് യൂസേഴ്സിൽ നിന്നും ലഭിച്ച പ്രതികരണം വളരെ ഹൃദ്യമാണെന്ന് പറയാതെ വയ്യ. പങ്കെടുക്കുന്ന ഒട്ടുമിക്കവരും അവർക്ക് താല്‍പര്യമുള്ള ദിവസം മുന്‍കൂട്ടി ടാഗും ബുക്ക് മാർക്കും ചെയ്താണ് AOB ഇവന്‍റ്സിനെ മനസ്സിലേറ്റിയിരിക്കുന്നത്. AOB ഇവന്‍റ്സ് ഒരോ ഓണ്‍ലൈന് ഇവന്‍റുകളിലെക്ക് 10 ലക്ഷം വിസിറ്റേഴ്സിനെയെങ്കിലും കുറഞ്ഞത് പ്രതീക്ഷിക്കാം. ഓൺലൈൻ ചർച്ചകൾ വിരൽചൂണ്ടുന്നത് സോഷ്യല് മീഡിയയില് AOB ഇവന്‍റ്സ് തരംഗം സൃഷ്ടിക്കുകയാണെന്ന യാഥാർഥ്യത്തിലേക്കാണ്.\nറിയല് എസ്‌റ്റേറ്റ്, സ്വകാര്യ ഫിനാന്‍സ്, നിക്ഷേപം, ആരോഗ്യവും സൗഖ്യവും (ഐവിഎഫ്, ഹെയര് ട്രാസ്പ്ലാന്‍റ്, കോസ്‌മെറ്റിക് സര്‍ജറി, വിദ്യാഭ്യാസം- സ്‌കൂള്-പ്രീ സ്‌കൂള് അഡ്മിഷനുകള് എന്നിവ) ട്രാവല് ആന്‍ഡ് ടൂറിസം സെക്റ്ററുകള് കൂടി ഇനി വരുന്ന മാസങ്ങളില് ഇവന്‍റുകളിലേക്ക് ചേർക്കാനാണ് AOB ഇവന്‍റ്സ് പ്ലാന് ചെയ്യുന്നത്. വിശ്വസനീയമായ യഥാര്‍ത്ഥ ലീഡുകള് പങ്കാളികള്‍ക്ക് നല്‍കാനായി ഓഡിയന്‍സിനെ ഉന്നം വയ്ക്കുന്ന ന്യൂ ഏജ് ലീഡ് ജെനറേഷന് പ്ലാറ്റ്‌ഫോം ആകാനുള്ള തയ്യാറെടുപ്പിലാണ് AOB ഇവന്‍റ്സ്.\nഇന്ത്യന് മാര്‍ക്കറ്റ് ഇതുവരെ കാണാത്തതും കേള്‍ക്കാത്തതുമായ ഡീലുകളും ഡിസ്‌ക്കൗണ്ടുകളും ഓഫര് ചെയ്ത് വിശ്വസനീയമായ ലക്ഷോപലക്ഷം ഉപഭോക്താക്കളുമായി ബന്ധപ്പെടാന് ഈ ഓണ്‍ലൈന് ഇവന്‍റ് പ്ലാറ്റ്‌ഫോം വഴിയൊരുക്കുന്നു. എല്ലാ ആഴ്ചയിലും ആഗോളതലത്തില് ഒരു കോടിയോളം പേരുമായി കണക്റ്റ് ചെയ്ത് വീടിന്‍റെ സുഖസൗകര്യങ്ങളില് ഇരുന്ന് അവർക്ക് പുത്തന് അനുഭവം പങ്കിടാന് AOB ഇവന്‍റ്സ് ആഗ്രഹിക്കുന്നു.\nക്യൂ നില്‍ക്കണ്ട! AOB ഇവന്‍റ്സ്, നിങ്ങളുടെ സ്മാര്‍ട്ട് ഫോണിലെ ഒരു ക്ലിക്കില്.. വിരൽതുമ്പിൽ ഇവന്‍റ് ലൈവ് ആക്കി തരും. വേറെന്തു വേണം?\nLast Updated Jun 23, 2020, 2:09 PM IST


വെടിനിര്‍ത്തല് ലംഘിച്ച് ഇസ്രായേല്; ഫലസ്തീനികള്‍ക്ക് നേരെ സൈന്യത്തിന്റെ ആക്രമണം – Christian Live\nവെടിനിര്‍ത്തല് ലംഘിച്ച് ഇസ്രായേല്; ഫലസ്തീനികള്‍ക്ക് നേരെ സൈന്യത്തിന്റെ ആക്രമണം\nജറുസലേം: വെടിനിര്‍ത്തല് പ്രഖ്യാപിച്ച് മണിക്കൂറുകള് കഴിയവേ അല്‍അഖ്സ പള്ളിയില് ആക്രമണം അഴിച്ചുവിട്ട് ഇസ്രായേല് സൈന്യം. ജുമുഅ നമസ്‌കാരത്തിനിടെയാണ് വിശ്വാസികള്‍ക്കെതിരെ സൈന്യം അക്രമമഴിച്ചുവിട്ടത്.ജുമുഅ നിസ്‌കാരം കഴിഞ്ഞയുടനായിരുന്നു സംഭവം. വെടിനിര്‍ത്തല് പ്രഖ്യാപനത്തില് സന്തോഷം പ്രകടിപ്പിച്ച് മധുരം വിതരണം ചെയ്യുന്നതിനിടെ പള്ളിയിലേക്ക് സൈന്യം ഇരച്ചുകയറി. തുടര്‍ന്ന് വിശ്വാസികള്‍ക്കുനേരെ വാതകവും ഗ്രനേഡും റബര് ബുള്ളറ്റും പ്രയോഗിച്ചതായി പ്രാദേശിക മാധ്യമങ്ങള് റിപ്പോര്‍ട്ട് ചെയ്തു. സൈന്യത്തിന്റെ ആക്രമണത്തില് 20 പേര്‍ക്ക് പരിക്കേറ്റു. ഇതില് രണ്ടുപേരുടെ നില ഗുരുതരമാണ്. കഴിഞ്ഞ ദിവസം വൈകിട്ടാണ് ഗസ്സയിലെ നരഹത്യ അവസാനിപ്പിച്ച് ഇസ്രായേല് വെടിനിര്‍ത്തല് അംഗീകരിച്ചത്.\nഇന്ത്യാ പെന്തക്കോസ്ത് ദൈവസഭയുടെ 97 മത് ജനറൽ…\nഎക്സൽ മിനിസ്ട്രീസ് ഒരുക്കുന്ന കുട്ടികളുടെ ഉപവാസ…


പ്രവാചക ശബ്‌ദം - സ്വര്‍ഗ്ഗത്തിലെ ജിയന്നയെ കുറിച്ച് ഒരു വൈദികന്റെ ഓര്‍മ്മ കുറിപ്പ്\nഫാ. ബിബിൻ മഠത്തിൽ 13-08-2018 - Monday\nജിയന്ന ജനിച്ചിട്ട് ഇന്നു ഒരു വർഷം തികയുവാണ്, ഭൂമിയിൽ മാത്രമല്ല സ്വർഗത്തിലും! ഇതു അവളുടെ കഥയാണ്, ഒപ്പം ഞങ്ങളുടെയും – ഞങ്ങടെ ജിയന്നക്കുവേണ്ടി ഞങ്ങൾ നടത്തിയ പോരാട്ടത്തിന്റെ കഥ.\nകഴിഞ്ഞവർഷം തുടക്കത്തിലാണു പെങ്ങളു വിളിച്ച് അവൾക്ക് വിശേഷം ഉണ്ടെന്നു അറിയിച്ചത്. ഒന്നരവർഷത്തോളം കാത്തിരുന്നിട്ടായിരുന്നു ഞാൻ ആ വാർത്ത കേട്ടത്. എന്തെന്നില്ലാത്ത സന്തോഷത്തിലായിരുന്നു ഞങ്ങൾ! വീട്ടിലേക്ക് ഒരു പുതുതലമുറ കടന്നു വരാൻ പോകുന്നു. ഞങ്ങളെല്ലാവരും പുതിയ സ്വപ്നങ്ങൾ കണ്ടു തുടങ്ങിയിരുന്നു. ജനിക്കാൻ പോകുന്ന കുട്ടി ആണായിരിക്കുമോ പെണ്ണായിരിക്കുമോ? അവൾക്ക് ആരുടേ ഛായ ആയിരിക്കും? അപ്പന്റെയൊ അമ്മയുടെയോ? അങ്ങനെ നൂറുകൂട്ടം സംശയങ്ങളും സന്തോഷങ്ങളുമായി ഓരോ ദിവസവും ഞങ്ങൾ കഴിച്ചുകൂട്ടി. പതിവിലും കൂടുതലായി പ്രാർത്ഥിച്ചു തുടങ്ങി. ആദ്യമായി അമ്മാവൻ ആകാൻ പോകുന്നത് എന്നെ വല്ലാതെ സന്തോഷിപ്പിച്ചു. കൊച്ചിനെ മാമ്മോദീസ മുക്കുവാൻ ഞാൻ വരുമെന്ന് പെങ്ങൾക്ക് ഞാൻ വാക്കു കൊടുത്തു.\nഅങ്ങനെ ദിവസവങ്ങൾ കഴിഞ്ഞുപോയി. ക്രിത്യമായ ചെക്കപ്പുകൾ നടത്തിക്കൊണ്ടിരുന്നു. കുഞ്ഞ് ആരോഗ്യത്തോടെയിരിക്കുന്നു. സന്തോഷകരമായ അങ്ങനെ ദിവസങ്ങൾ കടന്നുപോകുമ്പോൾ ആണു അഞ്ചാം മാസത്തിലെ ചെക്കപ്പ് വരുന്നത്. മെയ് അവസാനം ആയിരുന്നു അത്. പക്ഷെ ആ ചെക്കപ്പ് ഞങ്ങടെ സ്വർഗ്ഗത്തിലേക്ക് സങ്കടത്തിന്റെ കൊടുങ്കാറ്റായിട്ടാണു പറന്നിറങ്ങിയത്.\nസ്കാനിംഗിൽ ഗുരുതരമായ ചില പ്രശ്നങ്ങൾ! അമ്നിയോട്ടിക്ക് ഫ്ലൂയിഡ് തീരെ ഇല്ല. കുഞ്ഞിന്റെ കിഡ്നി ശരിയായ രീതിയിൽ പ്രവർത്തിക്കുന്നില്ല. തലയ്ക്കും ഹൃദയത്തിനും എന്തൊക്കെയോ കുഴപ്പങ്ങൾ! അങ്ങനെ അങ്ങനെ... റീസ്കാനിലും ഇതേ പ്രശ്നങ്ങൾ കാണിച്ചതോടെ കാര്യം കൺഫേം ആയി. അപായമണി മുഴങ്ങി. എന്തു ചെയ്യണമെന്നറിയാതെ ഞങ്ങൾ ഇരുന്നുപോയി. ഡോക്ടർ എന്തെക്കൊയൊ മരുന്നുകൾ കൊടുത്തു. മൂന്നു ദിവസം കഴിഞ്ഞു. അഞ്ചു ദിവസം കഴിഞ്ഞു. സ്ഥിതിഗതിയിൽ ഒരു പുരോഗമനവും ഇല്ല. അവസാനം ഡോക്ടർ വിധിയെഴുതി – “കുഞ്ഞിനെ അബോർട്ട് ചെയ്യണം.” കൂട്ടത്തിൽ കുറച്ചു ഉപദേശങ്ങളും – “ഈ കുഞ്ഞു ജീവനോടെ ജനിക്കില്ല. ഇനി അഥവാ ജനിച്ചാൽ തന്നെ ആരോഗ്യപരമായും ബൌദ്ധികമായും ഒക്കെ പ്രശ്നങ്ങൾ ഉള്ള കുഞ്ഞ് ആയിരിക്കും. ഈ കുഞ്ഞ് നിങ്ങൾക്ക് ഒരു പ്രശ്നമാവും. നിങ്ങൾക്ക് ഇനിയും കുഞ്ഞുങ്ങൾ ഉണ്ടാകും. അതുകൊണ്ട് ഈ കുഞ്ഞിനെ അബോർട്ട് ചെയ്യുന്നതാണു നല്ലത്.”\nതകർന്ന ഹൃദയത്തോടെയാണു അന്നു പെങ്ങൾ ഫോൺ ചെയ്തത്. എന്തു പറയണമെന്നറിയാതെ ഞാനും ഇരുന്നുപോയി. ഒരു തീരുമാനം എടുക്കണം. ഞാൻ എന്തു പറയുന്നു എന്ന് അറിയാൻ അവർ കാത്തിരിക്കുന്നു. ഈ അവസരത്തിൽ ഞാൻ എന്തു പറയാനാണ്? വൈദികജീവിതത്തിൽ പലപ്പോഴും പലരോടായി ഉപദേശിച്ചിട്ടുള്ള കാര്യങ്ങൾ എന്റെ മനസിലേക്ക് ഓടിയെത്തി. മൂന്നാമതൊരു കുഞ്ഞിനെ സ്വീകരിക്കാൻ ബുദ്ധിമുട്ടുണ്ടെന്നു പറഞ്ഞ് അതിനെ അബോർട്ട് ചെയ്യാനൊരുങ്ങിയപ്പോൾ എന്റെ വാക്കുകൾ കേട്ട് വേണ്ടെന്നു വച്ച ദമ്പതിമാരെ ഞാൻ ഓർത്തു. അവരുടെ മനോഹരിയായ മൂന്നാമത്തെ കുഞ്ഞിനെ ഒരിക്കൽ കുർബാനയ്ക്കു ശേഷം എന്നെ കാണിക്കാനായി കൊണ്ടുവന്നതും. പ്രസംഗിക്കാനും ഉപദേശിക്കാനും എളുപ്പമാണ്, എന്നാൽ ജീവിക്കാൻ ആണു ബുദ്ധിമുട്ട്...!\nഅവസാനം ഞങ്ങൾ ഒരു തീരുമാനത്തിലെത്തി. തത്ക്കാലം നമുക്ക് കൂടുതൽ സൌകര്യങ്ങൾ ഉള്ള മറ്റൊരു ആശുപത്രിയിലേക്ക് മാറാം. അവിടെ ഒന്നുകൂടി പരിശോധിക്കാം, ചികിത്സ തേടാം. അങ്ങനെ പെങ്ങളുമായി മറ്റൊരു ആശുപത്രിയിലേക്ക്. അവിടെയും പരിശോധനാഫലം പഴയതുതന്നെ. ചികിത്സിച്ചുനോക്കാം എന്ന് ഡോക്ടർ. വേദന നിറഞ്ഞ നാളുകൾ ഓരോന്നായി കഴിഞ്ഞു പൊയ്ക്കൊണ്ടിരുന്നു. ഈ ദിവസങ്ങളിലൊക്കെയും ഞങ്ങൾ ശക്തമായി പ്രാർത്ഥിച്ചുകൊണ്ടിരുന്നു. ലോകത്തിലെ വിവിധ ഭാഗങ്ങളിൽ ഉള്ള ആളുകൾ ഞങ്ങൾക്കൊപ്പം കൂടി. ചികിത്സയും പ്രാർത്ഥനയും നടക്കുന്നുണ്ടായിരുന്നെങ്കിലും കൊച്ചിന്റെ ആരോഗ്യസ്ഥിതിയിൽ വലിയ വ്യത്യാസങ്ങൾ ഒന്നും ഇല്ല. സത്യത്തിൽ അതു കൂടുതൽ കൂടുതൽ വഷളായിക്കൊണ്ടിരിക്കുവാണ്. മാത്രമല്ല, ആദ്യത്തെ ആശുപത്രിയിൽ ഉണ്ടായിരുന്നതിനേക്കാൾ ശക്തമായി ഇവർ അബോർഷനു നിർബന്ധിച്ചുകൊണ്ടും ഇരിക്കുന്നു. ചികിത്സ കൊണ്ട് വലിയ ഫലം ഒന്നും ഉണ്ടാകില്ല എന്നവർ ഉറപ്പിച്ചു പറഞ്ഞു.\nഇനി ഒരു തീരുമാനം എടുക്കാതെ മുമ്പോട്ട് പോകാനാവില്ല. ഞങ്ങൾ കർത്താവിന്റെ മുമ്പിൽ മുട്ടുകുത്തി. ഒരേ ഒരു കാര്യമാണു ഞങ്ങളുടെ എല്ലാം മനസിൽ കൂടി കടന്നുപോയത്... “എന്റെ പിതാവേ, സാധ്യമെങ്കില് ഈ പാനപാത്രം എന്നില് നിന്നകന്നുപോകട്ടെ. എങ്കിലും എന്റെ ഹിതംപോലെയല്ല; അവിടുത്തെ ഹിതംപോലെയാകട്ടെ.” എന്ന യേശുവിന്റെ പ്രാർത്ഥന! ഇല്ല, ഞങ്ങളുടെ കുഞ്ഞിനെ കൊല്ലാൻ ഞങ്ങൾക്ക് ഒരിക്കലും ആവുമായിരുന്നില്ല. അതൊരു കൂട്ടായ തീരുമാനം ആയിരുന്നു. രണ്ടു കുടുംബങ്ങളുടെ തീരുമാനം. അതിലുപരി കുഞ്ഞിന്റെ മാതാപിതാക്കളുടെ തീരുമാനം.\nഎന്തു വന്നാലും അബോർഷനു ഞങ്ങൾ തയാറല്ല എന്ന തീരുമാനം ഞങ്ങൾ ആശുപത്രി അധികൃതരെ അറിയിച്ചു. എങ്കിലും അബോർഷനു അവർ നിർബന്ധിച്ചുകൊണ്ടേയിരുന്നു. “എന്തായാലും ഈ കുഞ്ഞു അമ്മയുടെ ഉദരത്തിൽ മരിക്കും. എങ്കിൽ പിന്നെ അതിനെ നേരത്തെ കളഞ്ഞുകൂടേ?” ഇതായിരുന്നു അവരുടെ വാദം. “മരിക്കും എന്നു പറഞ്ഞു നമ്മൾ ആരെയും കൊല്ലാറില്ലല്ലൊ. മരിക്കുന്നെങ്കിൽ മരിച്ചോട്ടെ” എന്നു ഞങ്ങളും. ഈ തീരുമാനത്ത്റ്റിൽ എന്നെ ഏറെ അതിശയിപ്പിച്ചതു ബിറ്റ്സിയും പയസും തന്നെയായിരുന്നു. അന്തിമതീരുമാനം അവരുടേതാണു എന്നു ഞങ്ങൽ സൂചിപ്പിച്ചപ്പോൾ, “എന്തുവന്നാലും ഞങ്ങൾക്കീ കൊച്ചിനെ വേണം” എന്നവർ നിർബന്ധം പറഞ്ഞു. “ഇനി അഥവാ കുഞ്ഞ് ജനിക്കുന്നതിനു മുമ്പേ മരിച്ചാ‍ലും അതു ഗർഭത്തിലായിരിക്കുന്നിടത്തോളം കാലം ഞങ്ങൾ അതിനെ സ്നേഹിക്കും. അതല്ല, കുഞ്ഞു പത്തോ ഇരുപതോ മുപ്പതോ വയസു വരെ ജീവിച്ചാലും ഞങ്ങൾക്ക് ജീവനുള്ളിടത്തോളം കാലം ഞങ്ങൾ അവനെ/അവളെ സ്നേഹിക്കും” എന്നായിരുന്നു അവരുടെ മറുപടി. “നിങ്ങളുടെ കൂടെ ഞങ്ങൾ ഉണ്ടാകും” എന്നു ഞങ്ങൾ അവർക്ക് വാക്കു കൊടുത്തു.\nഅവസാനം അബോർഷൻ ചെയ്യാനുള്ള നിർബന്ധം സഹിക്കവയ്യാതെ ഞങ്ങൾ ആശുപത്രി മാറാൻ തീരുമാനിച്ചു. ഇതു മൂന്നാമത്തെ ആശുപത്രിയാണ്. ചെന്ന പാടെ ഡോക്ടറിനെ ഞങ്ങൾ നിലപാട് അറിയിച്ചു. “ഇത്രയും പ്രശ്നമുള്ള കൊച്ചാണ്. അബോർഷനു നിർബന്ധിക്കരുത്. അതിനു ഞങ്ങൾ തയാറല്ല.” ഡോക്ടർ സമ്മതിച്ചു. വിശ്രമം വേണം. അതല്ലാതെ ഇതിനു വേണ്ടി മാത്രമായി വേറെ പ്രത്യേകിച്ച് മരുന്നുകൾ ഒന്നും ഇനിയില്ല. ക്രിത്യമായ ഇടവേളകളിൽ ചെക്കപ്പിനു ചെല്ലണം.\nഒരു കോളേജിൽ താത്ക്കാലികമായി ഉണ്ടായിരുന്ന അധ്യാപകതസ്തിക അതോടേ രാജിവച്ചു പെങ്ങൾ വീട്ടിലായി. ദൈവമല്ലാതെ മറ്റൊരു ആശ്രയവും ഇല്ലാത്ത അവസ്ഥ. തീക്ഷ്ണമായ പ്രാർത്ഥന. പല സുമനസുകളും ഞങ്ങൾക്കൊപ്പം പ്രാർത്ഥനയിൽ കൂടി. ഇടയ്ക്ക് ധ്യാ‍നം കൂടി. ഒരു അത്ഭുതം നടക്കും എന്നു പലരും പ്രത്യാശ നൽകിത്തുടങ്ങി. എന്നാൽ, ഹൃദയത്തിലെവിടെയോ എല്ലാം നല്ലതാകും എന്ന പ്രതീക്ഷ ഉണ്ടായിരുന്നപ്പോഴും ഞങ്ങൾ പ്രാർത്ഥിച്ചത് കുഞ്ഞിനെ അപകടമൊന്നും കൂടാതെ ഞങ്ങൾക്ക് നൽകണമേ എന്നായിരുന്നില്ല, മറിച്ച്, എന്തുവന്നാലും അതു നേരിടാൻ ഞങ്ങളെ ഒരുക്കണമേ എന്നായിരുന്നു. ഇനി കുഞ്ഞു മരിക്കണമെന്നാണു ദൈവഹിതമെങ്കിൽ അതു നടക്കട്ടെ... പക്ഷെ അതിനെ കൊല്ലാൻ ഞങ്ങളെ അനുവദിക്കരുതെ... നാട്ടുകാരുടെയും ബന്ധുക്കാരുടെയും ഒക്കെ പലവിധ അഭിപ്രായങ്ങൾക്കിടയിൽ ഞങ്ങൾ ഞങ്ങടെ കുഞ്ഞിനുവേണ്ടി പൊരുതുകയായിരുന്നു – ദൈവത്തോടൊപ്പം.\nഅങ്ങനെ മാ‍സം മൂന്നു കഴിഞ്ഞു. കഴിഞ്ഞ വർഷം (2017) ആഗസ്റ്റ് 13 ഞായറാഴ്ച. ഒൻപത് മണിക്കത്തെ കുർബ്ബാന കൂടാനായി പെങ്ങളും അമ്മയും കൂടി പോയി. കുർബ്ബാന കൂടി ദിവ്യകാരുണ്യം സ്വീകരിച്ച് വീട്ടിലെത്തി. അതിനുശേഷം കാപ്പി കുടിച്ചുകൊണ്ടിരുന്നപ്പോൾ പെങ്ങൾക്ക് അസ്വസ്ഥത. എട്ടുമാസമേ ആയിട്ടുള്ളു. എങ്കിലും സംശയം തോന്നി അവളേയും കൂട്ടി ആശുപത്രിയിലേക്ക്.\nഅവിടെയെത്തി ഒരു മണിക്കൂറിനുള്ളിൽ അവൾ പ്രസവിച്ചു. അമ്നിയോട്ടിക്ക് ഫ്ലൂയിഡ് ഇല്ലായെന്നു പറഞ്ഞ അവൾക്ക് വളരെ സ്വാഭാവികമായ ഒരു പ്രസവം! സുന്ദരിയായ ഒരു മാലാഖ. ജീവനോടെയാണു അവളെ ദൈവം ഈ ലോകത്തിലേക്ക് അയച്ചത്. പക്ഷെ ഇരുപതു മിനിറ്റിനു ശേഷം ഈ ലോകത്തിലേക്ക് അവളെ അയച്ച ദൈവം തന്നെ അവളെ സ്വർഗത്തിലേക്കും കൂട്ടിക്കൊണ്ടു പോയി. അവളുടെ അമ്മ ആശുപത്രിയിലായിരിക്കുമ്പോൾ തന്നെ അവളെ പള്ളിയിൽ കബറടക്കി.\nആരും തകർന്നുപോകുന്ന നിമിഷങ്ങൾ. സങ്കടമുണ്ടായിരുന്നു – പെയ്താൽ തീരാത്ത സങ്കടം. എന്നാൽ ഞങ്ങൾ തകർന്നില്ല. മരിക്കുന്നതിനു തൊട്ടു മുമ്പ് അവൾ അമ്മയുടെ ഉദരത്തിൽ ഈശോയുടെ വിശുദ്ധകുർബാനയിൽ പങ്കുകൊണ്ടിരുന്നു. ഈശോയെ സ്വീകരിച്ചിരുന്നു. അവളുടെ അപ്പനും അമ്മയും ഗ്രാൻഡ്-പേരന്റ്സും അവൾക്കുവേണ്ടി ദിവസവും കർത്തൃസന്നിധിയിൽ കൈയുയർത്തുന്നുണ്ടാ‍യിരുന്നു. അവൾ ജനിക്കുമ്പോഴും മരിക്കുമ്പോഴും ഞാൻ കർത്താവിന്റെ അൾത്താരയിൽ ബലിയർപ്പിക്കുകയായിരുന്നു. അവൾക്കുവേണ്ടിയും അവളുടെ അമ്മയ്ക്കുവേണ്ടിയും ആയിരങ്ങൾ പ്രാർത്ഥിക്കുന്നുണ്ടായിരുന്നു. അതായിരുന്നിരിക്കണം ഞങ്ങളുടെ ബലം.\nപിറ്റേദിവസം ഞാൻ ആശുപത്രിയിലേക്ക് ഫോൺ വിളിച്ചപ്പോൽ അവിടുത്തെ കൌൺസിലർ ആയ ഒരു സിസ്റ്റർ പെങ്ങളെ സന്ദർശിക്കാനായി അവളുടെ മുറിയിൽ ഉണ്ടായിരുന്നു. ആ സിസ്റ്റർ പറഞ്ഞത് ഞാൻ ഇന്നും ഓർത്തിരിക്കുന്നുണ്ട്. “മറ്റുള്ളവരെ പോലെയല്ല, ബിറ്റ്സി നല്ലവണ്ണം ഒരുങ്ങിയിട്ടുണ്ട്.” ഉള്ളിൽ വേദന ഉണ്ടായപ്പോഴും തകരാതെ ഞങ്ങളെ കാത്തുപാലിച്ചത് ദൈവമാണ്. മാതാവിന്റെ മാധ്യസ്ഥമാണ്..\nഅന്നു ഞങ്ങൾ കണ്ടത് ഒരു അത്ഭുതമാണ്. അത്ഭുതമെന്ന് പറഞ്ഞാൽ അതു നമ്മൾ ആഗ്രഹിക്കുന്നത് നടക്കുന്നതു മാത്രമല്ല, എന്തു നടക്കുന്നോ അതിനെ സന്തോഷത്തോടെ സ്വീകരിക്കാൻ സാധിക്കുന്നതാണ്. “എന്റെ പിതാവേ, സാധ്യമെങ്കില് ഈ പാനപാത്രം എന്നില് നിന്നകന്നുപോകട്ടെ. എങ്കിലും എന്റെ ഹിതംപോലെയല്ല; അവിടുത്തെ ഹിതംപോലെയാകട്ടെ.” എന്നു പ്രാർത്ഥിച്ചവനാണ് നമ്മുടെ മാതൃക. “അങ്ങയുടെ തിരുമനസ് സ്വർഗത്തിലെപ്പോലെ ഭൂമിയിലും നിറവേറണമെ” എന്ന് ആണു നാം ദിനവും പ്രാർത്ഥിക്കുന്നത്. അതിനുവേണ്ടി നാം തയാറാകുന്നതാണു ശരിയായ അത്ഭുതം.\nആ മൂന്നു മാസവും അതുകഴിഞ്ഞും ഞങ്ങൾ അനുഭവിച്ച ദൈവാനുഭവത്തെക്കുറിച്ച് എഴുതിയാൽ ഈ കുറിപ്പ് ഇനിയും നീണ്ടുപോകും. അതിനാൽ ഈ സംഭവവുമായി ബന്ധപ്പെട്ട ചില ചിന്തകൾ കൂടി പങ്കുവച്ചുകൊണ്ട് നിർത്താം.\n1. ശരിയായ അർത്ഥത്തിൽ ഒരു ക്രിസ്ത്യാനി ആയിരിക്കുന്നത് അത്ര എളുപ്പമല്ല.\n2. ഈ ലോകം ശക്തിയുള്ളവന്റെ മാത്രം അല്ല, ബലഹീനന്റേത് കൂടിയാണ്. ബുദ്ധിയുള്ളവന്റെ മാത്രം അല്ല, ബുദ്ധിയില്ലാത്തവന്റേതു കൂടിയാണ്. ഗർഭപാത്രത്തിന്റെ പുറത്തുള്ളവരുടെ മാത്രമല്ല, അകത്തുള്ളവരുടേതു കൂടിയാണ്.\n3. ജീവൻ, അതു ഏതു അവസരത്തിലായാലും ജീവൻ ആണ്. അതിനു ഗ്രഡേഷൻ നിശ്ചയിച്ച് അതിനെ ഇല്ലാതാക്കാൻ ഉള്ള അവകാശം നേടുന്നത് മറ്റുള്ളവരുടെ ജീവിതത്തിൽ “ദൈവം” ആകാനുള്ള ശ്രമങ്ങളാണ്. “ദൈവത്തെപോലെ ആകാൻ ശ്രമിച്ച ആദിമാതാപിതാക്കളുടെ പാപത്തിന്റെ ബാക്കിപത്രം ആണ് അത്.\n4. ശക്തിയില്ലാത്തവനെ കൊല്ലാൻ ശ്രമിക്കുന്നത് ഭീരുത്വമാണ്. പ്രാരാബ്ദമാകുന്നവരെ കൊല്ലാൻ ശ്രമിക്കുന്നത് നാസിസമാണ്. ഉപയോഗമില്ലാത്തവരെ നശിപ്പിക്കുന്നത് ഉപഭോഗമാണ്.\n5. ഗർഭപാത്രത്തിലെ ജീവനു വിലയുണ്ടാകട്ടെ..! എല്ലാവരെയും സ്നേഹിക്കുവാൻ ഉള്ള മനസുണ്ടാകട്ടെ.\nഞങ്ങൾ ഞങ്ങടെ കൊച്ചുമാലാഖയ്ക്ക് ജിയന്ന എന്നാണു പേരിട്ടിരിക്കുന്നത്. ഗർഭപാത്രത്തിലെ ജീവന്റെ പോരാളി ആയിരുന്ന ജിയന്ന പുണ്യവതിയുടെ പേരല്ലാതെ മറ്റെന്താണു അവൾക്ക് നൽകാനാവുക!\nHappy Birthday Gianna! Pray for us!


ഉണ്ണിയേശുവിനെ കൈയിലെടുക്കുവാന് ഭാഗ്യം ലഭിച്ച വിശുദ്ധനാണ് ഫെലിക്‌സ് എന്നു വിശ്വസിക്കപ്പെടുന്നു. പരിശുദ്ധ കന്യാമറിയ ത്തിന്റെ ഭക്തനായിരുന്ന ഫെലിക്‌സിന് ഒരു ദിവസം മാതാവ് പ്രത്യക്ഷപ്പെടുകയും ഉണ്ണിയെ കൈകളില് ഏല്‍പ്പിക്കുകയു മായിരുന്നു. ഇറ്റലിയിലെ വളരെ പാവപ്പെട്ട ഒരു കുടുംബത്തിലാണ് ഫെലിക്‌സ് ജനിച്ചത്. യേശുവില് അടിയുറച്ചു വിശ്വസിച്ച ഒരു കുടുംബമായിരുന്നു അവന്റേത്. കുഞ്ഞുനാള് മുതല് ആട്ടിടയനായി ജോലി നോക്കിയ ഫെലിക്‌സിനെ ഒന്‍പതാം വയസില് ഒരാള് വാടകയ്‌ക്കെടുത്തു.\nഅയാളുടെ ആടുകളെ നോക്കുക, കൃഷിപ്പണികള് ചെയ്യുക തുടങ്ങിയ ചുമതലകളായിരുന്നു അവന്. ഇരുപതു വര്‍ഷത്തോളം അവിടെ ഫെലിക്‌സ് ജോലിനോക്കി. ഒരിക്കല് കൃഷിപ്പണികള് ചെയ്തുകൊണ്ടിരിക്കെ രണ്ടു കാളകള് ഫെലിക്‌സിനെ കുത്താന് ശ്രമിക്കുകയും അവന് കലപ്പയുടെ മുകളില് കിടന്ന് വലിച്ചിഴയ്ക്കപ്പെടുകയും ചെയ്തു. എന്നാല്., ഫെലിക്‌സ് അദ്ഭുതകരമായി രക്ഷപ്പെട്ടു. ഫെലിക്‌സിന്റെ യജമാനന് ഈ സംഭവത്തിനു സാക്ഷിയായിരുന്നു. ദൈവത്തിന്റെ അദ്ഭുതകരമായ ഇടപെടല് മൂലമാണ് ഫെലിക്‌സ് രക്ഷപ്പെട്ടതെന്നു ബോധ്യമായ യജമാനന് അവനെ മതപഠനത്തിനായി പോകാന് അനുവദിച്ചു. അപ്പോള് 30 വയസു പ്രായമായിരുന്നെങ്കിലും ഫെലിക്‌സിന്റെ വിശ്വാസത്തിന്റെ ശക്തി മനസിലാക്കിയ കപ്യൂച്യന് സഭാ പുരോഹിതര് അവനെ സഭയില് ചേരാന് അനുവദിച്ചു. പുരോഹിതനായ ശേഷം പ്രേഷിതപ്രവര്‍ത്തനങ്ങള്‍ക്കായി ഫെലിക്‌സ് റോമിലേക്ക് പോയി. അവിടെ നാല്‍പതു വര്‍ഷത്തോളം പ്രവര്‍ത്തിച്ചു.\nരോഗികളുടെ പ്രിയപ്പെട്ടവനായിരുന്നു ഫെലിക്‌സ്. താന് സന്ദര്‍ശിച്ച രോഗികള്‍ക്കെല്ലാം ശാന്തിയും സമാധാനവും പകര്‍ന്നു കൊടുക്കുവാന് ഫെലിക്‌സിനു കഴിഞ്ഞു. ''പ്രിയപ്പെട്ട സഹോദരാ, നമുക്കു പോകാം. കൈകളില് ജപമാലയേന്തൂ, കണ്ണുകള് ഭൂമിയുടെ നേര്‍ക്കും ആത്മാവിനെ സ്വര്‍ഗത്തിന്റെ നേരെയും ഉയര്‍ത്തു.'' പ്രേഷിതജോലികള്‍ക്കു പോകുമ്പോള് ഫെലിക്‌സ് തന്റെയൊപ്പമുള്ളവരോട് ഇങ്ങനെ പറയുമായിരുന്നു. പരിശുദ്ധ മാതാവിനോടുള്ള ജപമാല ചൊല്ലുകയായിരുന്നു ഫെലിക്‌സിന്റെ ജീവിതത്തിലെ ഏറ്റവും വലിയ കാര്യം. ദിവസം രണ്ടു മണിക്കൂര് മാത്രമാണ് ആ വിശുദ്ധന് ഉറങ്ങിയിരുന്നത്. ബാക്കി സമയം മുഴുവന് പ്രേഷിതപ്രവര്‍ത്തനങ്ങള്‍ക്കും പ്രാര്‍ഥനയ്ക്കുമായി മാറ്റിവച്ചു. രോഗിയായി കിടപ്പിലായപ്പോഴും അവശത മറന്ന് പ്രാര്‍ഥന തുടരുകയാണ് ഫെലിക്‌സ് ചെയ്തത്. മരണസമയത്ത് പരിശുദ്ധ കന്യാമറിയവും മാലാഖമാരും തന്നെ കൈനീട്ടി വിളിക്കുന്നതായുള്ള ദര്‍ശനം ഫെലിക്‌സിനുണ്ടായി. സന്തോഷം കൊണ്ട് പൊട്ടിക്കരഞ്ഞുകൊണ്ടാണ് ഫെലിക്‌സ് മരിച്ചത്. 1712ല് പോപ് ക്ലെമന്റ് പതിനൊന്നാമന് ഫെലിക്‌സിനെ വിശുദ്ധനായി പ്രഖ്യാപിച്ചു.


റഷ്യയില് ഭരണഘടനാ ഭേദഗതിയുമായി പുടിന്; പ്രധാനമന്ത്രിയും സര്‍ക്കാരും രാജിവച്ചു | Kairali News | kairalinewsonline.com\nദില്ലിയില് സംഘര്‍ഷം അതീവരൂക്ഷം; സ്‌കൂളുകള്‍ക്ക് ഇന്ന് അവധി, പരീക്ഷകള് മാറ്റിവച്ചു\nകൊറോണക്കെതിരായ കേരളത്തിന്റെ പോരാട്ടം ശ്രദ്ധേയം: രജ്ദീപ് സര്‍ദേശായ്\nഇടുക്കിയില് വൃദ്ധനെ കൊന്ന് ചാക്കിലാക്കി തോട്ടില് തളളി; യുവാക്കള് അറസ്റ്റില്\nപരിശീലന വിമാനം തകര്‍ന്ന് വ്യോമസേന പൈലറ്റ് മരിച്ചു\nറഷ്യയില് ഭരണഘടനാ ഭേദഗതിയുമായി പുടിന്; പ്രധാനമന്ത്രിയും സര്‍ക്കാരും രാജിവച്ചു\nമോസ്‌കോ: റഷ്യന് പ്രധാനമന്ത്രി ദിമിത്രി മെദ്വദേവും അദ്ദേഹം നേതൃത്വം നല്‍കുന്ന സര്‍ക്കാരും രാജി വച്ചു. റഷ്യയിലെ ദേശീയ ടെലിവിഷന് വഴിയാണ് പ്രധാനമന്ത്രിയുടെ പ്രഖ്യാപനം. ഭരണഘടനയില് മാറ്റങ്ങള് വരുത്തുമെന്നു വാര്‍ഷിക പ്രസംഗത്തില് വ്ളാഡിമിര് പുടിന് പറഞ്ഞതിനു തൊട്ടുപിന്നാലെയാണ് രാജി പ്രഖ്യാപനം. പുടിന്റെ സാന്നിധ്യത്തിലായിരുന്നു രാജിപ്രഖ്യാപനം.\nനിലവില് റഷ്യയില് പൂര്‍ണ അധികാരം കൈയ്യാളുന്നത് പ്രസിഡന്റാണ് എന്നാല് പുതിയ ഭേദഗതികള് വരുന്നതോടെ പ്രസിഡന്റില് നിന്ന് അധികാരം പ്രധാനമന്ത്രിക്കും പാര്‍ലമെന്റിനു കൈമാറും. 2024 ല് പുടിന് വിരമിക്കുന്നതോടെ പ്രസിഡന്റിന്റെ അധികാരങ്ങള് പരിമിതപ്പെടുത്താനാണു പുതിയ നീക്കം.\nഭരണഘടനയില് ഭേദഗതികള് വരുന്നതോടെ ഭരണഘടനയുടെ വിവിധ ആര്‍ട്ടിക്കിളുകളില് മാത്രമല്ല മറിച്ച് അധികാരം തുല്യമായി വീതിക്കാനും സഹായിക്കുമെന്ന് പ്രധാനമന്ത്രി അറിയിച്ചു.\nതന്റെ പിന്‍ഗാമിയെ ദുര്‍ബലപ്പെടുത്തുകയും പ്രധാനമന്ത്രിക്കും പാര്‍ലമെന്റിനും അധികാരം കൈമാറുകയും ചെയ്യുന്ന ഭരണഘടനാ ഭേദഗതികള് പുടിന് നിര്‍ദ്ദേശിച്ചതിന് ശേഷമായിരുന്നു രാജി പ്രഖ്യാപനം. മെദ്വദേവിന്റെ തീരുമാനത്തില് പുടിന് അഭിനന്ദനം അറിയിച്ചു.\nനമ്മുടെ കൂട്ടായ പ്രവര്‍ത്തനങ്ങള്‍ക്ക് എല്ലാ സഹകരണവും നല്‍കിയ സര്‍ക്കാരിന് ഞാന് നന്ദി അറിയിക്കുന്നു. നമ്മള് ഒരുമിച്ച് നേടിയ ഫലങ്ങള്‍ക്ക് സംതൃപ്തി പ്രകടിപ്പിക്കാന് ഞാന് ആഗ്രഹിക്കുന്നു. എല്ലാം ചെയ്തിട്ടില്ല, പക്ഷേ എല്ലാം ഒരിക്കലും പൂര്‍ണ്ണമായി പ്രവര്‍ത്തിക്കുന്നില്ല- പുടിന് പറഞ്ഞു.\nദില്ലിയില് സംഘര്‍ഷം അതീവരൂക്ഷം; സ്‌കൂളുകള്‍ക്ക് ഇന്ന് അവധി, പരീക്ഷകള് മാറ്റിവച്ചു February 25, 2020\nകൊറോണക്കെതിരായ കേരളത്തിന്റെ പോരാട്ടം ശ്രദ്ധേയം: രജ്ദീപ് സര്‍ദേശായ് February 24, 2020


ഭൂ നികുതി ഇനി മൊബൈല് ആപ്പിലൂടെ ; ഭൂമി തരംമാറ്റല് അപേക്ഷയും ഓണ്‍ലൈനില് ; ക്വിക്ക് പേ സംവിധാനം ; റവന്യൂ വകുപ്പ് ഡിജിറ്റലാകുന്നു – Malayalam News Portal\nതിരുവനന്തപുരം : ഭൂ നികുതി മൊബൈല് ആപ്പിലൂടെ അടയ്ക്കുന്നത് അടക്കം റവന്യൂ വകുപ്പിന്റെ സേവനങ്ങള് ഡിജിറ്റലാക്കുന്നു. ഇതിന്റെ ഉദ്ഘാടനം മുഖ്യമന്ത്രി പിണറായി വിജയന് ഇന്ന് നിര്‍വഹിക്കും. പുതിയ സേവനങ്ങള് നിലവില് വരുന്നതോടെ, ഭൂ നികുതി അടയ്ക്കല് മുതല് ഭൂമി തരംമാറ്റലിനുള്ള അപേക്ഷാ സമര്‍പ്പണം വരെ ഓണ്‍ലൈനാകും.\nനവീകരിച്ച ഇ പേയ്‌മെന്റ് പോര്‍ട്ടല്, 1666 വില്ലേജുകള്‍ക്ക് ഔദ്യോഗിക വെബ്‌സൈറ്റുകള്, സോഷ്യല് സെക്യൂരിറ്റി പെന്‍ഷന് മൊഡ്യൂള് എന്നിവയും മുഖ്യമന്ത്രി ഉദ്ഘാടനം ചെയ്യും. റവന്യൂ മന്ത്രി കെ രാജന് പരിപാടിയില് അധ്യക്ഷത വഹിക്കും.\n← ‘ഇത് അവസാന താക്കീത്’; ഭാര്യ എലിസബത്തിനെതിരെ മോശം കമന്റിട്ടവര്‍ക്കെതിരെ നടന് ബാല\nകേരളത്തില് ലവ് ജിഹാദിനൊപ്പം നര്‍ക്കോട്ടിക് ജിഹാദും ; ഗുരുതര ആരോപണവുമായി പാലാ രൂപത →\nഎസ്എസ്എല്‍സി പരീക്ഷാ ഫലം ബുധനാഴ്ച പ്രഖ്യാപിക്കും


റിട്ട.അഗ്രിക്കൾച്ചർ ഡയറക്ടർ, പേൾഹിൽ, ആറ്റിങ്ങൽ\nആലപ്പുഴ ദേശീയപാതയിൽ കഞ്ഞിക്കുഴി ബ്ലോക്ക് പഞ്ചായത്ത് ആഫീസിന് സമീപം റോഡിൽ നിരയായി കാറുകൾ പാർക്ക് ചെയ്യുന്നു. അതുകൊണ്ടാകണം, സാധാരണ ഗതിയിൽ വേഗം ഓടിച്ചു പോകാറുള്ള ദേശീയ പാതയിൽ ആകെ ഒരു ട്രാഫിക് സ്ലോഡൗൺ. കാരണം മറ്റൊന്നുമല്ല അവിടെ പ്രവർത്തിക്കുന്ന നീര പാർലറിലേക്ക് വാഹനങ്ങളിൽ വരുന്ന സന്ദർശക ബാഹുല്യമത്രെ!\nകറപ്പുറം നാളികേര ഉത്പാദക കമ്പനി ഇപ്പോൾ ഇത്തരം ഒന്നല്ല പത്തിലധികം നീര പാർലറുകൾ ആലപ്പുഴ ജില്ലയുടെ വിവിധ ഭാഗങ്ങളിൽ തുറന്നിട്ടുണ്ട്. നല്ല നീര തണുപ്പിച്ചതു നൽകി യാത്രക്കാർക്ക് പുതിയ ഉ‍േ?ഷവും ഉത്സാഹവും ലഭ്യമാക്കുന്നു. മദ്യാംശം തീരെ ഇല്ലാത്ത ആരോഗ്യ പാനീയം കുടിക്കാനുള്ള തിരക്ക്! കഞ്ഞിക്കുഴി ബ്ലോക്ക് ഓഫീസിന് സമീപം ട്രാഫിക് ജാമിന് കാരണം ഇതാണ്.\nതിരക്കിനിടയിൽ എവിടെ നിന്നോ പ്രത്യക്ഷപ്പെട്ട കറപ്പുറം കമ്പനിയുടെ ചെയർമാൻ അഡ്വക്കേറ്റ് പ്രിയേഷിനെ കണ്ടപ്പോഴാണ് അവരുടെ കമ്പനി എത്രമാത്രം പുരോഗമിച്ചു എന്ന വിവരം അറിയാൻ ഇടയായത്. ദിവസം 2500 ലിറ്റർ നീര സംസ്ക്കരിക്കാൻ കഴിയുന്ന പ്ലാന്റ് സമീപത്തുള്ള അയ്യപ്പൻ ചേരിയിൽ തയ്യാറായി കഴിഞ്ഞിരിക്കുന്നു.! കേരള ഗവർണ്ണറെക്കൊണ്ട് ഉദ്ഘാടനം ചെയ്യിക്കാനാണ് അവരുടെ മോഹം. ഫിലിപ്പീൻസ് പ്രസിഡന്റ് അമേരിക്കയിൽ തേങ്ങ വെള്ളം ലക്ഷക്കണക്കിന് ലിറ്റർ വിറ്റഴിക്കാനുള്ള ഒരു പരിശ്രമത്തിന്റെ മുന്നണി പടയാളിയായി പ്രവർത്തിച്ച വാർത്തകൾ മാധ്യമങ്ങളിൽ കണ്ടത് ഓർത്തുപോയി! നേട്ടങ്ങളും പ്രയാസങ്ങളും ഉത്കണ്ഠകളും വെല്ലുവിളികളും കർഷക പൈന്തുണയും ഒക്കെ വിവരിച്ച കൂട്ടത്തിൽ അദ്ദേഹം പറഞ്ഞ ഒരു വാചകം മറക്കാൻ കഴിയുകയില്ല. ചില ദിവസങ്ങളിൽ ഈ നീര പാർലറിന്റെ വിറ്റു വരവ് 47000 രൂപയാണ്.\nനാട്ടിലെമ്പാടും നീര പാർലറുകളും, മൂല്യ വർദ്ധിത ഉൽപന്ന നിർമ്മാണ കേന്ദ്രങ്ങളും ഒക്കെ നാം മോഹിക്കുന്ന രീതിയിൽ, ശരിയായ വിധത്തിൽ പ്രവർത്തിപ്പിക്കാൻ കഴിഞ്ഞാൽ ആയിരക്കണക്കിന് കോടി രൂപയുടെ വരുമാനവും ലക്ഷക്കണക്കിനാളുകൾക്ക് തൊഴിലും കേരളത്തിലേക്ക് ഒഴുകിയെത്താൻ അധികം കാലതാമസം വരില്ല.\nമൂന്നു വർഷം മുൻപ് നീര പാർലറുകൾ നമ്മുടെ ഒരു സ്വപ്നമായിരുന്നു. ഇന്ന് ഇതിനെ ഈ സ്ഥിതിയിലേയ്ക്ക് എത്തിച്ചവർ അതിനു വളരെ ക്ലേശിച്ചിട്ടുണ്ടെങ്കിലും അവർ കൃഷി വികസന ചരിത്രത്തിലെ ഓർക്കപ്പെടുന്ന നായക?ാരായി മാറിയിരിക്കുന്നു. ആവേശവും പ്രതീക്ഷയും പ്രതിബന്ധങ്ങളെ തട്ടിമാറ്റി പുരോഗമിക്കാനുള്ള നിശ്ചയദാർഢ്യവുമൊക്കെ നിറഞ്ഞു നിൽക്കുന്ന ഈ കാലത്ത് ഇതുമായി ബന്ധപ്പെട്ട ഒട്ടനവധി കാര്യങ്ങളിലേയ്ക്ക് കേരളത്തെ സ്നേഹിക്കുന്ന സർവരുടെയും ചിന്ത കടന്നു ചെല്ലേണ്ടതായിട്ടുണ്ട് എന്നത് നാം മറക്കാൻ പാടില്ല.\nകേരളത്തിലും ഭാരതത്തിലും 'നീരയുഗം' പിറന്ന് കഴിഞ്ഞിരിക്കുന്നു.\nആദ്യമായി ചിന്തിക്കേണ്ട കാര്യം നീര എപ്രകാരം ഉപയോഗിച്ചാൽ അതിനെ ഒരു 'ആഹാരപാനീയമായി' നമ്മുടെ പ്രതിദിന ആഹാരചര്യയിൽ ചേർക്കാം എന്നതാണ്. യാത്രയ്ക്കിടയിൽ ഉ‍േ?ഷം കിട്ടാനുള്ള ഒരു ശീതളപാനീയം മാത്രമല്ലല്ലോ നീര!\nനീര ഒരു ശീലമാക്കി ആരോഗ്യത്തിന്റെ വിവിധ രീതിയിലുള്ള പരിപോഷണത്തിന് എപ്രകാരം നമുക്ക് ഉപയോഗപ്പെടുത്താം എന്നതിനെ പറ്റിയുള്ള മുൻകാല അറിവുകൾക്കു പുറമെ ഗവേഷണത്തിലൂടെ പുതിയ അറിവുകൾ കൂടി നാം സൃഷ്ടിക്കണം. അതിന് സമയമായി.\nഫിലിപ്പൈൻസിലും തായ്‌ലന്റിലും ഇന്തോനേഷ്യയിലും ഇത്തരം പഠനങ്ങളും ഗവേഷണങ്ങളും പഴയ നാട്ടറിവുകളുടെ അടിസ്ഥാനത്തിൽ നടത്തുന്നത് നമ്മുടെ പ്രസിദ്ധീകരണങ്ങളിൽ ഇടയ്ക്കിടെ പ്രത്യക്ഷപ്പെടാറുണ്ട്. ഈ രംഗത്ത് ഫുഡ് ടെക്നോളജിസ്റ്റുകളാണ് അവരുടെ മുൻപന്തിയിൽ! നമ്മുടെ നാട്ടിൽ ഈ രംഗത്ത് ശാസ്ത്രമേഖലയുടെ കടന്നുവരവ് വളരെ വളരെ മന്ദഗതിയിലാണ് എന്നു തോന്നുന്നു.\nനീരയുടെ ഗുണനിലവാരം ആരാണ് ഉറപ്പ് വരുത്തുന്നത്. നീര ടാപ്പു ചെയ്യാൻ ലൈസൻസ് നൽകുന്നതുപോലെ തന്നെയല്ലേ അതിന്റെ ഗുണനിലവാരം നില നിർത്തുന്നതും. കലർപ്പുകൊണ്ട് ഏതെങ്കിലും ആരോഗ്യഹാനി വന്നാലോ. അതിനാൽ ഗുണനിലവാരം വളരെ പ്രധാനപ്പെട്ടതാണ്. കാരണം നീര ഉത്പാദനവും വിൽപനയുമെല്ലാം ആരോഗ്യവർദ്ധനവിനാണ്; അല്ലാതെ മനുഷ്യന്റെ ബോധം കെടുത്തി പണം വാരിക്കൂട്ടാനല്ല. ഇത് വളരെ ശ്രദ്ധിക്കപ്പെടണം.\nനീരയുഗം പിറന്നു എന്നു പറഞ്ഞതിന്റെ കാര്യം മറ്റൊന്നുമല്ല. തെങ്ങിൻ തൈകൾക്കു പ്രിയം വർദ്ധിച്ചിരിക്കുന്നു. എല്ലാവർക്കും 3-ാം വർഷം തന്നെ കായ്ക്കുന്ന തൈകൾ വേണം. അതിനാൽ ഗുണമേ?യില്ലാത്ത തൈകൾ വീടുകൾ തോറും കയറിയിറങ്ങി ചിത്രങ്ങളും മറ്റും കാണിച്ച് വിറ്റഴിക്കുന്ന സമ്പ്രദായം തുടങ്ങി കഴിഞ്ഞിരിക്കുന്നു. 500 രൂപയ്ക്കു വിൽക്കുന്ന അത്ഭുത തെങ്ങിൻ തൈകൾ വരെ വിപണയിലുണ്ടത്രെ. കൃഷിവകുപ്പും നാളികേര ബോർഡും കേന്ദ്ര നാളികേര ഗവേഷണ സ്ഥാപനവും ഒത്തുചേർന്നു ഇക്കാര്യത്തിൽ വ്യക്തമായ നിർദ്ദേശങ്ങൾ നൽകിയില്ലെങ്കിൽ അത് തെങ്ങുകൃഷിയെ ദോഷകരമായി ബാധിക്കും.\nനീരയ്ക്കായി തെങ്ങുകൾ ടാപ്പു ചെയ്യുമ്പോൾ തെങ്ങിനു നൽകേണ്ട പരിചരണം സംബന്ധിച്ച ശുപാർശകൾ മാദ്ധ്യമങ്ങളിൽ പോലും വരുന്നില്ല. ഇപ്പോൾ ആറുവർഷം പ്രായമായ തെങ്ങു വരെ നീര ടാപ്പിങ്ങിന് ഉപയോഗിക്കുന്നു. ഇത് സംബന്ധിച്ചുള്ള നമ്മുടെ മുൻകാല നിരീക്ഷണങ്ങൾ നീര ഒരു വൻവ്യവസായമാകുന്നതോടെ തീരെ അപ്രസക്തമാവും. ഇത് സംബന്ധിച്ച ഉന്നത നിലവാര ഗവേഷണത്തിന് സാമ്പത്തിക പൈന്തുണ, ഗവേഷണ സ്ഥാപനങ്ങൾക്ക് നൽകുന്നില്ല എന്നത് അവർ ആവശ്യപ്പെടാത്തതുകൊണ്ടാണെങ്കിൽ അത് മഹാ വേദനാജനകമാണ്. ഹരിതവിപ്ലവകാലത്ത് നെല്ലിന്റെയും ഗോതമ്പിന്റെയും ഗവേഷണത്തിനു വേണ്ടി നൽകിയ പൈന്തുണ ഒന്നാലോചിച്ചു നോക്കിയാൽ മതി. അമേരിക്കൻ മോട്ടോർ കമ്പനികളായ ഫോർഡും, റോക്ക്ഫെല്ലറുമാണ് അതിന് ചുക്കാൻ പിടിച്ചതു. കേര ഗവേഷണത്തിന്റെ അലകും പിടിയും എല്ലാം മാറ്റി നവീകരിക്കണം. ഇനിയെങ്കിലും ഗവേഷണ കേന്ദ്രങ്ങളുടെയും സർക്കാർ ഫാമുകളുടെയും ഭൂമി, ആവശ്യപ്പെടുന്ന സർവ്വർക്കും ഭാഗം ചെയ്യുന്ന പ്രവണത നിർത്തണം. അപ്രകാരമുള്ള ഒരു നയം 'കാർഷിക നയം' അംഗീകരിച്ചതു വഴി കേരളം സ്വീകരിച്ചിട്ടുണ്ട്. അത് അക്ഷരാർത്ഥത്തിൽ പ്രാവർത്തികമാക്കണം.\nമറ്റു കേരകൃഷി രാജ്യങ്ങളിൽ പ്രധാനമായും അമേരി‍്ക്കൻ കമ്പനികളുമായി സഹകരിച്ച് പുതിയ വിഭവങ്ങൾ കേര ഉൽപന്ന രംഗത്ത് കണ്ടുപിടിച്ച് വിപണിയിൽ എത്തിക്കുന്നുണ്ട്. അതും നാം ശ്രദ്ധിക്കണം. ഇന്ത്യയിലെ തന്നെ ഭക്ഷ്യ, ആരോഗ്യ, സൗന്ദര്യവർദ്ധക മേഖലയിൽ, വ്യാപാരം, വികസനം തുടങ്ങിയ രംഗങ്ങളിലുള്ള ഏജൻസികളുമായി ചേർന്നുള്ള ഗവേഷണവും ഈ കൂട്ടായ്മയുടെ ആവശ്യമാണ്. നമ്മുടെ പുതിയ ഗവേഷണ പദ്ധതികൾ കേരകൃഷി രംഗത്ത് മാത്രമല്ല കേര വിഭവ നിർമ്മാണ മേഖലയിലേക്ക് കൂടി ആരംഭിക്കേണ്ടതുണ്ട്. ആരംഭിച്ചതു വികസിപ്പിക്കുകയും വേണം.\nഇതിൽ കാർഷിക സർവ്വകലാശാലയും സർക്കാരും ബോർഡും മാത്രമല്ല വ്യവസായികൾ, ഡവലപ്പ്‌മന്റ് സ്റ്റഡീസിൽ ഗവേഷണം നടത്തുന്ന സംഘാടകർ, സാമ്പത്തിക വിദഗ്ദ്ധർ, എൻജിനീയറിംഗ് വിദഗ്ദ്ധർ, മാദ്ധ്യമ വിദഗ്ദ്ധർ ഇവരെല്ലാം പങ്കാളികളാകണം. അതിനുള്ള അവസരം കേരളത്തിലുണ്ട്. ദിവസവും 2000 ലിറ്റർ നീര നൽകാമോ, നൂറു ടൺ നീര പഞ്ചസാര തരാമോ എന്ന അന്വേഷണങ്ങൾ കിട്ടുമ്പോൾ അവയിൽ കാര്യമുണ്ട് എന്നു നാം അറിയണം. ഇൻഡ്യൻ റയിൽവേയ്ക്ക് വൻതോതിൽ കരിക്ക് ദിവസവും നൽകുമോ എന്നു ചോദിച്ചപ്പോൾ അതിന് ആരും ടെൻഡർ നൽകിയില്ല എന്ന ഒരു കഥ നമ്മുടെ ഇടയിൽ പ്രചരിക്കുന്നത് ആരും നിഷേധിച്ചിട്ടില്ല. നീരയുടെ കാര്യത്തിൽ അത് വരാൻ പാടില്ല.\nനീര സംബന്ധിച്ച കാര്യങ്ങളിൽ സമഗ്രമായ ഒരു നയരൂപീകരണം അത്യന്താപേക്ഷിതമാണ്. കേരളത്തിൽ തന്നെ ഒരായിരം നീര പാർലറുകൾ വേഗം രൂപമെടുത്തേക്കും. നീര അധികം വന്നാൽ അതിൽ നിന്നും ശർക്കരയും തേനും ജാമും ഒക്കെ ഉണ്ടാക്കുന്ന വിദ്യ നാട്ടിൽ പ്രചരിപ്പിക്കാൻ വിഷമമില്ല. അപ്പോൾ നീര ജനലക്ഷങ്ങളുടെ ജീവിത ഭദ്രതയിൽ സ്വാധീനം ചെലുത്തുന്ന അസംസ്കൃത വിഭവമാകുകയാണ്. നാം അറിയാതെ മാറ്റങ്ങൾ വരുന്നു.\nഇതിന്റെ സർവ്വേകൾ, പഠനങ്ങൾ, സാദ്ധ്യതകൾ, വിപണി, തുടങ്ങി ഈ വ്യവസായം വരുമ്പോൾ കിട്ടാവുന്ന നികുതി വർദ്ധനവ് ഇവയെല്ലാം നാം ശ്രദ്ധിക്കുന്ന സമയം വന്നെത്തിയിരിക്കുന്നു.\nതെങ്ങുകൃഷി കഴിഞ്ഞ 20 വർഷമായി തളർന്നു കിടക്കുകയായിരുന്നു. നീര വന്നപ്പോഴാണ് കേരപ്രേമം വർദ്ധിച്ചിരിക്കുന്നത്. തെങ്ങിൻ തൈ വിറ്റഴിയ്ക്കാൻ രണ്ടു വർഷം മുൻപേ പ്രയാസപ്പെട്ടിരുന്ന സ്ഥലത്താണ് ഇപ്പോൾ ഇത്രയും പുതുമാന്യതയുള്ള വിഭവമായി അത് മാറിയിരിക്കുന്നത്. നാളികേര വിലയും വെളിച്ചെണ്ണ വിലയും നീര നിയന്ത്രിയ്ക്കുന്ന ദിനം ആസന്നമായെന്ന് ഒരു വ്യാപാരി പറഞ്ഞത് ഞാൻ ഓർക്കുന്നു. അപ്പോൾ ഇതെല്ലാം പഴയപോലെ നടക്കും എന്ന് വിചാരിക്കാൻ പാടില്ല.\nനാളികേര വികസനം സംസ്ഥാനത്ത് കൃഷിവകുപ്പിന്റെ പ്രമുഖ പ്രവർത്തനമായി മാറണം. കൃഷി ഭവൻ അടിസ്ഥാനത്തിൽ പഞ്ചായത്തുകളും കുടുംബശ്രീയും ഒക്കെ ഒത്തുചേർന്ന് കേര പരിചരണ ശ്രമങ്ങൾ ശാസ്ത്രീയമാക്കണം. വികസന പ്രസ്ഥാനമാക്കണം.\nതെങ്ങിന്റെ ഇടവിളകൃഷി, സമ്മിശ്രകൃഷി തുടങ്ങിയ സംരംഭങ്ങൾക്ക് പറ്റിയ സമയം സമാഗതമാകുകയാണ്. കഴിഞ്ഞ വർഷങ്ങളിൽ പച്ചക്കറി രംഗത്ത് വൻ പുരോഗതി മാത്രമല്ല സാർവ്വത്രികമായ അംഗീകാരം നേടാൻ കഴിഞ്ഞതും മാർഗ്ഗരേഖയായി കണക്കാക്കണം. പച്ചക്കറി കൃഷി രംഗത്ത് ഉത്പാദനത്തോടൊപ്പം വിപണനവും മെച്ചപ്പെടുത്തിയപ്പോഴാണ് കൂട്ടായ്മയിൽ കൃഷി ചെയ്യുന്ന കർഷകർക്ക് വൻ വിജയം ഉണ്ടായത്. അതും മറക്കാൻ പാടില്ലാത്ത വഴികാട്ടിയാണ്.\nതെങ്ങുകൃഷിയുടെ ചരിത്രത്തിലെ വളരെ അഭിമാനർഹമായ ഒരു മുഹൂർത്തത്തിലാണ് ഈ കൊല്ലത്തെ കാലവർഷത്തെ നാം സ്വാഗതം ചെയ്യുന്നത്. നാമിപ്പോൾ വായിച്ച് ആഹ്ലാദിക്കുന്ന നീര ന?ാനുഭവങ്ങൾ അത്ഭുതം പരത്തുന്നു. അറുപതു തെങ്ങിലെ നീര വിറ്റപ്പോൾ ഒരു ലക്ഷത്തി ഇരുപതിനായിരം രൂപ നീര കമ്പനിയിൽ നിന്നു കിട്ടിയതിൽ സംതൃപ്തനായ ഫാദർ ജോർജ്ജും, ഒരു മാസം 10 തെങ്ങുകൾ ചെത്തി നീര ശേഖരിച്ചതിന് 41000 രൂപ പ്രതിഫലം വാങ്ങിയ ടെക്നീഷ്യൻ പ്രവീണുമൊന്നും ഫിലിപ്പൈൻസ്കാരല്ല, നമ്മുടെ കൊല്ലം ജില്ലയിലുള്ളവർ തന്നെ. അവരുടെ വിജയ കഥകൾ ആബെ ജേക്കബ് നാളികേര ജേണലിൽ എഴുതിയത് എത്രമാത്രം ആവേശമാണ് ജനങ്ങൾക്ക് നൽകുന്നത് എന്നതിനെപ്പറ്റി മാദ്ധ്യമ പഠന കേന്ദ്രവും, സർവ്വകലാശാലയും സർവ്വേ നടത്തിയിരുന്നെങ്കിൽ അത് അവാർഡ് വാരിക്കൂട്ടുന്ന ഒരു അമൂല്യ പഠനമാകുമായിരുന്നു.\nചുരുക്കത്തിൽ നീര ഒരു ആവേശമായി പടരുകയാണ്. ഇതിനെ ഒരു മഹാ സാമ്പത്തിക വളർച്ചയ്ക്കുള്ള ഐശ്വര്യ പാതയാക്കാൻ ആദ്യമായി ആവശ്യമായിരിക്കുന്നത് പ്രവർത്തന മേഖലകളിൽ മികച്ച രീതിയിലുള്ള ഏകോപനം യഥാർത്ഥ്യമാക്കുക എന്നതാണ്. നീര നൽകുന്ന സന്ദേശവും മറ്റൊന്നല്ല, പൂർവ്വികർ കൽപവൃക്ഷം എന്നു വിളിച്ച് ആരാധിച്ചിരുന്ന തെങ്ങിന്റെ പരിചരണം ഒരു ശീലമാക്കണം എന്നതത്രെ. കേരളം തീർച്ചയായും അവസരത്തിന് ഒത്ത് ഉയരും എന്ന പ്രതീക്ഷിയ്ക്കാം. അതിനു വേണ്ടി പ്രാർത്ഥിയ്ക്കാം.


ഷുഹൈബ് വധം പാര്‍ട്ടി അന്വേഷിക്കട്ടെയെന്ന ജയരാജന് നിലപാടിനെ വിമര്‍ശിച്ച് കോടിയേരിയും.കണ്ണൂര് നേതൃത്വവും സംസ്ഥാന നേതൃത്വവും ഇടയുന്നു. | Daily Indian Herald\nഷുഹൈബ് വധം പാര്‍ട്ടി അന്വേഷിക്കട്ടെയെന്ന ജയരാജന് നിലപാടിനെ വിമര്‍ശിച്ച് കോടിയേരിയും.കണ്ണൂര് നേതൃത്വവും സംസ്ഥാന നേതൃത്വവും ഇടയുന്നു.\nകണ്ണൂർ : ഷുഹൈബ് വധക്കേസിൽ കണ്ണൂര് നേതൃത്വവും സംസ്ഥാന നേതൃത്വവും തമ്മില് ഇടയുന്നു.ഷുഹൈബ് വധം പാര്‍ട്ടി അന്വേഷിക്കട്ടെയെന്ന ജയരാജന് നിലപാടിനെ വിമര്‍ശിച്ച് കോടിയേരിയും രംഗത്ത് .സി.പി.എം പാര്‍ട്ടിയെ പ്രതിസന്ധിയിലാക്കിയ സംസ്ഥാന സെക്രട്ടറിയുടെ മക്കള് ഉള്‍പ്പെട്ട ദുബായ് സാമ്പത്തിക വിവാദം ഒന്നു ആറിത്തണുത്ത് വരുന്നതേ ഉണ്ടായിരുന്നുള്ളൂ. അപ്പോഴേയ്ക്കും ഡിവൈഎഫ്‌ഐ പ്രവര്‍ത്തകര് പ്രതിസ്ഥാനത്ത് ആരോപിക്കപ്പെട്ട ഷുഹൈബ് വധക്കേസ് പുതിയ തലവേദനയായി. സംസ്ഥാന സമ്മേളനം നടക്കുമ്പോള് ഷുഹൈബ് വധം കാരണമാക്കി കണ്ണൂര് നേതൃത്വവും സിപിഎം സംസ്ഥാന നേതൃത്വവും തമ്മില് ഇടയുന്നതാണ് കേരളരാഷ്ട്രീയം കണ്ടുകൊണ്ടിരിക്കുന്നത്.\nഅതേസമയം ഷുഹൈബ് വധക്കേസില് അറസ്റ്റിലായ ആകാശ് തില്ലങ്കേരിക്കു പാര്‍ട്ടി ബന്ധമില്ലെന്ന മറ്റു നേതാക്കളുടെ വാദം തള്ളി സി.പി.എം. കണ്ണൂര് ജില്ലാ സെക്രട്ടറി പി. ജയരാജന് രംഗത്ത് വന്നത് കഴിഞ്ഞ ദിവസമായിരുന്നു. തൊട്ടടുത്ത ദിവസം തന്നെ ജയരാജന്റെ പ്രസ്താവന തള്ളിക്കൊണ്ടു സംസ്ഥാന സെക്രട്ടറി കോടിയേരിയും പരസ്യ പ്രതികരണം നടത്തി. ആകാശ് സി.പി.എം. പ്രവര്‍ത്തകനല്ലെന്നു പറഞ്ഞിട്ടില്ലെന്നും കൃത്യത്തില് അയാളുടെ പങ്ക് അന്വേഷിക്കുമെന്നും പോലീസിന്റെ അന്വേഷണം ശരിയാണോയെന്നു പരിശോധിക്കുമെന്നും ജയരാജന് പറഞ്ഞു. പോലീസ് അന്വേഷണത്തേക്കാള് പാര്‍ട്ടി അന്വേഷണമാണ് പ്രധാനമെന്ന സൂചനയില് ഇക്കാര്യം പാര്‍ട്ടിക്കും അന്വേഷിക്കേണ്ടതുണ്ടെന്നായിരുന്നു ജയരാജന് പറഞ്ഞത്.\nപോലീസ് പ്രതിയാക്കുന്നതുമായി ബന്ധപ്പെട്ട് കണ്ണൂര് ജില്ലാ സെക്രട്ടറി പ്രകടിപ്പിച്ച അഭിപ്രായം മുന്‍കാല പോലീസ് അനുഭവങ്ങളുമായി ബന്ധപ്പെട്ടാകാം. പാര്‍ട്ടിക്കാര് ഉള്‍പ്പെട്ടിട്ടുണ്ടോയെന്ന് പാര്‍ട്ടി ജില്ലാക്കമ്മറ്റി പരിശോധിക്കുമെന്നും കോടിയേരി പറഞ്ഞു. അതേസമയം സംസ്ഥാന സമ്മേനത്തിന് തൊട്ടുമുമ്പായി പാര്‍ട്ടിയെ വലയ്ക്കുന്ന പുതിയ പ്രതിസന്ധിയായി ഷുഹൈബ് വധക്കേസ് വന്നതില് കണ്ണൂര് നേതൃത്വത്തോട് സംസ്ഥാന സമിതിക്ക കടുത്ത എതിര്‍പ്പാണുള്ളത്. ഷുഹൈബ് വധത്തില് പ്രവര്‍ത്തിച്ചവരെ സംസ്ഥാന സമ്മേളനത്തിന് ശേഷം പാര്‍ട്ടിയില് നിന്നും പുറത്താക്കുമെന്ന് പ്രഖ്യാപിച്ചിരിക്കുകയാണ്. സമ്മേളന കാലത്ത് ഇക്കാര്യം ചെയ്താല് അത് ചര്‍ച്ചയാകുമോ എന്ന ഭയം കൊണ്ടാണ് നടപടി നീളുന്നത്.\nഅതേസമയം വ്യക്തിപൂജയുടെ പേരില് നേരത്തേ തന്നെ കണ്ണൂര് ജില്ലാ സെക്രട്ടറി സംസ്ഥാന നേതൃത്വത്തിന്റെ വിമര്‍ശനത്തിന് ഇരയായിരുന്നു. ഇതിനൊപ്പം സംസ്ഥാന സെക്രട്ടറി സ്ഥാനത്തേക്ക് സീതാറാം യെച്ചൂരിയെ പോലെയുള്ളവര് മനസ്സില് കാണുന്നയാള് എന്ന നിലയില് ജയരാജനെതിരേയുള്ള ഒരു ആരോപണത്തിനായി കാത്തിരിക്കുയായിരുന്നു സംസ്ഥാന നേതൃത്വം. കണ്ണൂരില് നിന്നും തുടര്‍ച്ചയായി ഉണ്ടാകുന്ന വിവാദങ്ങള് സര്‍ക്കാരിനെ വലിയ രീതിയിലാണ് പ്രതിരോധത്തില് ആക്കിയത്. ഇതെല്ലാം പ്രതിപക്ഷം കടന്നാക്രമിക്കാന് ആയുധമാക്കുകയും ചെയ്തു.\nപി.ജയരാജന്റെ പ്രസ്താവനയില് കടുത്ത അതൃപ്തിയുമായി മുഖ്യമന്ത്രി പിണറായി വിജയൻ . പി.ജയരാജന്റെ പരസ്യ പ്രസ്താവനയില് മുഖ്യമന്ത്രി പിണറായി വിജയന് ശക്തമായ എതിര്‍പ്പ് പ്രകടിപ്പിച്ചു . പാര്‍ട്ടി സമ്മേളന വേദിയില് പ്രതിനിധികളുടെ മുന്നില് വച്ച് ജയരാജനെ വിളിച്ചുവരുത്തി പിണറായി വിജയനും സംസ്ഥാന സെക്രട്ടറി കോടിയേരി ബാലകൃഷ്ണനും എതിര്‍പ്പ് അറിയിച്ചു. കൊലപാതക രാഷ്ട്രീയമല്ല പാര്‍ട്ടിയുടെ സംസ്‌കാരമെന്ന ജനറല് സെക്രട്ടറിയുടെ നിലപാട് തന്നെയാണ് സംസ്ഥാന നേതൃത്വത്തിനും ഉള്ളതെന്ന് മറ്റുള്ളവരെ ബോധ്യപ്പെടുത്താന് കൂടിയാണ് പരസ്യമായ പ്രതിമഷധ പ്രകടനം.


ആളുകള് കൂകിവിളിക്കുകയാണെന്ന് ദിലീപ്; കൈയടിയും ആര്‍പ്പുവിളികളുമാണെന്ന് ലാല്‍ജോസ്; അവസാനം വാക്കുതര്‍ക്കത്തിലായി; തിയേറ്റര് ഓപ്പറേറ്ററിന്റെ വാക്കുകള് ഊര്‍ജം പകര്‍ന്നു; ആ സീന് കട്ട് ചെയ്തില്ല; മീശമാധവനിലെ അറിയാക്കഥകള് ഇങ്ങനെ | The Indian Telegram\nആളുകള് കൂകിവിളിക്കുകയാണെന്ന് ദിലീപ്; കൈയടിയും ആര്‍പ്പുവിളികളുമാണെന്ന് ലാല്‍ജോസ്; അവസാനം വാക്കുതര്‍ക്കത്തിലായി; തിയേറ്റര് ഓപ്പറേറ്ററിന്റെ വാക്കുകള് ഊര്‍ജം പകര്‍ന്നു; ആ സീന് കട്ട് ചെയ്തില്ല; മീശമാധവനിലെ അറിയാക്കഥകള് ഇങ്ങനെ\nകൊച്ചി: ഏറെ പ്രതിസന്ധികളിലൂടെ കടന്നുപോയ ചിത്രമാണ് മീശമാധവനെന്ന് സംവിധായകന് ലാല് ജോസ്. ദിലീപിനെ നിര്‍മാതാക്കളുടെ സംഘടന രണ്ടുവര്‍ഷം വിലക്ക് ഏര്‍പ്പെടുത്തുന്നത് മീശമാധവന്റെ ചിത്രീകരണം തുടങ്ങുന്ന സമയത്താണ്. നിര്‍മാണം ഏറ്റിരുന്ന സ്വര്‍ഗചിത്ര അപ്പച്ചന് അവസാന നിമിഷം പിന്മാറി. ടെലിവിഷന് ചാനലിനു നല്‍കിയ അഭിമുഖത്തിലാണ് മീശമാധവനിലെ അറിയാക്കഥകള് പ്രേക്ഷകരുമായി പങ്കുവെച്ചത്.\nലാല് ജോസിന്റെ വാക്കുകള്:\nമീശമാധവനില് കുട്ടിക്കാലത്തുനിന്നും സിനിമ തുടങ്ങാമെന്ന് തീരുമാനിക്കുന്നത് തെങ്കാശിപ്പട്ടണത്തില് നിന്നുമാണ്. അത് വളരെ മനോഹരമായി രഞ്ജന് പ്രമോദ് തിരക്കഥയില് എഴുതി. എന്നാല് തിരക്കഥയുടെ നീളം അല്‍പം കൂടുതലുണ്ടായിരുന്നു. രസകരമായ എല്ലാ നിമിഷങ്ങളും ചിത്രീകരിച്ചു. അവസാനം ചിത്രം പൂര്‍ത്തിയായി കഴിഞ്ഞപ്പോള് മൂന്നേകാല് മണിക്കൂര് ഉണ്ട് നീളം. അതില് നിന്നും അരമണിക്കൂര് കുറക്കേണ്ടി വന്നു. കവലയില് വെച്ചുള്ള ദിലീപും ഇന്ദ്രജിത്തും തമ്മിലുള്ള ആക്ഷന് രംഗം അതുപോലെ തന്നെ എടുത്തുമാറ്റി.\nഅവസാനം ഇതിന്റെ ഫൈനല് ഔട്ട്പുട്ട് കണ്ടപ്പോള് തിരക്കഥാകൃത്തായ രഞ്ജന് ഈ സിനിമ ഓടുമോ എന്ന കാര്യത്തില് സംശയമുണ്ടായിരുന്നു. അതുപോലെ മീശമാധവന്റെ ഷൂട്ടിങ് നടക്കുന്ന സമയത്ത് ഒരുപാട് പ്രശ്‌നങ്ങള് ഉണ്ടായിട്ടുണ്ട്.\nഅന്ന് കാവ്യ മറ്റൊരു ചിത്രത്തിലും അഭിനയിക്കുന്നുണ്ടായിരുന്നു. മീശമാധവന്റെ ചിത്രീകരണത്തിനിടയില് നിന്നും കാവ്യയെ ആ സിനിമയുടെ ഡബ്ബിങിന് വിടണമെന്ന് അവര് വാശിപിടിച്ചു. അങ്ങനെ ഈ സിനിമയുടെ ഷൂട്ടിങ് മുടങ്ങുന്ന സാഹചര്യം വരെ ഉണ്ടായി. മീശമാധവന്റെ ഷൂട്ടിങിനിടെയാണ് ഒരു നിര്‍മാതാവിന്റെ ചെക്ക് മടങ്ങിയതിന് ദിലീപ് കേസുകൊടുക്കുന്നത്. ആ നിര്‍മാതാവ് അറസ്റ്റിലായി. അതിനുശേഷം നിര്‍മാതാക്കളുടെ സംഘടന ദിലീപിനെ രണ്ട് വര്‍ഷത്തേയ്ക്ക് വിലക്ക് ഏര്‍പ്പെടുത്തി.\nഎങ്ങനെയെങ്കിലും കരിയര് തിരിച്ചുപിടിക്കാനുള്ള ഓട്ടത്തിലായിരുന്നു ഞങ്ങള്. മീശമാധവന് ഷൂട്ടിങ് തുടങ്ങിയ സമയത്താണ് ദിലീപിനെതിരെ വിലക്ക് വരുന്നത്. ഒരാള് ഒരു ചെക്ക് കൊടുത്തു, അത് മൂന്നാമത്തെ തവണ മടങ്ങിയപ്പോഴാണ് കേസാക്കുന്നത്. അറസ്റ്റ് ചെയ്തത് ശനിയാഴ്ചയായതുകൊണ്ട് ഒരുദിവസം ലോക്കപ്പില് കിടന്നു. അവര് അതു വലിയ പ്രശ്‌നമാക്കി. അവസാനം വാദി പ്രതിയായി. ദിലീപിനെ രണ്ടുവര്‍ഷം വിലക്കുകയും ചെയ്തു.\nഅത് ബാധിച്ചത് ഈ സംഭവുമായി ബന്ധമില്ലാത്ത സിനിമയെയാണ്. ദിലീപിന് വളരെ വിഷമമായി. ചിങ്ങമാസം വന്നുചേര്‍ന്നാല് എന്ന പാട്ട് ചിത്രീകരിക്കുന്ന സമയത്താണ് ദിലീപിന് വിലക്ക് ഏര്‍പ്പെടുത്തിയെന്ന വാര്‍ത്ത കേള്‍ക്കുന്നത്. ദിലീപ് ആകെ നിരാശനായി. സിനിമ പാതിവഴിയില് മുടങ്ങിപ്പോകുമെന്ന അവസ്ഥ. ‘ജീവിതത്തില് ഒരുപാട് അഗ്‌നിപരീക്ഷകള് നേരിടേണ്ടിവരും, സിനിമ രണ്ടുകൊല്ലം കഴിഞ്ഞേ റിലീസ് ചെയ്യാന് സാധിക്കൂ എങ്കില് അതുമതി, നമ്മള് ഷൂട്ടിങ് മുടക്കില്ലെന്ന്, ഞാന് ദിലീപിനോട് പറഞ്ഞു.\nകാരണം നിര്‍മാതാക്കള് കടം മേടിച്ച് തുടങ്ങിയ സിനിമ കൂടിയാണ് മീശമാധവന്. സ്വര്‍ഗചിത്ര അപ്പച്ചനോടാണ് ഈ സിനിമയുടെ വണ്‍ലൈന് ആദ്യം പറയുന്നത്. അദ്ദേഹം കഥ കേട്ടിട്ട് സംവിധായകന് സിദ്ദിഖുമായി ചര്‍ച്ച ചെയ്യാന് നിര്‍ദേശിച്ചു. സിദ്ദിഖ് സാറും വളരെ നല്ല അഭിപ്രായമാണ് പറഞ്ഞത്. സ്വര്‍ഗചിത്ര അപ്പച്ചനെ വിളിച്ച് ഈ ചിത്രം നിര്‍മിക്കണമെന്ന് അപ്പച്ചനോട് ആവശ്യപ്പെടുകയും ചെയ്തു. എന്നാല് അവസാനനിമിഷം അപ്പച്ചന് സാര് ഈ സിനിമയില് നിന്നും പിന്മാറി. അങ്ങനെയാണ് ഈ ചിത്രം സുധീഷിലേയ്ക്കും സുബൈറിലേയ്ക്കുമെത്തുന്നത്. അവര് ഒരു സാഹസികന്മാരായതിനാലാണ് ഈ സിനിമ തന്നെ തുടങ്ങുന്നത്. നാട്ടില് നിന്നും സകല ആള്‍ക്കാരോടും കടംമേടിച്ചാണ് നിര്‍മാണത്തിനുള്ള പണം ഇവര് കണ്ടെത്തിയത്.\nഅങ്ങനെ ചിത്രീകരണം കഴിഞ്ഞു. അതിന്റെ ഫൈനല് വര്‍ക്കിനു വേണ്ടി ഞങ്ങള് മദ്രാസില് പോയി. അവസാന ഔട്ട്പുട്ട് കാണാന് രഞ്ജനെ വിളിച്ചു. സിനിമ കണ്ട ശേഷം രഞ്ജന് എന്തോ ഒരപകടം മണത്തു. കാരണം ആ ആക്ഷന് സീന് ഒക്കെ എടുത്തുകളഞ്ഞിരുന്നു. ‘രണ്ടാം ഭാവം’ സിനിമയുടെ അവസ്ഥ വരുമോ എന്ന ആശങ്ക എന്നോട് പങ്കുവച്ചു. മറ്റൊന്നും പറയാതെ അദ്ദേഹം തിരിച്ച് നാട്ടിലേയ്ക്കുപോയി.\nസിനിമ റിലീസിങിന് തീരുമാനിച്ചു. എന്നാല് കുറച്ച് പൈസ കൂടി ആവശ്യമായി വന്നു. അങ്ങനെ അതിന്റെ റൈറ്റ്‌സ് വില്‍ക്കാനായി അന്യഭാഷക്കാരെ ചിത്രം കാണിക്കാന് തീരുമാനിച്ചു. ആ സമയത്ത് മമ്മൂക്കയുടെയും ലാലേട്ടന്റെയും പടങ്ങള് ഡബ്ബിങിനായി തമിഴിലൊക്കെ മേടിക്കാറുണ്ട്.\nഎവിഎം സ്റ്റുഡിയോയിലെ പ്രിവ്യു തിയറ്ററിലാണ് മീശമാധവന് ഇവര്‍ക്കായി പ്രദര്‍ശിപ്പിച്ചത്. തെലുങ്കിലെ മുന്‍നിര നിര്‍മാതാക്കള് വന്നിരുന്നെങ്കിലും ആരുമൊന്നും പറയാതെ പോയി. എന്നാല് ശ്രീനിവാസറാവു എന്ന നിര്‍മാതാവ് എന്റെ അടുത്തുവന്ന് ഈ ചിത്രം തനിക്കുവേണമെന്ന് പറഞ്ഞു. ആ കാലത്ത് മലയാളത്തില് ദിലീപിന്റെ സിനിമകള്‍ക്ക് പരമാവധി അഞ്ചുലക്ഷം രൂപയ്ക്കാണ് റൈറ്റ്‌സ് പോയിട്ടുള്ളത്. ഞാന് രണ്ടും കല്‍പിച്ച് പത്തുലക്ഷം രൂപ പറഞ്ഞു. അദ്ദേഹം അത് സമ്മതിച്ചു. ഇവിടെ സംഗീതസംവിധായകനുകൊടുക്കാന് 50000 രൂപ പോലും കൊടുക്കാനില്ലാത്ത സമയമാണ്. അടുത്ത മാസം ജൂലൈ നാലിന് റിലീസും ചെയ്യണം. ദൈവദൂതനെ പോലെയാണ് ആ നിര്‍മാതാവ് അവതരിപ്പിച്ചത്. ഈ പൈസ ലഭിച്ച് കടങ്ങളൊക്കെ കൊടുത്തുതീര്‍ത്താണ് മീശമാധവന് റിലീസ് ചെയ്തത്.\nസിനിമ സെന്‍സറിങ്ങിനു പോയിരുന്നു. തിരുവനന്തപുരത്ത് എന്റെ സുഹൃത്തുക്കളെയൊക്കെ കൂട്ടി ശ്രീപത്‌നമാഭ തിയറ്ററില് പോയി കണ്ടു. അവര്‍ക്കൊക്കെ ഒരുപാട് ഇഷ്ടപ്പെട്ടു. പിറ്റേദിവസം സിനിമ റിലീസ് ചെയ്യും. ആദ്യദിനം കാണാന് ധൈര്യമില്ലായിരുന്നു. ആദ്യ ഷോ കഴിഞ്ഞപ്പോള് നല്ല റിപ്പോര്‍ട്ട് വന്നു.\nഎന്നാല് ദിലീപിനെ ഒന്നുവിളിക്കാമെന്ന് വിചാരിച്ചു. അങ്ങനെയൊരു ബൂത്തില് ചെന്നു. അപ്പോള് അവിടെയൊരു സംവിധായകന് ബൂത്തില് മറ്റൊരു ഫോണിലാണ്. അയാള് വിളിക്കുന്നത് ദിലീപിനെയാണ്. സിനിമയെക്കുറിച്ച് വളരെ മോശമായാണ് അദ്ദേഹം ദിലീപിനോട് സംസാരിച്ചത്. സിനിമ ലാഗ് ഉണ്ടെന്നും ആക്ഷന് രംഗങ്ങള് നന്നായില്ലെന്നും അയാള് പറയുന്നുണ്ടായിരുന്നു. ഇതൊക്കെ കഴിഞ്ഞ് അദ്ദേഹം ബൂത്തില് നിന്നും ഇറങ്ങിയപ്പോള് കാണുന്നത് എന്നെ. അദ്ദേഹത്തിന്റെ മുഖം ഒന്ന് മഞ്ഞച്ചു.\nസിനിമ ഇഷ്ടമായില്ലെ എന്നു ചോദിച്ചു, ‘പോര ലാലു’ എന്നുപറഞ്ഞ് അദ്ദേഹം പോയി. ഞാന് ടെന്‍ഷന് അടിച്ച് ദിലീപിനെ വിളിച്ചു. ദിലീപും ഇതേ അഭിപ്രായമാണ് പറഞ്ഞത്, ആക്ഷന് രംഗത്തുള്ള സലിം കുമാറിന്റെ ഭാഗം ഭയങ്കരമോശമാണെന്നും ചിലയിടത്ത് കൂവലുണ്ടെന്നും അത് കട്ട് ചെയ്യണമെന്നും പറഞ്ഞു. ‘തിയറ്ററില് പോയി ഞാന് സിനിമ കാണട്ടെ എന്നിട്ട് തീരുമാനിക്കാം ഏത് ഭാഗം കട്ട് ചെയ്യേണ്ടതെന്നു ഞാന് പറഞ്ഞു.\nഅങ്ങനെ സിനിമ കണ്ടു, ചിത്രം തുടങ്ങി അവസാനിക്കുന്നതുവരെ കയ്യടിയും ബഹളവും. ചിത്രം കണ്ടിറങ്ങി ഞാന് ദിലീപിനെ വിളിച്ച് കാര്യം പറഞ്ഞു. എന്നാല് ദിലീപ് സമ്മതിക്കുന്നില്ല, മറ്റ് സ്ഥലങ്ങളില് കൂവലുണ്ടെന്നാണ് കേള്‍ക്കുന്നതെന്നു പറഞ്ഞു. അങ്ങനെ ഞങ്ങള് തമ്മില് ചെറിയവാക്ക് തര്‍ക്കവും ഉണ്ടായി. അവസാനം ചിത്രം വീണ്ടും എഡിറ്റ് ചെയ്യാന് തീരുമാനിച്ചു. സെക്കന്‍ഡ് ഷോ കഴിഞ്ഞ് ശ്രീകുമാര് തിയറ്ററില് എഡിറ്റ് ചെയ്യാന് എത്തി. അന്ന് ഫിലിം ആയതിനാല് ഓരോ തിയറ്ററിലും പോയി കട്ട് ചെയ്യണം. അന്ന് ശ്രീകുമാര് തിയറ്ററിലെ ഓപ്പറേറ്റര് എന്നോട് പറഞ്ഞു, ‘എന്തിനാണ് സാര് ഈ സീന് കട്ട് ചെയ്യുന്നത്, ഇത് നൂറുദിവസം ഓടാന് പോകുന്ന സിനിമയാണ്. പ്രൊജക്ടര് റൂമിലെ ഈ ഹോളില് കൂടി ഒരുപാട് സിനിമകള് ഞാന് കണ്ടിട്ടുണ്ട്. പത്തുമിനിറ്റ് കട്ട് ചെയ്താല് അതില് ഏറ്റവും ഗുണം അനുഭവിക്കുന്നത് ഞാനാണ്. കാരണം നേരത്തെ എനിക്ക് വീട്ടില് പോകാം. ഇതിലെ ഒരു സീന് പോലും കളയരുത് സാര്, ആളുകള് വളരെ സന്തോഷത്തോടെയാണ് സിനിമ കണ്ടിറങ്ങുന്നത്.’\nഅപ്പോള് എനിക്ക് വല്ലാത്തൊരു ഊര്‍ജം കിട്ടി. ഇനി ആരുപറഞ്ഞാലും ആ സീന് കട്ട് ചെയ്യില്ലെന്ന് ഞാന് തീരുമാനിച്ചു. ഈ സിനിമയുടെ വിധി ഇങ്ങനെയാകുമെന്ന് ഞാന് വിചാരിച്ചു. അങ്ങനെ മീശമാധവന് 202 ദിവസം ഓടി. വലിയ ദുരന്തമുണ്ടാകുമ്പോള് അതിനെ തുടര്‍ന്ന് നല്ലൊരു സന്തോഷം വരുമെന്ന് പണ്ട് കേട്ടിട്ടുണ്ട്. അത് സത്യമാണെന്ന് ബോധ്യപ്പെട്ടത് മീശമാധവനിലൂടെയാണ്. ഈ ചിത്രത്തിലൂടെ ദിലീപ് സൂപ്പര്‍സ്റ്റാറായി. അതുവരെ നടന് എന്ന പേരില് മാത്രമാണ് ദിലീപ് അറിയപ്പെട്ടിരുന്നത്. പിന്നീട് അദ്ദേഹത്തിന് താരമൂല്യം വന്നു.\nഎന്റെ സിനിമകളില് ഏറ്റവും കൂടുതല് ആളുകള് കണ്ട സിനിമ മീശമാധവനാണ്. പൈസ വാരിയ സിനിമകള് വേറെ ഉണ്ടാകാം. മീശമാധവന് സിനിമ ചെയ്ത സംവിധായകന് എന്ന വിശേഷണത്തിലാണ് പലരും എന്നെ ഇപ്പോഴും സ്വീകരിക്കുന്നത്. എന്റെ ജീവിതയാത്രയിലെ വലിയ ഇന്ധനമായിരുന്നു ഈ സിനിമ.\nRead more on: lal jose Meesa madhavan\nഈ പ്രായത്തിലും എന്നാ ഒരു ഇതാ; ലാലേട്ടന്റെ കിടിലന് സ്‌റ്റെപ്പ് കണ്ട് ഞെട്ടി…\nഒടിയന് മാണിക്യന്റെ ലുക്കില് സംവിധായകന് ശ്രീകുമാരന് മേനോന്; പ്രൊമോഷനുവേണ്ടിയല്ല സംഗതി ഇതാണ്\nശാലിനിയും ജോമോളും മാത്രമല്ല ചാക്കോച്ചന്റെ നായികയായി ഈ താരപുത്രിയും അരങ്ങേറുന്നു\nഅവനെയാണല്ലേ നിനക്ക് ഇഷ്ടം, ഇനി ഞാന് നിന്റെ കൂടെ അഭിനയിക്കില്ല; ദിലീപ് കാവ്യയോട്…\nപുരുഷു എന്നെ അനുഗ്രഹിക്കണം; സൂപ്പര്‍ഹിറ്റ് ഡയലോഗിന് പിന്നിലെ കഥ വിവരിച്ച് ലാല് ജോസ്\nഎന്റെ ശത്രുവിനെ ആദ്യം കാണിച്ചു തന്നത് മമ്മൂക്കയുടെ ഭാര്യയാണ്; എന്തിനാണ് കത്ത് കൊടുത്തതെന്ന്…\nമമ്മൂട്ടിയുടെ നായികയാകേണ്ടത് മഞ്ജു വാര്യര് ആയിരുന്നു; ദിലീപ് കാരണം നടക്കാതെ പോയി; ട്രെയിനില്…\nമമ്മൂട്ടി ഡേറ്റ് കൊടുക്കാം എന്നു പറഞ്ഞപ്പോള് മുഖത്തു നോക്കി വേണ്ട എന്നു പറഞ്ഞ്…\nഎല്ലാ കാര്യങ്ങളിലും സംവൃത ഇടപെടും, അവസാനം കുറ്റക്കാരിയാകും; ഈ കണ്ണുകൊണ്ട് ആരെയും നോക്കരുതെന്ന്…\nമീശമാധവനെ രുക്മിണി മറന്നിട്ടില്ല\n12 mins ago Pravasi News


വയനാട്, എറണാകുളം, പത്തനംതിട്ട ജില്ലകളില് കോവിഡ് വ്യാപനം കൂടുന്നു - Keralabhooshanam Daily വയനാട്, എറണാകുളം, പത്തനംതിട്ട ജില്ലകളില് കോവിഡ് വ്യാപനം കൂടുന്നു\nHome/NEWS/BREAKING NEWS/വയനാട്, എറണാകുളം, പത്തനംതിട്ട ജില്ലകളില് കോവിഡ് വ്യാപനം കൂടുന്നു\nവയനാട്, എറണാകുളം, പത്തനംതിട്ട ജില്ലകളില് കോവിഡ് വ്യാപനം കൂടുന്നു\nന്യൂസ് ഡെസ്ക് Send an email January 6, 2021\nതിരുവനന്തപുരം: പത്തനംതിട്ട, എറണാകുളം, വയനാട് ജില്ലകളില് കോവിഡ് വ്യാപനം വര്‍ധിച്ചെന്ന് ആരോഗ്യവകുപ്പിന്റെ റിപ്പോര്‍ട്ട്. സംസ്ഥാനത്ത് കോവിഡ് ബാധിച്ച് മരിച്ചവരില് 906 പേര് 60 വയസ്സില് താഴെ പ്രായമുളളവരാണെന്നും റിപ്പോര്‍ട്ടില് പറയുന്നുണ്ട്.\nനേരത്തേ കോവിഡ് വ്യാപനം താരതമ്യേന കുറവായിരുന്ന വയനാട്, പത്തനംതിട്ട ജില്ലകളിലാണ് നിലവില് സ്ഥിതി ആശങ്കാജനകം. കഴിഞ്ഞ ആഴ്ച വയനാട്ടിലാണ് ഏറ്റവും ഉയര്‍ന്ന ടെസ്റ്റ് പോസിറ്റിവിറ്റി നിരക്ക്. 12.3 ശതമാനമായിരുന്നു വയനാട്ടിലെ പോസിറ്റിവിറ്റി നിരക്ക്. പത്തനംതിട്ടയില് ഇത് 11.6 ശതമാനവും എറണാകുളത്ത് ഇത് 10.6 ശതമാനവുമാണ്. പത്തനംതിട്ടയില് രണ്ടുശതമാനം വര്‍ധനവാണ് പോസിറ്റിവിറ്റി നിരക്കിലുണ്ടായത്.\nസംസ്ഥാനത്ത് കോവിഡ് ബാധിച്ച് മരിച്ചവരുടെ പ്രായമടിസ്ഥാനമാക്കിയുളള കണക്കും റിപ്പോര്‍ട്ടില് ഉണ്ട്. പത്തുവയസ്സിന് ആറുകുട്ടികളും 11-20നും ഇടയില് പ്രായമുളള ഒമ്പതുപേരും 21-30 വയസ്സിനിടയില് പ്രായമുളള 35 പേരും, 31-40നും ഇടയില് പ്രായമുളള 77 പേരും 40-50നും ഇടയില് പ്രായമുളള 218 പേരും 51-60 നും ഇടയില് പ്രായമുളള 561 പേരുമാണ് കോവിഡ് ബാധിച്ച് മരിച്ചത്. 61-70 ഉം ഇടയില് പ്രായമുളള 966 പേര് കോവിഡ് ബാധിച്ച് മരിച്ചിട്ടുണ്ട്.\nഅറുപത് വയസ്സിന് മുകളില് പ്രായമുളള 2210 പേരാണ് മരണത്തിന് കീഴടങ്ങിയത്. 95 ശതമാനം പേര്‍ക്കും മറ്റുഗുരുതര രോഗങ്ങള് കൂടി ഉണ്ടായിരുന്നു. അതേസമയം റിവേഴ്‌സ് ക്വാറന്റീനിലെ വീഴ്ച കൂടി വ്യക്തമാക്കുന്നതാണ് നിലവിലെ കണക്കുകള്.\nജനുവരി പതിനേഴിന് നടക്കുന്ന പള്‍സ് പോളിയോ വിതരണ പരിപാടിയില് നിന്ന് കണ്ടെയ്ന്‍മെന്റ് സോണുകളെ ഒഴിവാക്കാന് ആരോഗ്യവകുപ്പ് നിര്‍ദേശം നല്‍കിയിട്ടുണ്ട്. നിയന്ത്രണങ്ങള് അവസാനിക്കുന്നതോടെ മേഖലയില് മരുന്ന് വിതരണം ചെയ്യാനാണ് പദ്ധതി. ക്വാറന്റീനുളളവരുടെ വീട്ടിലുളള കുട്ടികള്‍ക്ക് നിരീക്ഷണ കാലാവധി അവസാനിച്ചതിന് ശേഷം മരുന്ന് വിതരണം ചെയ്യും.\nഉദ്ഘാടനത്തിന് മുമ്പ് വൈറ്റില പാലം തുറന്നുനല്‍കി; വി ഫോര് കേരള നേതാക്കള് അറസ്റ്റില്\nജോസ്.കെ മാണി ഇന്ന് എം.പി സ്ഥാനം രാജിവച്ചേക്കും\nകണ്ണൂര് കോര്‍പറേഷനില് അക്കൗണ്ട് തുറന്ന് ബി.ജെ.പി\nപൊതുപരിപാടികളില് 200 പേര് മാത്രം; ഹോട്ടലുകളും കടകളും രാത്രി ഒന്‍പത് വരെ; സംസ്ഥാനത്ത് നിയന്ത്രണങ്ങള് കടുപ്പിക്കുന്നുപൊതുപരിപാടികളില് 200 പേര് മാത്രം; ഹോട്ടലുകളും കടകളും രാത്രി ഒന്‍പത് വരെ; സംസ്ഥാനത്ത് നിയന്ത്രണങ്ങള് കടുപ്പിക്കുന്നു


ബാഹുബലി രണ്ടാം ഭാഗത്തിനായി ദീപിക പദുകോണ് കാത്തിരിക്കില്ല!! | Deepika Padukone not doing 'Baahubali 2' - Malayalam Filmibeat\n| Updated: Sunday, April 3, 2016, 10:15 [IST]\nഎസ് എസ് രാജമൗലിയുടെ ബാഹുബലി രണ്ടാം ഭാഗത്തിന്റെ ചിത്രീകരണം പുരോഗമിച്ചുക്കൊണ്ടിരിക്കുകയാണ്. ഹൈദരാബാദ് റാംമോജി ഫിലിം സിറ്റിയിലായാണ് ഇപ്പോള് ചിത്രത്തിന്റെ ഷൂട്ടിങ് നടന്നുക്കൊണ്ടിരിക്കുന്നത്. ആദ്യ ഭാഗത്തിന് ശേഷം പ്രേക്ഷകര് ഏറെ പ്രതീക്ഷയോടെ കാത്തിരിക്കുന്നതുകൊണ്ട് തന്നെ ചിത്രത്തിന്റെ രണ്ടാം ഭാഗം മികച്ച രീതിയില് ഒരുക്കാനാണ് സംവിധായകന് രാജമൗലിയുടെ തീരുമാനം.\nഏറെ പ്രത്യേകതകളോടെ ഇറങ്ങുന്ന ചിത്രത്തിന്റെ രണ്ടാം ഭാഗത്തില് ബോളിവുഡ് താരങ്ങളും അഭിനയിക്കുന്നുണ്ടെന്ന് കേട്ടിരുന്നു. ചിത്രത്തില് അനുഷ്‌ക ഷെട്ടിയ്‌ക്കൊപ്പം ബോളിവുഡ് താരം ദീപിക പദുകോണും പ്രധാന വേഷത്തില് എത്തുന്നുണ്ടെന്നായിരുന്നു ഒടുവില് അറിഞ്ഞത്.\nഎന്നാല് പുതിയ റിപ്പോര്‍ട്ടുകള് അനുസരിച്ച് ദീപിക പദുകോണ് ബാഹുബലിയുടെ ഭാഗമാകുന്നില്ല. ഹോളിവുഡ് ചിത്രമായ ത്രിപ്പിള് എക്‌സിന്റെ മൂന്നാം ഭാഗത്തില് അഭിനയിക്കുന്നതിന്റെ തിരക്കിലാണ് ഇപ്പോള് താരം.\nദി റിട്ടേണ് ഓഫ് സാന്‍ഡര് കേജ് എന്ന് പേരിട്ടിരിക്കുന്ന ചിത്രത്തിന്റെ ഷൂട്ടിങ് പുരോഗമിച്ച് വരികയാണ്. ഡി ജെ കരുസോ സംവിധാനം ചെയ്യുന്ന ചിത്രത്തില് വിന് ഡീസലാണ് നായകനായി എത്തുന്നത്.\nപ്രഭാസ്, അനുഷ്‌ക ഷെട്ടി, റാണാ ദഗ്ഗുപതി എന്നിവര് കേന്ദ്ര കഥാപാത്രങ്ങളെ അവതരിപ്പിക്കുന്ന ബാഹുബലി രണ്ടാം ഭാഗം 2017ലാണ് റിലീസ് ചെയ്യുന്നത്. 2015 ഡിസംബറില് ചിത്രം റിലീസിനെത്തുമെന്ന് പറഞ്ഞിരുന്നുവെങ്കിലും ചിത്രീകരണം പൂര്‍ത്തിയാകാത്തതിനാലാണ് റിലീസ് നീണ്ടു പോയത്. അടുത്തിടെ കണ്ണൂരിരിലെ കണ്ണവം വനത്തിലും ചിത്രത്തിന്റെ ഷൂട്ടിങ് നടന്നിരുന്നു.\nRead more about: bollywoood film malayalam film telugu film baahubali director ss rajamouli deepika padukone ബോളിവുഡ് സിനിമ തെലുങ്ക് ബാഹുബലി സംവിധായകന് എസ് എസ് രാജമൗലി ദീപിക പദുകോണ്\nDeepika Padukone not doing 'Baahubali 2'.


പാഥേയം : പ്രഭാത പ്രാര്‍ത്ഥന 27.08.2013\nപ്രഭാത പ്രാര്‍ത്ഥന 27.08.2013\nഈശോയെ എന്റെ ഹൃദയവും കരങ്ങളും ഈ പ്രഭാതത്തിൽ ഞാൻ അങ്ങയുടെ സന്നിധിയിലേക്ക് ഉയര്ത്തുന്നു. എനിക്ക് ശക്തിയില്ലെങ്കിലും, നൂറുകണക്കിന് പ്രശ്നങ്ങൾ എന്നെ അലട്ടുന്നെങ്കിലും, ഈശോയെ ഇതാ കരങ്ങൾ ഞാൻ ഉയര്ത്തുന്നു. കരങ്ങളുയർത്തി പ്രാർത്ഥിക്കുമ്പോൾ ഞാൻ അങ്ങയുടെ ശക്തി അറിയുന്നു. എന്റെ ബലഹീനതയിലാണല്ലോ നാഥാ, അങ്ങയുടെ ശക്തി പ്രകടമാകുന്നത്.\nഎന്റെ ജീവിതത്തിൽ ഇന്ന് സംഭവിക്കാവുന്ന സുഖവും ദുഖങ്ങളും ...ഞാൻ അങ്ങേക്ക് സമര്പ്പിക്കുന്നു. എനിക്ക് താങ്ങാനാവാത്ത ഒരു ഭാരവും , ഈശോയെ അങ്ങ് അനുവദിക്കില്ലെന്ന് ഞാൻ മനസിലാക്കുന്നു. എല്ലാം സാധ്യമാക്കുന്ന അങ്ങാണെൻ ദൈവം. അങ്ങയെ പോലെ എന്നെ സ്നേഹിക്കുവാൻ മറ്റൊരു ദൈവവും ആകാശത്തിലോ ഭൂമിയിലോ ഇല്ല.. അങ്ങയെ പോലെ ക്ഷമിക്കുന്ന ഒരു ദൈവവും വേറെയില്ല. ഈശോയെ അങ്ങയിൽ വിശ്വസിച്ചു തുടങ്ങുമ്പോഴാണല്ലോ അങ്ങയെ അനുഭവിക്കാൻ സാധിക്കുക.. അങ്ങയിലുള്ള എന്റെ വിശ്വാസ കുറവ് പരിഹരിക്കണമേ.\nഎല്ലാം സാധ്യമാക്കുന്ന അങ്ങയിൽ നിന്നും ഒരിക്കല്പോലും എന്റെ കണ്ണുകളും മനസും വ്യതിചലിക്കാതിരിക്കട്ടെ.\nഎന്നെ ആശ്വസിപ്പിക്കാനും സുഖപ്പെടുത്താനും, സ്വതന്ത്രനാക്കുവാനും കഴിവുള്ള ഏക ദൈവം അങ്ങാണ്. ഈ ലോകത്ത് എണ്ണിയാൽ തീരാത്ത ചോദ്യങ്ങൾ ഉണ്ടെങ്കിലും അവയ്ക്കെല്ലാമുള്ള ഏക ഉത്തരം അങ്ങ് മാത്രമാണ്, അങ്ങിൽ മാത്രമാണ് ഈശോയെ.\nഅങ്ങ് എന്റെ ഇടയനായി, സഹായകനായി, രക്ഷകനായി എന്റെ കൂടെയുണ്ടാകണേ. അങ്ങേക്ക് ഒന്നും അസാശ്യമാല്ലെന്നു വിശ്വസിക്കുന്നു ഞാൻ. ഈശോയെ അങ്ങയുടെ സ്വന്തമായി മാറിയ, വിശുദ്ധർ അനുഭവിക്കുന്ന സന്തോഷത്തിലേക്ക് എന്നെ വളര്ത്തണമേ. ഈശോയെ ഞാൻ അങ്ങയുടെതാണ്. എനിക്ക് അങ്ങയുടെതായിരുന്നാൽ മാത്രം മതി. എന്നെ ഒരു പുതിയ സൃഷ്ടിയാക്കു നാഥാ. ഈശോയെ എനിക്ക് പഴയ ജീവിതം വേണ്ട...ആ സുഖവും സന്തോഷവും വേണ്ട. പകരം അങ്ങയില്ലുള്ള സുഖവും സന്തോഷവും മതി. ഈശോയെ എന്റെ ജീവിതത്തിലെ എല്ലാ മേഖലകളിലും ഒരു നവീകരണം വേണം. അങ്ങയുടെ പരിശുദ്ധാത്മാവിനെ അയച്ചു എന്റെ ജീവിതത്തെ നവീകരിക്കണമേ. ഒരു പുതിയ സൃഷ്ടിയായി മാറുവാനുള്ള എന്റെ ആഗ്രഹത്തെ അങ്ങയുടെ സന്നിധിയില് സമര്‍പ്പിച്ചു കൊണ്ട് ഈശോയെ അങ്ങയുടെ അമ്മയെയും വിശുദ്ധരെയും അങ്ങയോടുള്ള സ്നേഹത്താല് സ്നേഹിച്ചുകൊണ്ടും ഞാന് സമര്‍പ്പിക്കുന്ന ഈ പ്രാര്‍ത്ഥനകള് അങ്ങ് കേള്‍ക്കണമേ. ഇന്ന് ആരെല്ലാം എന്റെ പ്രാര്‍ത്ഥന സഹായം ആവാശ്യപ്പെട്ടവരെ കൂടുതല് സഹായിക്കുകയും അനുഗ്രഹിക്കുകയും ചെയ്യണമേ. യേശുവേ അങ്ങയുടെ നാമം എന്നും ആരാധിക്കപ്പെടുകയും സ്തുതിക്കപ്പെടുകയും ചെയ്യട്ടെ ആമേന്...\nPosted by പാഥേയം at 5:04 AM


സ്വവര്‍ഗ പങ്കാളി മറ്റൊരു വിവാഹത്തിന് ഒരുങ്ങുന്നതറിഞ്ഞ യുവാവ് പങ്കാളിയെ കൊലപ്പെടുത്തി – NavaKerala News\nHome/Latest News/സ്വവര്‍ഗ പങ്കാളി മറ്റൊരു വിവാഹത്തിന് ഒരുങ്ങുന്നതറിഞ്ഞ യുവാവ് പങ്കാളിയെ കൊലപ്പെടുത്തി\nപൂനെ: സ്വവര്‍ഗ പങ്കാളി മറ്റൊരു വിവാഹത്തിന് ഒരുങ്ങുന്നതറിഞ്ഞ യുവാവ് പങ്കാളിയെ കൊലപ്പെടുത്തി. പൂനെയിലാണ് സംഭവം. നാഷണല് കെമിക്കല് ലബോറട്ടറിഗയിലെ പി.എച്ച്‌ഡി റിസേര്‍ചര് ആയ സുദര്‍ശന് ബാബുറാവു പണ്ഡിറ്റ് (30) ആണ് കൊല്ലപ്പെട്ടത്. സംഭവവുമായി ബന്ധപ്പെട്ട് ഇന്റീരിയര് ഡിസൈനറായ രവിരാജ് ക്ഷീര്‍സാഗറിനെ (24) പുനെ പോലീസ് അറസ്റ്റു ചെയ്തു.\nകൊലപാതകത്തിനു ശേഷം രവീരാജ് ആത്മഹത്യയ്ക്ക് ശ്രമിച്ചിരുന്നതായും പോലീസ് അറിയിച്ചു. ആറു മാസം മുന്‍പ് ഒരു ഡേറ്റിംഗ് ആപ് വഴിയാണ് ഇവര് പരിചയപ്പെട്ടത്. ശനിയാഴ്ചയാണ് സുദര്‍ശന് പണ്ഡിറ്റിന്റെ മൃതദേഹം സുസ് ഖിന്ദിയില് കണ്ടെത്തിയത്.\nകഴുത്ത് അറുത്ത്, മുഖം കല്ലിനിടിച്ച് വികൃതമാക്കിയ നിലയിലായിരുന്നു മൃതദേഹം. പോക്കറ്റില് നിന്ന് ലഭിച്ച രേഖകളില് നിന്നാണ് ആളെ തിരിച്ചറിഞ്ഞത്. തുടര്‍ന്നുള്ള അന്വേഷണത്തിലാണ് സുദര്‍ശനുമായി ബന്ധമുള്ള ഒരാള് ജീവനൊടുക്കാന് ശ്രമിച്ച വിവരം ലഭിച്ചതും കേസ് തെളിഞ്ഞതും.\nhomosexuality latest latestindianews latestmalayalamnews latestnews\nമന്ത്രി എ കെ ബാലന്റെ ഭാര്യ കെ പി ജമീല സിപിഎം സാധ്യത സ്ഥാനാര്‍ഥി പട്ടികയില്


വീടിനുള്ളിലെ ചൂട് കുറയ്ക്കാം; അധിക ചെലവ് ഇല്ലാതെതന്നെ!\nമനോരമ ലേഖകൻ March 13, 2020 04:07 PM IST\nപുറത്തിറങ്ങിയാലും ചൂട്, വീട്ടിൽ ഇരുന്നാലും ചൂട്. ഫാന് ഫുള് സ്പീഡില് പ്രവര്‍ത്തിപ്പിച്ചാലും രക്ഷയില്ലാത്തത് കൊണ്ട് ഇപ്പോള് വീടുകളിലേക്ക് എസി വാങ്ങാന് ഓടുകയാണ് ആളുകള്. ഇതിനൊന്നും കഷ്ടപ്പെടാതെ തന്നെ വീട്ടിനുള്ളില് ചൂട് കുറയ്ക്കാന് കഴിയുന്ന ചില പൊടിക്കൈകളുണ്ട്. അവയൊക്കെ ഒന്ന് പരീക്ഷിച്ചാല് തന്നെ വീട്ടിനുള്ളിലെ ചൂടിന്റെ കാഠിന്യം നല്ലൊരളവില് കുറയ്ക്കാന് സാധിക്കുക തന്നെ ചെയ്യും.\n1. ക്രോസ് വെന്റിലേഷൻ\n2. വീട്ടിനുള്ളില് ചെടികള്‍ക്ക് ഇടം നല്‍കാം\n3. ഐസ് ക്യൂബ് ഉണ്ടോ?\n4. റൈസ് പില്ലോ\nഏറ്റവും കുറഞ്ഞ ചിലവില് ചെയ്യാന് സാധിക്കുന്ന ഒന്നാണ് റൈസ് പില്ലോ. കുറച്ച് അരി ഒരു തുണിയിൽ ഇട്ടശേഷം നന്നായി തുന്നികെട്ടുന്നതാണ് ഇതിന്റെ രീതി. ഇത് ഫ്രിഡ്ജിൽ വച്ച് തണുപ്പിച്ച ശേഷം തല വയ്ക്കാൻ ഉപയോഗിക്കാം. അതുപോലെ തണുപ്പുകാലത്ത് ഇത് മൈക്രോവേവ് ചെയ്തശേഷം വേദനയുള്ള ഭാഗത്ത് വയ്ക്കാനും ഉപയോഗിക്കാറുണ്ട്. ചൂടിനു നല്ലൊരു പരിഹാരമാണിത്.\n6. ഇലക്ട്രോണിക് ഉപകരണങ്ങള്\nഇലക്ട്രോണിക് ഉപകരണങ്ങള് ആവശ്യം ഇല്ലാത്തപോള് പ്ലഗ് ഊരിയിടുക. ഇല്ലാത്ത പക്ഷം ഇവ സദാനേരവും ചൂട് പുറംതള്ളികൊണ്ടിരിക്കും. തുണികള് തേക്കുന്നതും, പാചകം ചെയ്യുന്നതുമെല്ലാം ചൂട് കാലത്ത് വൈകുന്നേരങ്ങളില് കഴിവതും ചെയ്യാം. വീട്ടിനുള്ളില് ആവശ്യമില്ലാതെ ലൈറ്റുകള് കഴിവതും ഓഫാക്കിയിടുക. ഇത് ചൂട് കൂടാന് കാരണമാകും. LED അല്ലെങ്കില് CFL ഉപയോഗിക്കുന്നതാണ് ഏറ്റവും നല്ലത്.\n7. വെള്ളനിറം നല്‍കാം\nകടുംനിറങ്ങള് വീട്ടിനുള്ളില് ചൂട് കൂട്ടും. അതുകൊണ്ട് തന്നെ ഇളം നിറങ്ങള് വീടുകള്‍ക്കുള്ളില് നല്‍കാം. വീടിന്റെ റൂഫ് ഭാഗത്ത് സോളാര് റിഫ്ലെക്റ്റീവ് വൈറ്റ് പെയിന്റ് നല്‍കുന്നത് ചൂടിനെ പ്രതിഫലിപ്പിച്ച് അകത്തളങ്ങളിൽ കുളിർമ പകരും.. ടെറസില് നല്ലൊരു ഗാര്‍ഡന് ഉണ്ടാക്കുന്നതും ചൂട് കുറയ്ക്കാന് സഹായിക്കും.\nEnglish Summary- Cool Your House Naturally; Tips


Emalayalee.com - വാളയാര് പീഡനക്കേസ്; രണ്ടു പ്രതികളെ റിമാന്‍ഡ് ചെയ്തു\nവാളയാര് പീഡനക്കേസ്; രണ്ടു പ്രതികളെ റിമാന്‍ഡ് ചെയ്തു\nപാലക്കാട്: വാളയാര് പീഡനക്കേസിലെ പ്രതികളായ വി. മധു, ഷിബു എന്നിവരെ കോടതി റിമാന്‍ഡ് ചെയ്തു. പാലക്കാട് പോക്സോ കോടതിയാണ് ഇരുവരെയും റിമാന്‍ഡ് ചെയ്തത്.\nമധുവിന്‍റെയും ഷിബുവിന്‍റെയും ജാമ്യാപേക്ഷ കോടതി ജനുവരി 22ന് പരിഗണിക്കും. കേസിലെ മറ്റൊരു പ്രതിയായ എം. മധു ജാമ്യത്തില് തന്നെ തുടരും. ഹൈക്കോടതി ജാമ്യം അനുവദിച്ചതിനെ തുടര്‍ന്നാണ് മധു ജാമ്യത്തില് തന്നെ തുടരുന്നത്.\nകേസില് തുടരന്വേഷണം ആവശ്യപെട്ട് പ്രത്യേക അന്വേഷണ സംഘം പാലക്കാട് പോക്സോ കോടതില് അപേക്ഷ സമര്‍പ്പിച്ചിരുന്നു. ഹൈക്കോ‌ടതി ഉത്തരവിനെ തുടര്‍ന്നാണ് കോടതിയില് പുനര്‍വിചാരണ ആരംഭിക്കുന്നത്.\nതെളിവുകളുടെ അഭാവത്തിലാണ് പാലക്കാട് പോക്സോ കോടതി പ്രതികളെ വെറുതെ വിട്ടത്. എന്നാല് ഈ വിധി റദ്ദാക്കിയ ഹൈക്കോടതി കേസ് പുനര്‍വിചാരണ നടത്താന് വിചാരണ കോടതിക്ക് ഉത്തരവ് നല്‍കുകയായിരുന്നു. കേസിലെ മൂന്നാം പ്രതി പ്രദീപ് കുമാര് ആത്മഹത്യ ചെയ്തിരുന്നു\nവനിതാ സ്ഥാനാർത്ഥികൾ വേണ്ട; നിലപാട് കടുപ്പിച്ച് സമസ്ത, വഴങ്ങി ലീഗ്\nപറവൂരില് വി. ഡി സതീശനെ വീഴ്ത്താന് നിര്‍ണായക നീക്കങ്ങളുമായി എല്‍ഡിഎഫ്\nകോണ്‍ഗ്രസ് സ്ഥാനാര്‍ഥി നിര്‍ണയത്തിനുള്ള സ്‌ക്രീനിങ് കമ്മിറ്റിയെ പ്രഖ്യാപിച്ചു\nസിപിഎം കൊല്ലം ജില്ലാ സെക്രട്ടറിയേറ്റില് മേഴ്‌സിക്കുട്ടിയമ്മയ്ക്കും മുകേഷിനും വിമര്‍ശനം\nവാക്സിന് എടുത്തതിനെ പരിഹസിച്ചവര്‍ക്ക് മറുപടിയുമായി മന്ത്രി ശൈലജ\nഫെമ നിയമം ലംഘിച്ചു; കിഫ്ബിക്കെതിരെ ഇ.ഡി കേസെടുത്തു\nമലപ്പുറത്ത് സിപിഎം സാധ്യത പട്ടികയായി; ഏറനാട്ടില് ഷറഫലി,വണ്ടൂരില് മിഥുന\nവിദ്യാര്‍ഥിക്ക് മര്‍ദനം; ബാലാവകാശ കമ്മീഷന് കേസെടുത്തു\nഎ.കെ ബാലന്റെ ഭാര്യയുടെ പേര് സ്ഥാനാര്‍ഥി പട്ടികയില്; പാലക്കാട് സിപിഎമ്മില് തര്‍ക്കം\nമുതിര്‍ന്ന നേതാക്കള് ഇത്തവണ ഇറങ്ങില്ല: മത്സരിക്കാനില്ലെന്ന് മുല്ലപ്പള്ളിയും സുധീരനും കുര്യനും\nപീഡന പരാതി നല്‍കി: ജാമ്യത്തിലിറങ്ങിയ പ്രതി ഇരയുടെ പിതാവിനെ വെടിവെച്ച് കൊന്നു\nയുഎസ്‌ഐഇഎഫ് ഫെലോഷിപ്പിന് അപേക്ഷകള് ക്ഷണിച്ചു\nസംസ്ഥാനത്ത് 2938 പേര്‍ക്ക് കോവിഡ്, 68,094 സാമ്പിള് പരിശോധിച്ചു\nവോട്ടര്‍പട്ടികയില് പേരു ചേര്‍ക്കാന് ഈ മാസം 10 വരെ അവസരം\nയുകെയില് മലയാളി ഡോക്ടര് കടലില് മുങ്ങി മരിച്ചു\nടി.വി രാജേഷും മുഹമ്മദ് റിയാസും രണ്ടാഴ്ചത്തേക്ക് റിമാന്‍ഡില്\nയാത്രക്കാരന് നെഞ്ച് വേദന; ഷാര്‍ജയില്‍നിന്ന് ഇന്ത്യയിലേക്കുളള വിമാനം പാകിസ്ഥാനില് ഇറക്കി\nകോവിഡ് വാക്സിന് സ്വീകരിച്ചവര്‍ക്കും വൈറസ് ബാധക്ക് സാധ്യതയുണ്ടാകാമെ ന്ന് ഖത്തര് ആരോഗ്യ വകുപ്പ്\nമന്ത്രിമാരായ കെ കെ ശൈലജയും ഇ ചന്ദ്രശേഖരനും വാക്‌സിന് സ്വീകരിച്ചു\nബി ജെ പി യില് വീണ്ടും സ്മിതാമേനോന് വിവാദം


തെരഞ്ഞെടുപ്പ് കമ്മീഷനിൽ അഴിച്ചുപ്പണി: മുഖ്യ തെരഞ്ഞെടുപ്പ് ഓഫീസർ സ്ഥാനത്ത് നിന്നും ടിക്കാറാം മീണയെ മാറ്റി | latest news|Kerala|news|election commission|teeka ram meena\nതിരുവനന്തപുരം: തെരഞ്ഞെടുപ്പ് കമ്മീഷനിൽ അഴിച്ചുപണി. മുഖ്യ തിരഞ്ഞെടുപ്പ് ഓഫിസർ സ്ഥാനത്തുനിന്നു ടിക്കാറാം മീണയെ മാറ്റി. പ്ലാനിങ് ആൻഡ് ഇക്കണോമിക് അഫയേഴ്‌സ് അഡീഷണൽ സെക്രട്ടറിയായാണ് ടിക്കാറാം മീണയെ മാറ്റിയത്. കേന്ദ്ര തെരഞ്ഞെടുപ്പു കമ്മിഷന്റെ നിർദേശം കൂടി പരിഗണിച്ചാണ് നടപടി. മുഖ്യ തിരഞ്ഞെടുപ്പ് ഓഫിസറുടെ പുതിയ ചുമതല നൽകിയിരിക്കുന്നത് സഞ്ജയ് എം. കൗളിനാണ്.\nRead Also: ഹിസ്ബുള് മുജാഹിദ്ദീന് കമാന്‍ഡറെ വധിച്ച് ജമ്മു കശ്മീര് സുരക്ഷാസേന\nഐഎഎസ് തലപ്പത്തും വലിയ മാറ്റങ്ങളാണ് നടക്കുന്നത്. എറണാകുളം കലക്ടർ എസ്. സുഹാസ് റോഡ്‌സ് ആൻഡ് ബ്രിഡ്ജസ് ഡെവലപ്‌മെന്റ് കോർപറേഷൻ എംഡിയാകും. ജാഫർ മാലിക് എറണാകുളം കലക്ടറാകും. തൃശൂർ കലക്ടർ ഷാനവാസ് മഹാത്മാ ഗാന്ധി ദേശീയ ഗ്രാമീണ തൊഴിലുറപ്പു മിഷൻ ഡയറക്ടറാകും. ഹരിത വി. കുമാറായിരിക്കും തൃശൂർ കലക്ടറാകുക.\nകോട്ടയം ജില്ലാ കലക്ടറായ എം. അഞ്ജന ജനറൽ അഡ്മിനിസ്‌ട്രേഷൻ വിഭാഗം ജോയിന്റ് സെക്രട്ടറിയാകും. പഞ്ചായത്ത് വിഭാഗം ഡയറക്ടർ ഡോ. പി.കെ. ജയശ്രീ കോട്ടയം കലക്ടറാകും.\nകാസർകോട് കലക്ടർ ഡോ. ഡി. സജിത് ബാബു സിവിൽ സപ്ലൈസ് വിഭാഗം ഡയറക്ടറും ഭണ്ഡാരി സ്വാഗത് രൺവീർചന്ദ് കാസർകോട് കലക്ടറുമാകും. കോഴിക്കോട് കലക്ടർ സീറാം സാംബശിവ റാവു സർവേ ആൻഡ് ലാൻഡ് റെക്കോഡ്‌സ് വിഭാഗം ഡയറക്ടറാകും. പത്തനംതിട്ട കലക്ടർ ഡോ. നരസിംഹുഗാരി റെഡ്ഡി കോഴിക്കോട് കലക്ടറാകും. ഡോ. ദിവ്യ എസ്. അയ്യർ പത്തനംതിട്ട കലക്ടറാകും. ഷീബ ജോർജ് ഇടുക്കി കലക്ടറുമാകും.\nRead Also: സ്റ്റാന് സ്വാമിയുടെ മരണം, എന്‍ഐഎയുടെ നിലപാട് മനുഷ്യത്വമില്ലാത്തതെന്ന പ്രചരണത്തെ പൊളിച്ചടുക്കി ശ്രീജിത്ത് പണിക്കര്\nlatest news Kerala news election commission teeka ram meena\nഹിസ്ബുള് മുജാഹിദ്ദീന് കമാന്‍ഡറെ വധിച്ച് ജമ്മു കശ്മീര് സുരക്ഷാസേന


Posted by manoj pm at 9:56 AM No comments:\nകരുണാകരനെ ക്ലിഫ് ഹൗസില്‍നിന്ന് ഇറക്കിവിട്ടപ്പോള് നേരെ ഡല്‍ഹിയില്‍ചെന്ന് ഇരിക്കാന് ഒരു കസേരയുണ്ടായിരുന്നു. ഇന്ന് ഉമ്മന്‍ചാണ്ടിക്ക് അതില്ലല്ലോ എന്നോര്‍ത്ത് ആശ്വസിക്കാനേ ഐ ഗ്രൂപ്പുകാര്‍ക്ക് വകയുള്ളൂ. കഷ്ടകാലം പിടിച്ചവന് തലമൊട്ടയടിച്ചപ്പോള് കല്ലുമഴയെന്നപോലെയായി. എല്ലായിടത്തുനിന്നും തട്ടുകിട്ടുന്നു. എല്ലാ പണിയും പാളുന്നു. സരിതാനന്തര സോളാര്‍കാലം ഉമ്മന്‍ചാണ്ടിയുടെ മുഖപ്രസാദത്തിന് ലോഡ്ഷെഡിങ് കാലവുമാണ്. പ്രതിപക്ഷം പറയുന്നതല്ലേ എന്ന് ചോദിച്ച് അവഗണിക്കാനുള്ള വകുപ്പൊന്നുമില്ല. പറഞ്ഞത് കോടതിയാണ്. കോടതി കണ്ണുമിഴിച്ചൊന്ന് നോക്കിയപ്പോഴാണ്, കരുണാകരനെ കുരങ്ങെന്നുപോലും വിളിച്ചതും തള്ളിപ്പുറത്താക്കിയതും.\nനമിക്കിലുയരാം, നടുകില്‍ത്തിന്നാം, നല്‍കുകില് നേടീടാം എന്നു മാത്രമല്ല ഉള്ളൂരിലെ മഹാകവി പാടിയത്. "നമുക്കു നാമേ പണിവതു നാകം, നരകവുമതുപോലെ" എന്നുകൂടിയാണ്. അവനവന് കുഴിക്കുന്ന കുഴി അവനവനുതന്നെ കുഴിയാകുമെന്ന് ഉമ്മന്‍ചാണ്ടി സ്വപ്നേപി നിനച്ചതല്ല. മുരളീധരന് കരുത്തില്ലാത്ത കാലമാണ്; പത്മജയ്ക്ക് മിണ്ടാട്ടം മുട്ടിയ നേരമാണ്; പീതാംബരക്കുറുപ്പിന് തട്ടുകേടാണ്- തല്‍ക്കാലം ആ വഴിക്ക് കുന്തവും കുത്തും വരില്ല എന്നാശ്വസിക്കാം. പക്ഷേ, നാട്ടുകാര്‍ക്ക് അങ്ങനെ ക്ഷമയില്ലാത്തതാണ് പ്രശ്നം. രാജി വോട്ടെടുപ്പിന് മുമ്പുമാകാം; പിമ്പുമാകാം. അള്ളിപ്പിടിച്ചിരിക്കാനുള്ളതുതന്നെയാണ് അധികാരം എന്ന് ഉമ്മന്‍ചാണ്ടിയെ ആരും പഠിപ്പിക്കേണ്ടതില്ല. അതുകൊണ്ട് രാജിക്കത്തുംകൊണ്ട് പോകാന് ഇത്തിരി സമയമെടുക്കും. അതാണ് പ്രതിപക്ഷത്തിനും നല്ലത്. ഇപ്പോള് ഉമ്മന്‍ചാണ്ടിയെ ജനങ്ങള് വെറുതെ കാണുന്നതുപോലും എല്‍ഡിഎഫ് പ്രചാരണമാണ്. ഒന്നും പറയേണ്ടതില്ല- വെറുതെ ആ മുഖം പോസ്റ്ററിലാക്കി നാടുനീളെ ഒട്ടിച്ചാല് മതി. ജനങ്ങള് സോളാര്, സരിത, സലിംരാജ്, ജോപ്പന്, കോടതി, ഭൂമാഫിയ എന്നൊക്കെ വായിച്ചുകൊള്ളും. ഇരുപത് പൊന്നിന്‍കുടങ്ങളും ഉള്ളതുകൊണ്ട് കാര്യങ്ങള് കൂടുതല് എളുപ്പമാണ്. ഒരു ചാനല് സര്‍വേ നടത്തി വെറും പൊന്നിന്‍കുടങ്ങളല്ല, തനിത്തങ്കക്കുടങ്ങളാണെന്ന് അതിസാഹസികമായി പ്രഖ്യാപിക്കുന്നതും കേട്ടു.\nഹൈക്കോടതിവിധി വന്നപ്പോള് ചാനലുകളിലെല്ലാം ഓടിനടന്ന് പ്രതിരോധിക്കാന് ഒരാളാണുണ്ടായത്- സലിംരാജ്. താന് വെറുമൊരു കോണ്‍സ്റ്റബിള്; നിരപരാധിയെന്നായിരുന്നു വിലാപം. കോണ്‍സ്റ്റബിളിന് ഇത്രയൊക്കെ ചെയ്യാമെങ്കില് ഒരു ഡിവൈഎസ്പിയോ മറ്റോ ആയിരുന്നുവെങ്കില് എന്തായേനെ സ്ഥിതി എന്നത് വേറെ കാര്യം. സലിംരാജ് പറയുന്നതാണ് കാര്യമെങ്കില് സംഗതി പിന്നെയും കുഴപ്പമാണ്. ആ പാവം നിരപരാധിയെ എന്തിന് സസ്പെന്‍ഡ് ചെയ്തു; ആറുമാസമായി പുറത്തുനിര്‍ത്തുന്നു; കേസുകളില്‍പെടുത്തി തേജോവധം ചെയ്യുന്നു എന്നതിനൊക്കെ ഉമ്മന്‍ചാണ്ടി വിശദീകരണം കൊടുക്കേണ്ടിവരും.\nകോടതിയുടെ പ്രതികൂലപരാമര്‍ശം നീക്കിക്കിട്ടാന് സര്‍ക്കാര് നിയമനടപടിക്ക് പോകുമെന്നും ഇല്ലെന്നും പറയുന്നുണ്ട്. പാമൊലിന് കേസില് അലറിയാര്‍ത്ത് ജഡ്ജിയെ എടുത്ത് കനലാട്ടത്തിനിറങ്ങാന് ഈരാറ്റുപേട്ടയില്‍നിന്ന് വെളിച്ചപ്പാട് വന്നിരുന്നു. ആ കോമരം കൊടുങ്ങല്ലൂര് സന്ദര്‍ശനത്തിനുശേഷം വിശ്രമത്തിലാണ്. തിരുവഞ്ചൂര് ചീറ്റിപ്പോയ ആര്‍എംപിക്ക് ചികിത്സ കൊടുക്കുന്നതിന്റെ തിരക്കിലും. പകരക്കാരനായി കെ സി ജോസഫിനെയാണ് ഉമ്മന്‍ചാണ്ടി ഇറക്കിയത്. "വിഷയവുമായി ബന്ധമില്ലാത്ത പരാമര്‍ശങ്ങള് ഹൈക്കോടതിയുടെ ഭാഗത്തുനിന്ന് ഉണ്ടായത് നിര്‍ഭാഗ്യകരമായിപ്പോയെ"ന്ന് &ശഴൃമ്ല;ജോസഫ് പറഞ്ഞപ്പോള്, മാന്യതയുടെ നിറകുടം തുളുമ്പുന്നതുകണ്ട് ആശ്ചര്യപ്പെട്ടുപോയി. അടുത്ത നിമിഷം പക്ഷേ, രംഗം മാറി. ""വിശദപരിശോധനയൊന്നും നടത്താതെ തീര്‍പ്പാക്കാമായിരുന്ന കേസ് നീട്ടിക്കൊണ്ടുപോയി തെരഞ്ഞെടുപ്പുപ്രചാരണത്തിന്റെ മൂര്‍ധന്യത്തില് പ്രതിപക്ഷത്തിന് പ്രചാരണായുധമാക്കാന് പാകത്തില് പരാമര്‍ശം നടത്താന് കോടതി മുതിര്‍ന്നതിന്റെ ഉദ്ദേശ്യശുദ്ധിയില് ആരെങ്കിലും സംശയിച്ചാല് കുറ്റപ്പെടുത്താനാകില്ലെ""ന്ന് മന്ത്രിവചനം.\n"ഉദ്ദേശ്യശുദ്ധിയുള്ള" തീരുമാനം എപ്പോള്, എങ്ങനെവേണം എന്ന് തീര്‍പ്പാക്കാനുള്ള അവസരം കിട്ടിയില്ല എന്നാണര്‍ഥം. ഇനി അങ്ങനെ ഒന്ന് വോട്ടെടുപ്പിനുമുന്‍പ് കിട്ടുമെന്നുണ്ടെങ്കില് ഹൈക്കോടതി തങ്കക്കോടതിയാകും. കെ സി ജോസഫും ടി സിദ്ധിക്കും പറയുന്നതുപോലെ ചെന്നിത്തലയ്ക്ക് പറ്റില്ല. അതുകൊണ്ട് വിധിക്ക് സ്വാഗതം. പക്ഷേ, സുധീരന് അധീരനാകുന്ന പ്രശ്നമില്ല. ആദര്‍ശം തെരഞ്ഞെടുപ്പുകാലത്ത് എടുക്കാനുള്ളതല്ല എങ്കിലും അഭിപ്രായം വെട്ടിത്തുറന്ന് പറയും. ""കടകംപള്ളി, കളമശേരി ഭൂമിയിടപാടു കേസുകള് സിബിഐക്കുവിട്ട ഹൈക്കോടതിവിധിയിലും മുഖ്യമന്ത്രി ഉമ്മന്‍ചാണ്ടിക്കെതിരായി ഹൈക്കോടതി ഉന്നയിച്ച പരാമര്‍ശങ്ങളിലും പാര്‍ടിക്ക് ഒന്നും ചെയ്യാനില്ല""- കെപിസിസി അധ്യക്ഷന്റെ പദവിക്കു ചേര്‍ന്ന ധീരമായ പ്രതികരണം. ആദര്‍ശവും ആര്‍ജവവും ആത്മാഭിമാനവും ആവശ്യത്തിലധികമുള്ളതുകൊണ്ട് ഇതില്‍കൂടുതല് വയ്യ. ആ പണി ഭംഗിയായി നിര്‍വഹിച്ച സ്ഥിതിക്ക് വീട്ടില്‍പോയി വിശ്രമിക്കാവുന്നതാണ്.\nപാലക്കാട്ട് ഒരു പൊന്നിന്‍കുടം വെയിലുകൊള്ളുന്നതുകണ്ട് സഹിക്കാനാകുന്നില്ല. കൊല്ലത്ത്, നല്ല വിലയുള്ള പുത്തന് കുടമാണ്. പ്രിയപ്പെട്ട സഖാക്കളെ, ആഗോളവല്‍ക്കരണത്തിനും കോര്‍പറേറ്റ് കൊള്ളയ്ക്കുമെതിരെ വിധിയെഴുതുക; സോളാര്‍തട്ടിപ്പുകാരെ പരാജയപ്പെടുത്തുക- എന്നൊക്കെ ഇടയ്ക്ക് പറഞ്ഞുപോകുന്നുണ്ടെന്നേയുള്ളൂ. കാസര്‍കോട് മുതല് പാറശാലവരെ കണ്ണോടിച്ചാല് മണ്ടരിബാധിച്ച തെങ്ങുപോലെയാണ് യുഡിഎഫിന്റെ അവസ്ഥ എന്ന് വിരോധികള് പറയും. അതല്ല ശരി എന്ന് തെളിയിക്കാന് യുഡിഎഫ് കണ്‍വന്‍ഷനുകളില് ചെന്ന് കണക്കെടുത്ത് ഒരു ചാനല് മഹാസര്‍വേ നടത്തി. പൊന്നിന്‍കുടങ്ങള് കൂട്ടത്തോടെ ജയിച്ചുകയറുമെന്ന് വിധിയും എഴുതി. തിരക്കിട്ട് കണക്കു തയ്യാറാക്കിയപ്പോള് യുവാക്കളുടെ എണ്ണം 101 ശതമാനമായതേയുള്ളൂ.\nകോടതി മുഖ്യമന്ത്രിക്കിട്ട് പൂശിയ സലിംരാജ് വാര്‍ത്ത ലീഡ് ആയി കൊടുക്കാത്ത ഏകപത്രത്തിന്റെ മുതലാളി ഒരു പൊന്നിന്‍കുടമായതുകൊണ്ട് അതിനെ പെയ്ഡ് പരിപാടി എന്ന് വിളിക്കാനാകില്ല. അല്ലെങ്കിലും ആശയങ്ങള് തമ്മിലാണ്, വ്യക്തികള് തമ്മിലല്ല മത്സരമെന്ന് ആന്റണി പ്രഖ്യാപിച്ചിട്ടുണ്ട്. അക്കാര്യം മനസ്സിലാകാത്തത് മനോരമയ്ക്കുമാത്രമാണ്. മത്സരം പെയ്ഡ് ന്യൂസും ഇടതുപക്ഷവും തമ്മിലാണ് എന്നും പറയാം.\nPosted by ശതമന്യു at 12:16 PM 1 comment:\nPosted by ശതമന്യു at 11:55 AM3comments:\nManoj Murder; RSS workers post death Death threat ...


സൗത്ത് ബീച്ചില് പേ പാർക്കിങ് സംവിധാനം വരുന്നതിനെതിരെ പ്രതിഷേധം\nHomeCalicut South Beachസൗത്ത് ബീച്ചില് പേ പാർക്കിങ് സംവിധാനം വരുന്നതിനെതിരെ പ്രതിഷേധം\nകോഴിക്കോട്: സൗത്ത് ബീച്ചില് പുതുതായി പേ പാർക്കിങ് സംവിധാനം വരുന്നതിനെതിരെ സഞ്ചാരികളും പ്രതിഷേധത്തിലാണ്. തുറമുഖ വകുപ്പിന്റെ ഭൂമിയാണ് പണംവാങ്ങി പാർക്കിങ് സംവിധാനമേര്‍പ്പെടുത്താന് സ്വകാര്യവ്യക്തിക്ക് കൈമാറിയത്. നടപടി പുനപരിശോധിക്കണമെന്നാവശ്യപ്പെട്ട് പോര്‍ട്ട് അധികൃതര്‍ക്ക് കത്തുനല്‍കി കാത്തിരിക്കുകയാണ് നാട്ടുകാര്. നവീകരിച്ച സൗത്ത് ബീച്ചിന്റെ മുന്‍വശത്താണ് പാര്‍ക്കിംഗിന് ഇടമുള്ളത്.\nദിവസേന നിരവധി കാഴ്ചക്കാരെത്തുന്ന ബീച്ചില് വാഹനങ്ങള് തിങ്ങി നിറയാറുണ്ട്. കോഴിക്കോട്ടുകാര്‍ക്ക് കടലിന്റെ സൗന്ദര്യമാസ്വദിക്കാന് എല്ലാ സംവിധാനങ്ങളും സുസജ്ജമെന്നാണ് ഉദ്ഘാടനദിനത്തില് ടൂറിസം മന്ത്രിയും ജനപ്രതിനിധികളും ഡി.ടി.പി.സിയും നഗരസഭയുമൊക്കെ പറഞ്ഞത്. എന്നാല് ഗതാഗതതടസ്സത്തിനുപുറമെ സഞ്ചാരികള്‍ക്ക് ഇരട്ടിയാഘാതം സൃഷ്ടിച്ചുകൊണ്ടാണ് പേ പാർക്കിങ് സംവിധാനം നിലവില് വരുന്നത്.\nനവീകരിച്ച ബീച്ചിനു മുന്‍വശത്തുള്ള തുറമുഖ ഭൂമി പാർക്കിങ് ഏരിയയായി അനുവദിക്കാന് സ്വകാര്യ വ്യക്തി നല്‍കിയ ഒരു ലക്ഷത്തി ഇരുപത്തിയൊരായിരം രൂപയുടെ ക്വട്ടേഷനാണ് തുറമുഖവകുപ്പ് അംഗീകരിച്ചിരിക്കുന്നത്. അടുത്ത വര്‍ഷം നവംബര് വരെയാണ് കാലാവധി. ഇരുചക്രവാഹനങ്ങള്‍ക്ക് പത്തും മറ്റുവാഹനങ്ങള്‍ക്ക് മുപ്പതുരൂപയുമാണ് ഈടാക്കുന്നത്. ടെണ്ടറിലെ നിബന്ധനകള് കൃത്യമായി പാലിക്കണമെന്നും കരാറുകാരനോട് തുറമുഖവകുപ്പ് ആവശ്യപ്പെടുന്നുണ്ട്. പണം നല്‍കി വാഹനം പാര്‍ക്ക് ചെയ്യേണ്ട സാഹചര്യമുണ്ടായാല് നവീകരിച്ച ബീച്ചില് സന്ദര്‍ശകരുടെ എണ്ണം കുറയുമെന്നും വിലയിരുത്തലുണ്ട്.


'അദ്ദേഹം പറഞ്ഞുതന്നത് മാത്രം കേട്ടാണ് ഇരകളില് ഞാനഭിനയിച്ചത്' | KG George Birth day| KBGanesh Kumar Malayalam Movie| Irakal Movie\nMay 24, 2021, 02:24 PM IST\nതിരുവനന്തപുരത്ത് പഠിക്കുന്ന കാലത്ത് ഗാന്ധിമതി ബാലന്റെ നിര്‍മാണക്കമ്പനിയുടെ ഓഫീസില് ഞാനിടയ്ക്കിടെ പോകുമായിരുന്നു. അവിടെവെച്ചാണ് ജോര്‍ജ് സാര് എന്നെ കാണുന്നത്. കുടുംബസുഹൃത്തും മന്ത്രി ആര്. ബാലകൃഷ്ണപിള്ളയുടെ മകനുമെന്ന് പറഞ്ഞ് ബാലന് ചേട്ടന് എന്നെ പരിചയപ്പെടുത്തി. അദ്ദേഹം ചിരിച്ച് യാത്ര പറഞ്ഞുപോകുകയും ചെയ്തു\n# കെ.ബി.ഗണേഷ് കുമാര്\nഇരകൾ സിനിമയിൽ ഗണേഷ് കുമാറും സുകുമാരനും, ചിത്രീകരണ വേളയിൽ സംവിധായകൻ കെ.ജി.ജോർജും ഛായാഗ്രാഹകൻ വേണുവും | ഫോട്ടോ: മാതൃഭൂമി\n75-ാം പിറന്നാള് ആഘോഷിക്കുന്ന കെ.ജി ജോര്‍ജ്ജിന് ആശംസകള്\nകെ.ജി. ജോര്‍ജ് എന്ന മഹാനായ സംവിധായകന്റെ സിനിമയിലഭിനയിച്ചുകൊണ്ട് അഭിനയജീവിതം തുടങ്ങാന് കഴിഞ്ഞുവെന്നത് വലിയ ഭാഗ്യമായി കാണുന്നയാളാണ് ഞാന്. ഒരു വ്യക്തിയിലെ കലാകാരനെ/കലാകാരിയെ കണ്ടെത്താനുള്ള അദ്ദേഹത്തിന്റെ കഴിവ് വഴിയരികിലെ കല്ലില് തന്റെ ശില്പം കാണുന്ന ശില്പിയുടേതിന് സമമാണ്.\nതിരുവനന്തപുരത്ത് പഠിക്കുന്ന കാലത്ത് ഗാന്ധിമതി ബാലന്റെ നിര്‍മാണക്കമ്പനിയുടെ ഓഫീസില് ഞാനിടയ്ക്കിടെ പോകുമായിരുന്നു. അവിടെവെച്ചാണ് ജോര്‍ജ് സാര് എന്നെ കാണുന്നത്. കുടുംബസുഹൃത്തും മന്ത്രി ആര്. ബാലകൃഷ്ണപിള്ളയുടെ മകനുമെന്ന് പറഞ്ഞ് ബാലന് ചേട്ടന് എന്നെ പരിചയപ്പെടുത്തി. അദ്ദേഹം ചിരിച്ച് യാത്ര പറഞ്ഞുപോകുകയും ചെയ്തു. കുറച്ചുനാള് കഴിഞ്ഞ് 'ഇരകള്' എന്ന ചിത്രം നിര്‍മിക്കാന് സുകുവേട്ടന് (നടന് സുകുമാരന്) തയ്യാറായപ്പോള് ബാലന്റെ ഓഫീസില് കണ്ട ചെറുപ്പക്കാരന് ഈ കഥാപാത്രത്തിന് അനുയോജ്യനാണെന്ന് ജോര്‍ജ് സാര് സൂചിപ്പിച്ചു. അതായിരുന്നു തുടക്കം. ഞാന് നാടകത്തിലൊന്നും അഭിനയിച്ച് പരിചയമുള്ളയാളല്ല. പക്ഷേ, അദ്ദേഹത്തിന്റെ മുന്നില് വളരെ ഫ്രീയായി നില്‍ക്കാനെനിക്കുകഴിഞ്ഞു. അദ്ദേഹം പറഞ്ഞുതന്നത് മാത്രം കേട്ടാണ് ഇരകളെന്ന സിനിമയില് ഞാനഭിനയിച്ചത്. എന്നിലൊരു നടനുണ്ടെന്ന്, ഒരു കലാകാരനുണ്ടെന്ന് ഞാന് തിരിച്ചറിഞ്ഞത് കെ.ജി. ജോര്‍ജ് എന്ന വലിയ മനുഷ്യന്റെ കരസ്പര്‍ശമേറ്റപ്പൊഴാണ്. തിലകന് ചേട്ടന്, ഇന്നസെന്റ്, സുകുമാരന് ചേട്ടന്, ശ്രീവിദ്യ ഇവരെയൊക്കെപ്പോലുള്ള വലിയ നടന്മാരുടെ ഇടയില്‍നിന്ന് ഒരു സഭാകമ്പവുമില്ലാതെ അഭിനയിക്കാനുള്ള അവസരം അദ്ദേഹം തന്നു.\nഒരു നല്ല സംവിധായകന്, നല്ല എഴുത്തുകാരന് എന്നതിലൊക്കെയുപരി ഒരു നല്ല മനുഷ്യനായിരുന്നു അദ്ദേഹം. ആദ്യത്തെ സിനിമയിലഭിനയിച്ചുകഴിഞ്ഞ് എനിക്കധികം ചിത്രങ്ങളൊന്നുമുണ്ടായിരുന്നില്ല. അക്കാലത്ത് ജോര്‍ജ് സാറിനുവേണ്ടി ഡെന്നീസ് ജോസഫ് ഒരു തിരക്കഥയെഴുതി. അന്നത്തെ തിരക്കുള്ളൊരു സംവിധായകന് കൂടിയായിരുന്ന ഡെന്നീസിനോട് 'ഞാന് കൊണ്ടുവന്ന പയ്യനാണ്, എനിക്കൊരുപാട് പടങ്ങളൊന്നും ചെയ്യാനാകില്ല, അതുകൊണ്ട് അവന് നിങ്ങളുടെ ചിത്രങ്ങളില് വേഷംകൊടുക്കണമെന്ന്' എനിക്കുവേണ്ടി അദ്ദേഹം ശുപാര്‍ശ ചെയ്തിട്ടുണ്ട്. ഷൂട്ടിങ്ങിനിടെ നിര്‍ദേശങ്ങള് നല്‍കുമ്പോള് അദ്ദേഹംതന്നെ ഒരു നടനായിമാറും. വാക്കുകളില്‍ക്കൂടി അഭിനയം പഠിപ്പിക്കാനും എങ്ങനെയഭിനയിക്കണമെന്ന് ചുരുങ്ങിയ വാക്കുകളിലൂടെ കൃത്യമായ നിര്‍ദേശങ്ങള് നല്‍കാനും അഭിനയിച്ചുകാണിക്കാനും അദ്ദേഹത്തിന് അനായാസം കഴിയുമായിരുന്നു. സിനിമയുടെ അച്ചടക്കം ശീലിപ്പിച്ച സംവിധായകന് കൂടിയാണ് അദ്ദേഹം.\nഒരു സീനില് അഭിനയിക്കുന്നുണ്ടെങ്കിലും ഇല്ലെങ്കിലും ക്യാമറയുടെ പത്തടി അകലത്തില്‍നിന്ന് മറ്റു നടീനടന്മാര് അഭിനയിക്കുന്നത് കണ്ടുനില്‍ക്കണമെന്ന് അദ്ദേഹം നിര്‍ദേശിച്ചിരുന്നു. കഴിഞ്ഞുപോയ സീനുകളുടെ കുറ്റവും കുറവും പരിശോധിച്ച് സമയംകളയാതെ അടുത്ത ഷോട്ടില് നല്ല രീതിയിലഭിനയിക്കാന് പ്രോത്സാഹിപ്പിക്കും. സിനിമയുടെ സാങ്കേതികവിദ്യ മനസ്സിലാക്കിത്തരാനും എഡിറ്റിങ്ങിനെ സഹായിക്കുന്ന രീതിയില് എങ്ങനെ അഭിനയിക്കണമെന്നുമൊക്കെ പഠിപ്പിച്ചുതന്ന ഗുരു. എന്റെ അഭിനയജീവിതത്തിലുടനീളം ഞാന് പകര്‍ത്തിയത് അദ്ദേഹം പഠിപ്പിച്ച ഗുണപാഠങ്ങളാണ്. അദ്ദേഹത്തിന്റെ ചിത്രങ്ങളിലൂടെ പ്രശസ്തരായ ഒട്ടേറെ നടന്മാരുണ്ട്. മമ്മൂക്ക(മമ്മൂട്ടി), തിലകന് ചേട്ടന്, രതീഷ് ഇവര്‍ക്കൊക്കെ മികച്ച ഒട്ടേറെ കഥാപാത്രങ്ങളെയാണ് അദ്ദേഹം സമ്മാനിച്ചത്. സര്‍ക്കസ് കൂടാരത്തിലെ കലാകാരന്മാരുടെ ആത്മദുഃഖങ്ങളും വേദനകളും പറഞ്ഞ 'മേള' എന്ന ചിത്രത്തിലൂടെയാണ് മമ്മൂക്ക ആദ്യമായി നായകതുല്യമായൊരു കഥാപാത്രമായെത്തുന്നത്. 'യവനിക'യും 'ആദാമിന്റെ വാരിയെല്ലും' അടക്കമുള്ള കെ.ജി. ജോര്‍ജ് ചിത്രങ്ങളുടെ തിരക്കഥകള്‍ക്ക് പകരംവെക്കാന് മറ്റൊന്നുമില്ല. മാറ്റിയെഴുതാന്‍പോലും കഴിയാത്തത്ര കൃത്യമാണ് ഈ തിരക്കഥകള്. ജനങ്ങളുടെ ജീവിതവുമായി ഇത്രയധികം ബന്ധപ്പെട്ട വേറെ ചിത്രങ്ങളുണ്ടോയെന്ന് സംശയമാണ്.\nഇന്ത്യന് സിനിമയിലെതന്നെ ഏറ്റവും മികച്ച കുറ്റാന്വേഷണ സിനിമകളിലൊന്നാണ് 'യവനിക'. മലയാളസിനിമ കെ.ജി. ജോര്‍ജിന് അര്‍ഹിക്കുന്ന അംഗീകാരം നല്‍കിയെന്ന് ഞാനൊരിക്കലും വിശ്വസിക്കുന്നില്ല. കച്ചവട സിനിമയുടെ കടന്നുകയറ്റമോ മറ്റുകാരണങ്ങള്‍കൊണ്ടോ അദ്ദേഹത്തിന്റെ കഴിവുകളെ മലയാളസിനിമയ്ക്ക് അഭിമാനകരമായി ഉപയോഗിക്കാന് കഴിഞ്ഞിട്ടില്ല.\nContet Highlights: KG George Birth day, KBGanesh Kumar Malayalam Movie, Irakal Movie\nകുടുംബത്തിന്റെ പാര്‍ട്ടിയല്ല കേരള കോണ്‍ഗ്രസ് (ബി); സഹോദരിക്ക് മറുപടിയുമായി ഗണേഷ് കുമാര്\nകെ.ബി ഗണേഷ് കുമാര് എംഎല്‍എയ്ക്ക് മറുപടിയുമായി കിഫ്ബി


ദേവനന്ദയുടേത് മുങ്ങിമരണമെന്ന് പോസ്റ്റ്മോർട്ടം റിപ്പോർട്ട്; മൃതദേഹം കണ്ടെടുക്കുന്നതിന് മുൻപുള്ള 18- 20 മണിക്കൂറുകൾക്കിടയിൽ മരണം - Janayugom Online\nMarch 02, 2020, 7:25 pm\nദേവനന്ദയുടേത് മുങ്ങിമരണമെന്ന് പോസ്റ്റ്മോർട്ടം റിപ്പോർട്ട്; മൃതദേഹം കണ്ടെടുക്കുന്നതിന് മുൻപുള്ള 18- 20 മണിക്കൂറുകൾക്കിടയിൽ മരണം\nകൊല്ലം ഇളവൂരിൽ ഏഴു വയസ്സുകാരി ദേവനന്ദ മുങ്ങിമരിച്ചതാണെന്നു പോസ്റ്റ്മോർട്ടം റിപ്പോർട്ട്. കുട്ടിയുടെ ശരീരം ജീർണിച്ചു തുടങ്ങിയിരുന്നു. മൃതദേഹം കണ്ടെടുക്കുന്നതിന് 18–20 മണിക്കൂറുകൾക്കിടയ്ക്കാണു മരണമെന്നും റിപ്പോർട്ടിൽ പറയുന്നു.വയറ്റിൽ വെള്ളത്തിന്റെയും ചെളിയുടെയും അംശം കണ്ടെത്തി. പോസ്റ്റ്മോർട്ടം റിപ്പോർട്ട് പൊലീസിന് കൈമാറി. ആന്തരികാവയവങ്ങളുടെ പരിശോധന ഫലം ലഭിച്ചിട്ടില്ല. രാസ പരിശോധന ഫലം കൂടി ലഭിക്കുന്നതോടെ കേസിൽ വഴിത്തിരിവുണ്ടാകുമെന്ന പ്രതീക്ഷയിലാണ് പൊലീസ്.\nകുട്ടിയെ തട്ടിക്കൊണ്ടു പോയി കൊലപ്പെടുത്തിയെന്നാണ് നാട്ടുകാരുടെയും ബന്ധുക്കളുടെയും സംശയം. മാതാപിതാക്കളുടെയും ബന്ധുക്കളുടെയും മൊഴികൾ പൊലീസ് വീണ്ടും ശേഖരിക്കും.വ്യാഴ്ച രാവിലെയാണ് വീടിനകത്ത് കളിച്ചു കൊണ്ടിരുന്ന ആറു വയസ്സുകാരി ദേവനന്ദയെ കാണാതെയായത്. കുട്ടിയുടെ മൃതദേഹം വീട്ടിൽ നിന്ന് നാനൂറ് മീറ്ററോളം മാറി ഇത്തിക്കരയാറ്റിൽ നിന്നു വെള്ളിയാഴ്ച രാവിലെ കണ്ടെത്തുകയായിരുന്നു.മരണത്തിൽ ദുരൂഹതയുണ്ടെന്നാണ് കുടുംബത്തിന്റെ പക്ഷം. എന്നാൽ, മുങ്ങിമരണമെന്നാണ് പോസ്റ്റ്മോർട്ടത്തിൽ കണ്ടെത്തൽ. ചാത്തന്നൂർ എസിപിയുടെ നേത്രത്വത്തിലുള്ള സംഘമാണ് അന്വേഷണം നടത്തുന്ന ത്.\nകുട്ടി ആറിലേയ്ക്ക് നടന്നു പോയതായി കണ്ടവരാരുമില്ല. അതിനാൽ കുട്ടിയെ ആരോ അപായപ്പെടുത്തിയെന്ന സംശയത്തിൽ തന്നെയാണ് അമ്മയും ബന്ധുക്കളും. ഇൻക്വസ്റ്റ് തയാറാക്കിയപ്പോൾ കുട്ടിയുടെ ശരീരത്ത് മുറിപ്പാടുകളോ ബലപ്രയോഗം നടന്നതായും കണ്ടെത്താനായില്ല.\nENGLISH SUMMARY: Devanandha postmortem report\npostmortem report devanandha death\nവിലക്ക് നീക്കി: ഇനി പൂരങ്ങള്‍ക്ക് തെച്ചിക്കോട്ട്കാവ് രാമചന്ദ്രന് എത്തും\nസംഗീതനിശ വിവാദം; ബാങ്ക് അക്കൗണ്ടുകൾ പരിശോധിക്കും\nസ്ത്രീസുരക്ഷയ്ക്കായി ‘കനല്’: മുഖ്യമന്ത്രി ഉദ്ഘാടനം നിര്‍വഹിച്ചു\nവിഷു കൈനീട്ടമായി ആദിവാസി ഊരുകളിലേക്ക് സഞ്ചരിക്കുന്ന റേഷൻകടകൾ\nതിരുവനന്തപുരത്ത് കുടുംബവഴക്കിനെ തുടര്‍ന്ന് ഭര്‍ത്താവ് ഭാര്യയെ വെട്ടിക്കൊന്നു


പ്രതിസന്ധിയൊടുങ്ങാതെ മാലിദ്വീപ്: പ്രസിഡന്റ് യമീൻ പ്രതിപക്ഷ എംപിമാരെ തടവിലാക്കി | Maldives crisis: Protests against President Yameen's govt intensify, more opposition MPs detained - Malayalam Oneindia\nPublished: March32018, 12:21 [IST]\nമാലി: ഒരു മാസം പിന്നിടുമ്പോഴും മാലിദ്വീപ് പ്രതിസന്ധി രൂക്ഷമായി തുടരുന്നു. അടിയന്തരാവസ്ഥ തുടരുന്ന സാഹചര്യത്തില് തലസ്ഥാന നഗരമായ മാലിയിലും മറ്റ് നഗരങ്ങളിലും പ്രസിഡന്റിനെതിരെ ശക്തമായ പ്രതിഷേധമാണ് ഉയരുന്നത്. മുൻ പ്രസിഡന്റ് മുഹമ്മദ് നഷീദ് ഉള്‍പ്പെടെ ഒമ്പത് രാഷ്ട്രീയ തടവുകാരെ വിട്ടയ്ക്കാനുള്ള സുപ്രീം കോടതി ഉത്തരവിനെ തുടർന്നാണ് മാലിദ്വീപിൽ പ്രതിസന്ധി ആരംഭിക്കുന്നത്. സുപ്രീം കോടതി ഉത്തരവ് പാലിക്കാൻ തയ്യാറാവാതിരുന്ന പ്രസിഡന്റ് അബ്ദുള്ളാ യമീന് രണ്ട് സുപ്രീം കോടതി ജഡ്ജിമാരെ അറസ്റ്റ് ചെയ്യുകയായിരുന്നു. ഇതിന് പിന്നാലെ രാജ്യത്ത് അടിയന്തരാവസ്ഥ കൂടി പ്രഖ്യാപിച്ചതോടെ പ്രതിസന്ധി കനക്കുകയായിരുന്നു.\nഇന്ത്യ ഉൾപ്പെടെയുള്ള രാജ്യങ്ങൾ പ്രതിസന്ധി പരിഹരിക്കാൻ സമ്മർദ്ദം ചെലുത്തിയെങ്കിലും പുറത്തുനിന്നുള്ള ഇടപെടലിനെതിരെ ചൈനയാണ് ആദ്യം രംഗത്തത്തിയത്. ഇന്ത്യ ഇടപെട്ടാൽ പ്രത്യാഘാതങ്ങളുണ്ടാകുമെന്ന താക്കീതും ചൈന നൽകുകയായിരുന്നു. ഇന്ത്യൻ സൈന്യം ഇടപെട്ട് പ്രതിസന്ധി പരിഹരിക്കണമെന്ന ആവശ്യമാണ് മുൻ പ്രസിഡന്റ് മുഹമ്മദ് നഷീദ് ആവശ്യപ്പെട്ടത്.\nപ്രതിപക്ഷ എംപിമാർ അറസ്റ്റിൽ\nഎംപിമാർ അറസ്റ്റിൽ നേരത്തെ പ്രതിപക്ഷാംഗങ്ങളെ തടവിലാക്കിയതിന് പിന്നാലെ കൂടുതൽ എംപിമാരെയാണ് മാലിദ്വീപ് പോലീസ് അറസ്റ്റ് ചെയ്തത്. വെള്ളിയാഴ്ച പ്രതിപക്ഷത്തുള്ള മൂന്ന് എംപിമാരാണ് ഇപ്പോൾ അറസ്റ്റിലായിട്ടുള്ളത്. അബ്ദുള്ള ഷാഹിദ്, അബ്ദുള്ളാ റിയാസ്, അബ്ദുള്ളാ ലത്തീഫ് എന്നിവരുൾപ്പെടെ ആറ് പ്രതിപക്ഷ എംപിമാരാണ് അറസ്റ്റിലായിട്ടുള്ളത്.\nയമീനിന്റെ നേരിട്ടുള്ള നിര്‍ദേശം\nരാഷ്ട്രീയ പ്രതിസന്ധി പരിഹരിക്കാൻ അന്താരാഷ്ട്ര സമൂഹത്തില് നിന്നുള്ള സമ്മര്‍ദ്ദം തുടരുന്ന സാഹചര്യത്തിൽ മാലിദ്വീപ് പ്രസിഡന്റ് അബ്ദുള്ളാ യമീന്റെ നേരിട്ടുള്ള നിർദേശ പ്രകാരമാണ് പ്രതിപക്ഷ നേതാക്കളെ അറസ്റ്റ് ചെയ്തിട്ടുള്ളതെന്ന് വാർത്താ ഏജന്‍സി എഎൻഐ റിപ്പോർട്ട് ചെയ്യുന്നു. അദാലത്ത് അലി സഹീർ അലിയെ ഉദ്ധരിച്ചാണ് വാർത്താ ഏജൻ‍സി റിപ്പോർട്ട്.\nകുടുംബങ്ങള്‍ക്ക് നേരെ ആക്രമണം\nപ്രതിപക്ഷ എംപിമാരുടെ അറസ്റ്റിന് പിന്നാലെ എംപിമാരുടെ കുടുബാംഗങ്ങളെയും പോലീസ് ഉപദ്രവിക്കുകയും ചെയ്തിരുന്നു. അടുത്തു നിന്ന് പെപ്പർ സ്പ്രേ ഉപയോഗിച്ചുവെന്നും മാധ്യമ റിപ്പോര്‍ട്ടുകൾ സൂചിപ്പിക്കുന്നു. ഫെബ്രുവരി ആദ്യവാരമാണ് സർക്കാർ തടവിലാക്കിയ രാഷ്ട്രീയ തടവുകാരെ മോചിപ്പിക്കുന്നതിനായി സുപ്രീം കോടതി ഉത്തരവിടുന്നത്. ഉത്തരവ് പാലിക്കാന് തയ്യാറാവാതിരുന്ന പ്രസിഡന്റ് ഉത്തരവ് പുറപ്പെടുവിച്ച രണ്ട് ജഡ്ജിമാരെയും അറസ്റ്റ് ചെയ്ത് തടവിലാക്കുകയായിരുന്നു.\nവിനോദ സഞ്ചാരമേഖലയ്ക്ക് തിരിച്ചടി\nമാലി ദ്വീപിലെ രാഷ്‍ട്രീയ പ്രതിസന്ധി ഏറ്റവുമധികം ബാധിച്ചിട്ടുള്ളത് രാജ്യത്തെ വിനോദസഞ്ചാരമേഖലെയാണ്. പ്രതിസന്ധി ഉടലെടുത്തതോടെ ടൂർ ഓപ്പറേറ്റർ‍മാര് വിനോദസഞ്ചാരികളുടെ ബുക്കിംഗ് ഏറ്റെടുക്കാൻ തയ്യാറാവുന്നില്ല. രാജ്യത്തെ ഭൂരിഭാഗം ഹോട്ടലുകളും റിസോർട്ടുകള്‍ക്കും വൻ തിരിച്ചടിയാണ് ഉണ്ടായിട്ടുള്ളത്. പ്രതിദിനം 40 ശതമാനത്തോളം റൂം ബുക്കിംഗാണ് റദ്ദാക്കിയിട്ടുണ്ട്. ഇത് ഹോട്ടൽ ജീവനക്കാരെയാണ് പ്രതികൂലമായി ബാധിക്കുന്നത്.\n45 ദിവസത്തെ അടിയന്തരാവസ്ഥ\nമാലിദ്വീപിൽ ആദ്യം 15 ദിവസത്തെ അടിയന്തരാവസ്ഥ പ്രഖ്യാപിച്ച പ്രസിഡന്റ് 15 ദിവസം പൂർത്തിയായതോടെ ഫെബ്രുവരി 20ന് അടിയന്തരാവസ്ഥ 30 ദിവസത്തേയ്ക്ക് കൂടി നീട്ടുകയായിരുന്നു. പാർലമെന്റിൽ പ്രതിപക്ഷാംഗങ്ങളുടെ എതിർപ്പിനിടെയായിരുന്നു ഈ നീക്കം. രാജ്യത്തെ സ്ഥിതി രാജ്യസുരക്ഷയ്ക്കും ഭരണഘടനാ പ്രതിസന്ധിയ്ക്കും ഇടയാക്കുമെന്ന് ചൂണ്ടിക്കാണിച്ചായിരുന്നു പ്രസിഡന്റ് അബ്ദുള്ളാ യമീന്റെ നീക്കം.\nmaldives emergency india army china supreme court america മാലിദ്വീപ് സുപ്രീംകോടതി ഇംപീച്ച്‌മെന്റ് അടിയന്തരാവസ്ഥ മുഹമ്മദ് നഷീദ് ഇന്ത്യ അമേരിക്ക ചൈന ശ്രീലങ്ക\nProtests against Maldives President Abdulla Yameen have intensified in capital Male and other cities in the last few days.\nStory first published: Saturday, March 3, 2018, 12:21 [IST]


വൈദികര് വീട്ടമ്മയെ പീഡിപ്പിച്ചതിന് പിന്നില് ആത്മീയ ലൈംഗിക ചൂഷണമെന്ന് ദേശീയ വനിത കമ്മീഷന്\nഇത്തരം സംഭവങ്ങള് ആവര്‍ത്തിക്കപ്പെടുന്നത് എന്തുകൊണ്ടെന്ന് സഭാ നേതൃത്വത്തോട് വിശദീകരണം തേടുമെന്നും ദേശീയ വനിത കമ്മീഷന് അധ്യക്ഷ രേഖ ശര്‍മ പറഞ്ഞു. പീഡനത്തിനിരയായ വീട്ടമ്മയില് നിന്നും...\n08 Jul, 2018 at 03:55 AM\nദേശീയ മനുഷ്യാവകാശ കമ്മീഷന് അധ്യക്ഷ ജലന്ധര് ബിഷപ്പ് പീഡിപ്പിച്ചെന്ന പരാതി നല്‍കിയ കന്യാസ്ത്രീയെ സന്ദര്‍ശിച്ചു. കുറവിലങ്ങാട്ടെ മഠത്തില് നേരിട്ടെത്തിയായിരുന്നു സന്ദര്‍ശനം. അന്വേഷണം ശരിയായ രീതിയില് നടക്കുന്നില്ലെന്ന് കന്യാസ്ത്രീ പരാതി പറഞ്ഞതായി വനിത കമ്മീഷന് അധ്യക്ഷ പറഞ്ഞു.\nഓര്‍ത്തഡോക്‌സ് വൈദികരുടെ പീഡനത്തിന് ഇരയായ സ്ത്രീയെ കണ്ട് മൊഴിയെടുത്തതിന് ശേഷമാണ് ജലന്ധര് ബിഷപ്പിനെതിരെ പരാതി നല്‍കിയ കന്യാസ്ത്രീയെ കാണാന് ദേശീയ വനിതാ കമ്മീഷന് അധ്യക്ഷ രേഖശര്‍മ്മ എത്തിയത്. കുറവിലങ്ങാട്ടെ മഠത്തില് നേരിട്ടെത്തിയായിരുന്നു സന്ദര്‍ശനം. ഏകദേശം ഒന്നരമണിക്കൂറോളം കന്യസ്ത്രീയുമായി ഇവര് സംസാരിച്ചു. പരാതി ഉന്നയിച്ചതിന് ശേഷം ഒറ്റപ്പെട്ടതായും അന്വേഷണം ശരിയായ രീതിയില് നടക്കുന്നില്ലെന്നും കന്യാസ്ത്രീ പരാതി പറഞ്ഞതായി വനിത കമ്മീഷന് മാധ്യമങ്ങളോട് പറഞ്ഞു.\nഅന്വേഷണം ഉര്‍ജ്ജിതമാക്കാന് കേരളത്തിലേയും പഞ്ചാബിലെയും മുഖ്യമന്ത്രിമാരോടും ഡിജിപിമാരോടും നിര്‍ദ്ദേശിക്കുമെന്നും പ്രധാനമന്ത്രിയുടെ ശ്രദ്ധയില് വിഷയം പെടുത്തുമെന്നും കമ്മീഷന് അറിയിച്ചു. മഠത്തിന്റെ ചുവരില് തൂക്കിയിരുന്ന ബിഷപ്പ് ഫ്രാങ്കോ മുളയ്ക്കലിന്റെ ചിത്രം എടുത്ത് മാറ്റാനുള്ള നിര്‍ദ്ദേശം കൂടി നല്‍കിയാണ് വനിത കമ്മീഷന് മടങ്ങിയത്.\nRekha SharmaNational Commission for Women


Posted by Online Desk, 15 Jan, 2019\nസൂപ്പർസ്റ്റാർ രജനികാന്ത് ചിത്രം പേട്ട ആഗോള ബോക്സ്‌ഓഫീസിൽ 100 കോടിക്ക് മുകളിൽ ഗ്രോസ് കളക്ഷൻ കരസ്ഥമാക്കി. കാർത്തിക് സുബ്ബരാജ് സംവിധാനം ചെയ്ത ചിത്രം നാല് ദിവസം കൊണ്ടാണ് 100 കോടി ബോക്സ് ഓഫീസിൽ എത്തിയത്. സൺ പിക്ചർസിന്റെ ബാനറിൽ കലാനിധി മാരനാണ് ചിത്രം നിർമിച്ചിരിക്കുന്നത്. അടുത്ത കാലത്ത് ഇറങ്ങിയതിൽ ഏറ്റവും മികച്ച രജനി മാസ്സ് ചിത്രം എന്ന പ്രതികരണമാണ് എല്ലായിടതെന്നും കിട്ടികൊണ്ടിരിക്കുന്നത്.\nതൃഷയും സിമ്രാനും നായികമാരായി എത്തുന്ന ചിത്രത്തിൽ നവാസുദീൻ സിദ്ദിഖി, വിജയ് സേതുപതി, ബോബി സിംഹ, ശശികുമാർ തുടങ്ങിയവരും അണിനിരക്കുന്നുണ്ട്. അഞ്ച് ദിവസം കൊണ്ട് പേട്ട 127.35കോടി രൂപ ഗ്രോസ് നേടി. പ്രിത്വിരാജ് പ്രൊഡക്ഷനും മാജിക്ക് ഫ്രെയിംസും ചേർന്നാണ് പേട്ട കേരളത്തിൽ വിതരണം ചെയ്തത്.\nഈ വർഷത്തെ പൊങ്കൽ റിലീസായി എത്തിയ മറ്റൊരു സൂപ്പർ താര ചിത്രമാണ് വിശ്വാസം. തമിഴ് നാട്ടിൽ എന്നത് പോലെ കേരളത്തിലും ചിത്രത്തിന് മികച്ച വരവേൽപ് ലഭിച്ചു. ശിവ സംവിധാനത്തിൽ ഒരുങ്ങിയ ചിത്രത്തിന് മാസ്സ് ഇമോഷണൽ ചിത്രമെന്ന പ്രശംസ ആദ്യ പ്രതികരണം ലഭിച്ചിരുന്നു. ഇപ്പോൾ ലഭിച്ചിരിക്കുന്ന റിപ്പോർട്ടുകൾ അനുസരിച്ചു ചിത്രത്തിന് അഞ്ച് ദിനങ്ങൾ കൊണ്ട് ആഗോള ബോക്സ് ഓഫീസിൽ നിന്നും 109.7കോടി കളക്ഷൻ ലഭിച്ചു. അജിത്തിന് ലഭിക്കുന്ന ഏറ്റവും വലിയ ഇനിഷ്യൽ കളക്ഷൻ ആണിത്.\nനയൻതാരയാണ് ചിത്രത്തിൽ നായികയായി എത്തുന്നത്. ശിവ, അജിത്ത് കൂട്ടുകെട്ടില് ഒരുങ്ങുന്ന നാലാമത്തെ ചിത്രമാണ് വിശ്വാസം. മുൻപ് ഇറങ്ങിയ വീരം, വേതാളം, വിവേകം എന്നീ ചിത്രങ്ങളും ബോക്സ് ഓഫിസിൽ ഹിറ്റായിരുന്നു. മുളകുപ്പാടം ഫിലിംസാണ് വിശ്വാസം കേരളത്തിൽ വിതരണം ചെയ്തത്.


ബിഷപ്പിനെതിരായ കേസ് ക്രൈംബ്രാഞ്ചിന് ; കന്യാസ്ത്രീയുടെ മൊഴി സത്യമെന്ന കണ്ടെത്തലില് അന്വേഷണ സംഘം\nജലന്ധര് ബിഷപ്പിന്റെ മൊഴികളില് വസ്തുതാ വിരുദ്ധമായ കാര്യങ്ങള് ഉണ്ടെന്ന് പോലീസ് കണ്ടെത്തിയിരുന്നു.\nജലന്ധര് ബിഷപ്പിനെതിരായ പീഡന കേസ് അന്വേഷണം ക്രൈംബ്രാഞ്ചിന് കൈമാറിയേക്കും. കൂടുതല് തെളിവുകള് ശേഖരിക്കേണ്ടതിനാല് ക്രൈംബ്രാഞ്ചിന് കേസ് കൈമാറുന്നതാണ് നല്‍കുന്നതെന്ന് ജില്ലാ പോലീസ് മേധാവി പോലീസ് മേധാവിയെ അറിയിച്ചു.\nതെളിവുകളില് അവ്യക്തതയുള്ളതിനാല് സംസ്ഥാനത്തിന് പുറത്ത് അന്വേഷണം നടത്താന് കൂടുതല് സമയമെടുക്കും. പോലീസിന്റെ തിരക്കു കൂടി കണക്കിലെടുത്താണ് പുതിയ നീക്കം.\nപീഡിപ്പിക്കപ്പെട്ടതായി സഭയുടെ വിവിധ തലങ്ങളില് നല്‍കിയ പരാതികളില് കന്യാസ്ത്രീ പറഞ്ഞിട്ടില്ലെന്ന് സാക്ഷികള് പോലീസിന് മൊഴി നല്‍കിയിരുന്നു. എന്നാല് അട്ടപ്പാടിയിലെ ധ്യാനകേന്ദ്രത്തിലെ വൈദീകനോട് ഇക്കാര്യം കന്യാസ്ത്രീ പറഞ്ഞിരുന്നു. പോലീസിലും സഭയിലും പരാതി നല്‍കാന് ഈ വൈദീകന് കന്യാസ്ത്രീയെ ഉപദേശിച്ചിരുന്നു.\nജലന്ധര് ബിഷപ്പിന്റെ മൊഴികളില് വസ്തുതാ വിരുദ്ധമായ കാര്യങ്ങള് ഉണ്ടെന്ന് പോലീസ് കണ്ടെത്തിയിരുന്നു. പരാതിക്കാരികളായ കന്യാസ്ത്രീകളെ അറിയില്ലെന്നാണ് ബിഷപ് പറഞ്ഞത്. എന്നാല് കന്യാസ്ത്രീകളുടെ ബന്ധുവിന്റെ വീട്ടിലെ മാമോദീസ ചടങ്ങില് ബിഷപ് പങ്കെടുത്ത ഫോട്ടോകളുണ്ട്. പരാതിയില് പറയുന്ന ദിവസം മിഷനറീസ് ഓഫ് ജീസസിന്റെ കുറവിലങ്ങാട് നാടുകുന്നിലെ അതിഥി മന്ദിരത്തിലല്ല, തൊടുപുഴയിലെ കോണ്‍വെന്റിലാണ് താമസിച്ചതെന്ന ബിഷപ്പിന്റെ മൊഴിയിലും വൈരുധ്യമുണ്ടെന്ന് പോലീസ് കണ്ടെത്തി .


പി.വി അന്‍വര് പൊന്നാനിയില് 35000 വോട്ടിന് തോല്‍ക്കുമെന്ന് സി.പി.എം – Jaihind TV\nപി.വി അന്‍വര് പൊന്നാനിയില് 35000 വോട്ടിന് തോല്‍ക്കുമെന്ന് സി.പി.എം\nലീഗിന്റെ കോട്ടയായ പൊന്നാനിയില് ഇ.ടി. മുഹമ്മദ് ബഷീറിനെതിരെ പി.വി. അന്‍വറിനെ ഇറക്കി പ്രതിരോധിക്കാനുള്ള ശ്രമം പാളിയെന്ന് സി.പി.എം മലപ്പുറം ജില്ലാകമ്മിറ്റി സംസ്ഥാന കമ്മിറ്റിക്ക് റിപ്പോര്‍ട്ട് നല്‍കി. വിവാദങ്ങളുടെ തോഴനും സമ്പന്നനുമായ ഇടതുമുന്നണി എംഎല്‍എ പിവി അന്‍വര് മണ്ഡലത്തില് സ്ഥാനാര്‍ത്ഥിയായതോടെ മത്സരം ഊര്‍ജ്ജിതമായെങ്കിലും വിജയത്തിലേക്ക് എത്തില്ലെന്നാണ് സി.പി.എം വിലയിരുത്തല്. ഇത്തവണ അന്‍വര് 35,000 വോട്ടിന് പൊന്നാനിയില് തോല്‍ക്കുമെന്നാണ് സിപിഎമ്മിന്റെ തന്നെ കണക്കുകള് സൂചിപ്പിക്കുന്നത്.\nപ്രചരണത്തിലല് ഉടനീളം വിവാദങ്ങളും അന്‍വറിനെ പിന്തുടര്‍ന്നിരുന്നു. യുഡിഎഫുമായി ശക്തമായ മത്സരം നടക്കുന്ന മണ്ഡലത്തില് രാഹുല് ഗാന്ധിക്ക് ഒരു കൈ സഹായത്തിന് തന്നെ വിജയിപ്പിക്കണമെന്നതടക്കമുള്ള പ്രസ്താവനകള് അന്‍വര് നടത്തിയിരുന്നു. മണ്ഡലത്തില് തോറ്റാല് നിലമ്പൂരിലെ എംഎല്‍എ സ്ഥാനം തന്നെ രാജിവെയ്ക്കുമെന്ന് വരെ അനവര് പ്രഖ്യാപിച്ചിരുന്നു. എന്നാല് തിരഞ്ഞെടുപ്പ് കഴിഞ്ഞതോടെ അന്‍വര് തന്റെ പ്രസ്താവനയില് നിന്ന് മലക്കം മറിയുകയും ചെയ്തു.\nതെരഞ്ഞെടുപ്പിന്റെ അവസാനവട്ട പ്രചരണത്തില് എല്‍ഡിഎഫിന് മണ്ഡലത്തില് മുന്നേറ്റം ഉണ്ടായിരുന്നെങ്കിലും അന്തിമ കണക്ക് കൂട്ടലുകളില് മണ്ഡലത്തില് പരാജയം ഉറപ്പാകുമെന്നാണ് സിപിഎം കണക്കുകള് പറയുന്നു. മണ്ഡലത്തില് പിവി അന്‍വര് കുറഞ്ഞത് 35,000 വോട്ടിന് തോല്‍ക്കുമെന്നാണ് സിപിഎം ജില്ലാ കമ്മിറ്റിയുടെ കണക്ക്.\nമൂന്ന് നിയോജക മണ്ഡലങ്ങളിലും നല്ല ഭൂരിഭക്ഷം ഉണ്ടാകുമെന്നും സിപിഎം വിലയിരുത്തുന്നു. തെരഞ്ഞെടുപ്പ് കഴിഞ്ഞ പിന്നാലെ ബൂത്ത് കമ്മിറ്റികളില് നിന്ന് ശേഖരിച്ച വിവരങ്ങളുടെ അടിസ്ഥാനത്തിലാണ് സിപിഎമ്മിന്റെ നിഗമനം. വെല്‍ഫെയര് പാര്‍ട്ടിയുടെ പ്രവര്‍ത്തനവും യുഡിഎഫിന് ഗുണകരമാകുമെന്നാണ് വിലയിരുത്തല്.\nതെരഞ്ഞെടുപ്പിന് ശേഷമുള്ള ദിവസം ബൂത്ത് കമ്മിറ്റികളില് നിന്ന് ശേഖരിച്ച വിവരങ്ങളുടെ അടിസ്ഥാനത്തിലാണ് സി.പി.എമ്മിന്റെ കണക്ക്. പി.വി അന്‍വറിന് മൂന്ന് നിയോജക മണ്ഡലങ്ങളില് ഭൂരിപക്ഷമുണ്ടാകും. പൊന്നാനിയില് 11000 വോട്ടാണ് ലീഡ് പ്രതീക്ഷിക്കുന്നത്. മന്ത്രി കെ.ടി ജലീലിന്റെ തവനൂരില് 5000 വോട്ടും തൃത്താലയില് 4000 വോട്ടും ഭൂരിപക്ഷം കിട്ടുമെന്ന് സംസ്ഥാന കമ്മിറ്റിക്ക് കൈമാറിയ റിപ്പോര്‍ട്ടിലുണ്ട്. വി. അബ്ദുറഹ്മാന്റെ താനൂരടക്കമുള്ള നാല് നിയോജകമണ്ഡലങ്ങളില് ഇ.ടി മുഹമ്മദ് ബഷീര് ഭൂരിപക്ഷം നേടും.\nമുസ്ലീം ലീഗ് ദേശീയ ഉന്നതാധികാര സമിതി യോഗം...\nതാനൂര് കൊലക്കേസ് : മൂന്ന് സിപിഎം പ്രവർത്തകർ...\nതാനൂരിലെ ലീഗ് പ്രവര്‍ത്തകനെ കൊന്നത്5അംഗ...\nമുസ്ലിം സമുദായത്തെ അധിക്ഷേപിച്ച പി.സി. ജോര്‍ജ്ജ് രാജിവെയ്ക്കണം:...


രാജമാണിക്യത്തിൽ മമ്മൂട്ടിയുടെ അച്ഛനാകാൻ വിളിച്ചപ്പോൾ സായി കുമാറിന്റെ മറുപടി ഇങ്ങനെ ആയിരുന്നു.\nമലയാള സിനിമയിലെ അവിഭാജ്യമായ ഒരു നടനാണ് സായ്കുമാർ എന്ന് പറയുന്നത്.. നിരവധി ആരാധകരാണ് സായ്കുമാറിന് ഉള്ളത്. റാംജിറാവു സ്പീക്കിങ് എന്ന ചിത്രത്തിലൂടെ മലയാള സിനിമയിലേക്ക് കടന്നുവന്ന് മലയാളികളുടെ ഹൃദയത്തിൽ തന്റെതായ സ്ഥാനം നേടിയ വ്യക്തി ആണ് സായി കുമാർ. ഏത് കഥാപാത്രവും വളരെ മികവോടെ ചെയ്യുവാനുള്ള ഒരു കഴിവ് അദ്ദേഹത്തിനുണ്ടായിരുന്നു പറയുന്നത് തന്നെയാണ് സത്യം. നായകനായി വന്നു വില്ലനായും സഹനടനായും എല്ലാം മികച്ച കഥാപാത്രങ്ങളെ അവതരിപ്പിച്ചിട്ടുള്ള ഒരാൾ കൂടിയാണ് സായികുമാർ.. ഇപ്പോൾ സായികുമാർ പറയുന്ന ചില കാര്യങ്ങളാണ് ശ്രദ്ധ നേടിക്കൊണ്ടിരിക്കുന്നത്. മമ്മൂട്ടി നായകനായെത്തിയ ചിത്രത്തിൽ മമ്മൂട്ടിയുടെ അച്ഛന് വേഷത്തിലായിരുന്നു സായികുമാർ എത്തിയത്.\nചിത്രം ചെയ്യാൻ തന്നെ സമീപിച്ചപ്പോൾ തന്റെ മനസ്സിലുണ്ടായിരുന്ന ചിന്തകളെ പറ്റിയാണ് സായ്കുമാർ ഇപ്പോൾ തുറന്നു പറഞ്ഞു കൊണ്ടിരിക്കുന്നത്. രാജമാണിക്യത്തിൽ മമ്മൂട്ടിയുടെ അച്ഛനാവാൻ വിളിച്ചപ്പോൾ ഒന്നും എതിർത്ത് പറഞ്ഞില്ല. അങ്ങേരുടെയൊക്കെ അച്ഛനാകാൻ കഴിയുക എന്ന് പറഞ്ഞാൽ ഒരു രസമല്ലേ, എടാ പോടാ എന്നൊക്കെ വിളിക്കാം എന്നാണ് അദ്ദേഹം പറഞ്ഞത്. മമ്മൂട്ടിയുടെ മാത്രമല്ല മോഹൻലാൽ ജയറാം ദിലീപ് തുടങ്ങിയ മലയാള സിനിമയിലെ ഒട്ടുമിക്ക എല്ലാ താരങ്ങളുടെയും അച്ഛനായി അഭിനയിച്ചു കഴിഞ്ഞ വ്യക്തികൂടിയാണ് സായ് കുമാർ.\nഒരു കഥാപാത്രത്തെ ലഭിച്ചാൽ എങ്ങനെ പക്വതയോടെ മികച്ചതാക്കാം എന്ന് അദ്ദേഹത്തിന് നന്നായി അറിയാം. അതുകൊണ്ടു തന്നെ അത് അദ്ദേഹത്തിൻറെ കയ്യിൽ ഭദ്രമായിരിക്കും. എടുത്ത് പറയാനുള്ള ഒരുപാട് കഥാപാത്രങ്ങൾ അദ്ദേഹത്തിൻറെതായുണ്ട്. ഒരു വില്ലനായി അഭിനയിക്കുകയാണെങ്കിൽ പോലും വില്ലേനോട് ഒരു ഇഷ്ടം തോന്നിപ്പിക്കാൻ ഉള്ള കഴിവ് അദ്ദേഹം എപ്പോഴും സാധ്യമാക്കാറുണ്ട്.


4malayalees - അമാനുഷിക ശക്തികളുണ്ടെന്ന് പ്രചരിപ്പിച്ച് ആളുകളെ കബളിപ്പിക്കും; ആളുകളെ പറ്റിച്ച് സ്വര്‍ണ്ണവും പണവും തട്ടിയെടുത്ത ശേഷം സയനൈഡ് പ്രസാദം നല്‍കി കൊലപാതകവും; വിജയവാഡയില് പിടിയിലായത് ജോളിയെ വെല്ലുന്ന സീരിയല് കില്ലര്\nസാമ്പത്തിക ലാഭത്തിനായ പത്ത് പേരെ കൊലപ്പെടുത്തിയ സീരിയല് കില്ലര് അറസ്റ്റില്. ആന്ധ്രാ സ്വദേശി വെള്ളങ്കി സിംഹാദ്രി എന്ന ശിവയാണ് കഴിഞ്ഞ ദിവസം പൊലീസ് കസ്റ്റഡിയിലായത്. 2018 ഫെബ്രുവരിയ്ക്കും 2019 ഒക്ടോബറിനും ഇടയില് കൃഷ്ണ, ഈസ്റ്റ്-വെസ്റ്റ് ഗോദാവരി ജില്ലകളിലായി പത്ത് കൊലപാതകങ്ങളാണ് ഇയാള് നടത്തിയത്.\n20 മാസം കൊണ്ടായിരുന്നു ശിവ സയനൈഡ് നല്‍കി 10 പേരെ വക വരുത്തിയതെന്നാണ് പോലീസ് പറയുന്നത്. കൂടത്തായിയില്6കൊലപാതകങ്ങള് നടന്നത് വര്‍ഷങ്ങളുടെ ഇടവേളയിലായിരുന്നെങ്കില് 2018 ഫെബ്രുവരി മുതല് രണ്ടു മാസം മാത്രം വ്യത്യാസത്തിലാണ് ശിവ 10 പേരെ കൊലപ്പെടുത്തിയത്. വാച്ച്മാനായും റിയല് എസ്റ്റേറ്റ് ബ്രോക്കറായും പ്രവര്‍ത്തിച്ചിരുന്ന ശിവ റൈസ് പുള്ളര്, ഇരുതല മൂര്‍ഖന് തുടങ്ങിയ തന്ത്രങ്ങള് ഉപയോഗിച്ച് ആളുകളുടെ പണം ഇരട്ടിപ്പിക്കാമെന്ന് വാഗ്ദാനം നല്‍കിയായിരുന്നു ഇരകളെ കുടുക്കിയിരുന്നത്. മുത്തശ്ശി ഉള്‍പ്പെടെയുള്ള ബന്ധുക്കളം ശിവ കൊലപ്പെടുത്തിയവരുടെ പട്ടികയിലുണ്ട്.\nഅസ്വാഭാവികത സംശയിക്കാതെ സ്വാഭാവിക മരണം തന്നെയാണെന്ന് വരുത്തി തീര്‍ക്കാനാണ് ഇയാള് കൊലപാതകത്തിന് സയനൈഡ് തന്നെ ഉപയോഗിച്ചതെന്നാണ് പൊലീസ് പറയുന്നത്. മരിച്ചയാളുകളുടെ ശരീരത്തില് സംശയം തോന്നുന്ന വിധത്തില് പ്രകടമായ മാറ്റങ്ങളൊന്നും ഇതു മൂലം ഉണ്ടാകില്ല.. എലൂരുവില് കഴിഞ്ഞ മാസം നടന്ന ഒരു ദുരൂഹ മരണത്തെ തുടര്‍ന്നുണ്ടായ അന്വേഷണമാണ് ശിവ എന്ന സീരിയല് കില്ലറിലേക്ക് പൊലീസിനെ എത്തിച്ചത്.\nഇക്കഴിഞ്ഞ ഒക്ടോബര് 16ന് എലൂരില് കെ. നാഗരാജു എന്ന 49 കാരനായ അധ്യാപകന് മരണപ്പെട്ടു. പെട്ടെന്നുള്ള മരണത്തില് വീട്ടുകാര്‍ക്കുണ്ടായ സംശയത്തില് പോസ്റ്റുമോര്‍ട്ടവും നടത്തിയിരുന്നു. ഇതിന് പിന്നാലെയുണ്ടായ അന്വേഷണമാണ് ശിവയെ കുടുക്കിയത്. വീട്ടില് സമ്പല്-സമൃദ്ധി കൊണ്ടു വരുമെന്ന് വിശ്വാസിക്കപ്പെടുന്ന ധാന്യം ആകര്‍ഷിക്കുന്ന നാണയം നല്‍കാമെന്ന പേരിലായിരുന്നു നാഗരാജുവിനെ ഇയാള് പറ്റിച്ചത്. രണ്ടു ലക്ഷം രൂപയാണ് ഇതിനായി വാങ്ങിയെടുത്തത്. എന്നാല് ഈ തട്ടിപ്പ് ശിവയെ കുടുക്കുകയായിരുന്നു.


ബ്ലോക്ക്ബസ്റ്റർ ചിത്രം THE ഗ്രേറ്റ് ഫാദറിന്റെ തമിഴ് തെലുങ്ക് പതിപ്പുകളിൽ വിക്രവും വെങ്കടേഷും.... - MADiC Creations\nബ്ലോക്ക്ബസ്റ്റർ ചിത്രം THE ഗ്രേറ്റ് ഫാദറിന്റെ തമിഴ് തെലുങ്ക് പതിപ്പുകളിൽ വിക്രവും വെങ്കടേഷും….\nഅടുത്ത കാലത്ത് മലയാള സിനിമയിൽ ഏറ്റവും കൂടുതൽ കളക്ഷൻ വാരിയ മമ്മൂട്ടിയുടെ ദ് ഗ്രേറ്റ് ഫാദർ (ടി.ജി.എഫ്) ആണ്. കഴിഞ്ഞ മാർച്ചിൽ റിലീസ് ചെയ്ത ചിത്രം മമ്മൂട്ടി ഏറ്റവും കൂടുതൽ കളക്ഷൻ നേടിയ ചിത്രം. പുതുമുഖമായ ഹനീഫ് അദാനി സംവിധാനം ചെയ്ത സ്റ്റൈൻ റിവേഴ്സ് ത്രില്ലറാണ്.\nതമിഴ്, തെലുങ്ക് ഭാഷകളിലായി റീമേക്ക് ചെയ്യുന്ന ചിത്രത്തെക്കുറിച്ച് റിപ്പോർട്ടുകൾ നടക്കുന്നുണ്ട്. തെലുങ്ക് സൂപ്പർതാരം വെങ്കടേഷാണ് ഈ ചിത്രം റീമേക്ക് ചെയ്യുന്നത്. തമിഴിൽ സിനിമ സംവിധാനം ചെയ്യാനും തീരുമാനിച്ചുവെന്ന് ചിയൻ വിക്രം പറഞ്ഞു. ഈ റിപ്പോർട്ടുകളുടെ ആധികാരികത ഇതുവരെ സ്ഥിരീകരിക്കപ്പെട്ടില്ല, പക്ഷെ അവർ മൂവി ചെയ്താൽ അത് മഹത്തരമായിരിക്കും.\nപ്രിയങ്കരനായ അച്ഛൻ-മകളുമായുള്ള ബന്ധം പുലർത്തിയെടുത്ത് വളരെ മനോഹരമായ ഒരു സിനിമയാണ്. സിനിമയിൽ ചർച്ച ചെയ്ത വിഷയം ഏതെങ്കിലുമൊരു സാഹചര്യത്തിൽ സ്ഥാപിക്കാൻ കഴിയും, അതിനാൽ തമിഴ്, തെലുങ്ക് പ്രേക്ഷകരെ തീർച്ചയായും ഇഷ്ടപ്പെടും. മമ്മൂട്ടി, ആര്യ, ബേബി അനിഘ, സ്നേഹ, മാളവിക മോഹനൻ തുടങ്ങിയവർ പ്രധാന വേഷങ്ങളിൽ അഭിനയിച്ചു.\nഅടുത്തകാലത്ത് വെങ്കിടേഷ് ഒരുപാട് റീമേക്കുകളും ചെയ്തു. തെലുങ്കിൽ മോഹൻലാലിന്റെ ബ്ലാക്ക് ബസ്റ്റർ ചിത്രമായ ദൃശ്യം ഡ്രൂയം എന്ന പേരിൽ റീമേക്ക് ചെയ്യുന്നു. കഴിഞ്ഞ വർഷം മാധവന്റെ തമിഴ് ചിത്രമായ ഇരുദിസുത്ര എന്ന തെലുങ്ക് പതിപ്പിലും അദ്ദേഹം അഭിനയിച്ചു. ടി.ജി.എഫിനൊപ്പം വെങ്കടേഷ് സംവിധാനം ചെയ്യുന്ന ചിത്രത്തിൽ ഒരു പുതുമുഖ സംവിധായകനൊപ്പം അഭിനയിക്കുന്നുണ്ട്.\nകാമുകൻ ചിത്രമായ സാമി സ്ക്വയറിൽ വിക്രം തിരക്കിലാണ്. ഗൌതം മേനോൻ സംവിധാനം ചെയ്ത ധ്രുവ നക്ഷത്രം എന്ന ചിത്രമാണ് ഇദ്ദേഹം. കമൽഹാസൻ നിർമിക്കുന്ന ‘താങ്ങവനം’ എന്ന പേരിൽ അറിയപ്പെടുന്ന രാജേഷ് എം സെൽവയുടെ പേരിനൊപ്പം ഈ ചിത്രത്തിൽ അഭിനയിച്ചിട്ടുണ്ട്. സംവിധായകൻ ആർ.എസ്. വിമലുമായുള്ള മഹാഭാരത കഥാപാത്രമായ മഹാവീരൻ കർണ്ണനിൽ വിക്രമാണ്


കുഞ്ഞുങ്ങളുടെ ചിത്രം പോൺ മാഫിയയ്‌ക്കോ; മനോജ് എബ്രഹാം പറയുന്നു | Manoj Abraham | Child Porn | Manorama News\nപി.സനിൽകുമാർ October 19, 2019 01:26 PM IST Read in English\nപിറന്നുവീഴുന്ന പൊന്നോമനകളെ കാണാൻ എന്തു രസമാണല്ലേ? അവരുടെ കൈ വളരുന്നതും കാൽ വളരുന്നതും കരച്ചിലും ചിരിയുമെല്ലാം വീട്ടുകാരിൽ വലിയ സന്തോഷമുണ്ടാക്കും. ആനന്ദത്തിന്റെ ആധിക്യത്തിൽ, ബന്ധുക്കളും സുഹൃത്തുക്കളും മറ്റുള്ളവരും ഇതെല്ലാം ആസ്വദിക്കേണ്ടതാണെന്നു തോന്നും. അങ്ങനെ കുഞ്ഞിന്റെ ചിത്രങ്ങൾ ഫെയ്സ്ബുക്, വാട്സാപ്പ്, ഇൻസ്റ്റഗ്രാം തുടങ്ങിയ സമൂഹമാധ്യമങ്ങളിൽ തുരുതുരാ പോസ്റ്റ് ചെയ്യും. ലൈക്കും കമന്റും നിറയുമ്പോൾ സന്തോഷം പെരുകും. പക്ഷേ, നിസ്സഹായരായ പിഞ്ചുകുഞ്ഞുങ്ങളുടെ ജീവിതം കുരുതികൊടുക്കുകയാണെന്ന് ഓർക്കാറുണ്ടോ? കുഞ്ഞുങ്ങളെ പോൺ മാഫിയയുടെ കൈയിൽ ഏൽപ്പിക്കുകയാണെന്നു തിരിച്ചറിഞ്ഞിട്ടുണ്ടോ?\nകുട്ടികളോട് അശ്ലീല ആസക്തിയിൽ കേരളം; നമ്മുടെ ഓമനകളെ നോട്ടമിട്ട് ‘പോണ് മാഫിയ’\nസ്നേഹത്തിന്റെയും സന്തോഷത്തിന്റെയും പേരിൽ കുട്ടികളുടെ ജീവിതം തുലയ്ക്കുന്നതിനാണു ചിത്രങ്ങളും ദൃശ്യങ്ങളും പങ്കുവയ്ക്കുന്നതോടെ തുടക്കമിടുന്നതെന്നു പറയുന്നു, സൈബർ കുറ്റകൃത്യങ്ങൾ നിരീക്ഷിച്ചു തടയുന്ന കേരള പൊലീസിന്റെ സൈബർഡോം നോഡൽ ഓഫിസർ എഡിജിപി മനോജ് എബ്രഹാം. ലോകത്തെ ഏറ്റവും വലിയ ചൈൽഡ് പോണോഗ്രഫി വെബ്സൈറ്റായ ‘വെൽകം ടു വിഡിയോ’ പൂട്ടിയതിന്റെയും ആഗോള പീഡോഫീലിയ റാക്കറ്റിന്റെ മുൻനിരയിലേക്ക് ഇന്ത്യ കുതിക്കുന്നതിന്റെയും പേടിപ്പെടുത്തുംവിധം കേരളവും ഈ വലയിൽ കണ്ണിചേർന്നതിന്റെയും പശ്ചാത്തലത്തിൽ മനോരമ ഓൺലൈനോട് സംസാരിക്കുകയായിരുന്നു മനോജ് എബ്രഹാം.\n‘ഓപ്പറേഷൻ പി ഹണ്ടിന്റെ’ ഭാഗമായി കേരളത്തിൽ പൊലീസ് നടത്തിയ പരിശോധനയിൽ കുട്ടികളുടെ നഗ്നചിത്രങ്ങൾ പ്രചരിപ്പിക്കുന്ന നിരവധി സമൂഹമാധ്യമ ഗ്രൂപ്പുകളാണു കണ്ടെത്തിയത്. ലോകമാകെ പരന്നുകിടക്കുന്ന ഗ്രൂപ്പുകളിൽ മലയാളികളും സജീവമാണ്. നമ്മുടെ സുഹൃത്തുക്കളോ അയൽക്കാരോ ബന്ധുക്കളോ ഒക്കെ ഇതിൽ അംഗങ്ങളായിരിക്കാം. കുട്ടികളുടെ നഗ്നചിത്രങ്ങൾ പങ്കുവയ്ക്കുന്ന, പാക്കിസ്ഥാനികൾ അഡ്മിൻമാരായ ഗ്രൂപ്പുകളിൽ അംഗങ്ങളായി മലയാളികളുണ്ട്. മലയാളികൾ അഡ്മിൻമാരായ ഗ്രൂപ്പുകളിൽ വിദേശരാജ്യക്കാരുമുണ്ട്. കേരളത്തിൽ നിന്നുള്ള 126 അംഗങ്ങളെ തിരിച്ചറിഞ്ഞതിൽ പ്രായപൂർത്തിയാകാത്ത ഒരാളുൾപ്പെടെ 12 പേരെയാണു കഴിഞ്ഞ ദിവസം അറസ്റ്റ് ചെയ്തത്.\nമനോജ് എബ്രഹാം ഐപിഎസ്.\nഒന്നര ലക്ഷം അംഗങ്ങളുള്ള ഗ്രൂപ്പുകൾ വരെയുണ്ടായിരുന്നു. പൊലീസ് നിരീക്ഷണത്തിലാണ് എന്നറിഞ്ഞ് ഇവരിൽ കുറെപ്പേർ ഗ്രൂപ്പുകൾ വിട്ടിട്ടുണ്ട്. പല രാജ്യങ്ങളിൽനിന്നുള്ള ആളുകളാണു ടെലഗ്രാമിൽ ചൈൽഡ് പോണോഗ്രഫി ഗ്രൂപ്പുകളിൽ ഒത്തുചേരുന്നത്. ഐപി അഡ്രസ് കണ്ടെത്താൻ പ്രയാസമാണെന്നതാണു ടെലഗ്രാം ആപ്പിന്റെ പ്രത്യേകത. സോഫ്റ്റ്‍വെയറും സോഷ്യൽ എൻജിനീയറിങ്ങും ഉപയോഗിച്ചു സാങ്കേതിക വിദഗ്ധന്റെ സഹായത്താലാണ് ഗ്രൂപ്പിലെ അംഗങ്ങളെ കണ്ടെത്തുന്നത്. റെയ്ഡുകളും അറസ്റ്റും തുടർന്നിട്ടും ആളുകൾ ഗ്രൂപ്പുകളിൽ തുടരുന്നതിൽ മാനസികപ്രശ്നം കൂടിയുണ്ട്.\nകേരളത്തിൽ ബാലലൈംഗികതാ പ്രശ്നം വളരെയധികം കൂടുതലാണ്. ഉത്തരേന്ത്യൻ സംസ്ഥാനങ്ങളിൽ ഉള്ളവരേക്കാൾ ടെലഗ്രാം ഉൾപ്പെടെയുള്ള സമൂഹമാധ്യമങ്ങളെപ്പറ്റിയുള്ള അറിവും അതിന്റെ ഉപയോഗവും കൂടുതലാണ് കേരളത്തിൽ. മറ്റുള്ളവർ ഇതൊന്നും അറിയില്ലെന്നും പിടിക്കപ്പെടില്ലെന്നുമുള്ള തോന്നലാണ് ഇതിനു കാരണം. വിവര സാങ്കേതികവിദ്യ (ഐടി) അറിയാവുന്ന ചെറുപ്പക്കാരാണ് ഇവയിൽ സജീവമായിട്ടുള്ളത്. എൻക്രിപ്ഷൻ, ടോർ ബ്രൗസർ തുടങ്ങിയ സങ്കേതങ്ങൾ ഉപയോഗിച്ചാൽ പിടിക്കപ്പെടില്ലെന്നു പ്രചരിപ്പിച്ചാണു സമാനമനസ്കരുടെ കൂട്ടായ്മ വിപുലപ്പെടുത്തുന്നത്.\nപീഡോഫൈലുകൾ (കുട്ടികളോടു ലൈംഗികാകർഷണം ഉള്ളയാൾ) മറ്റു കുറ്റകൃത്യങ്ങളിൽ ഭാഗമാകാത്തതിനാൽ പൊതുവേ പൊലീസിന്റെ ശ്രദ്ധയിൽ വരാറില്ല. ക്രിമിനൽ പശ്ചാത്തലമില്ലാത്ത ഇവർ മിക്കവരും ഓൺലൈനിൽ സജീവമായിരിക്കും. സാധാരണഗതിയിൽ ഇവരെ ആരും സംശയിക്കാത്തതിനാൽ ഇതു മുതലെടുത്താണു കുട്ടികളെ ചൂഷണം ചെയ്യുന്നവരോ ബാലലൈംഗികത ആസ്വദിക്കുന്നവരോ ആയി മാറുന്നത്. പൊതുവേ ആറു വയസ്സിനു മുകളിൽ പ്രായമുള്ളവരാണു കേരളത്തിൽ വൈകൃതങ്ങൾക്ക് ഇരകളാകുന്നത്. കുട്ടികളുടെ നിഷ്കളങ്കതയെയാണ് ചൂഷകർ മുറിവേൽപ്പിക്കുന്നത്.\nകുട്ടികളുടെ 2.5 ലക്ഷം നഗ്നദൃശ്യം; ‘വെൽകം ടു വിഡിയോ’ പൂട്ടി, 38 രാജ്യങ്ങളിൽ 337 അറസ്റ്റ്\nകുഞ്ഞുങ്ങളെ ലൈംഗികോപദ്രവം ഏൽപ്പിക്കുന്ന കേസ് ശ്രദ്ധയിൽപ്പെട്ടാൽ തുടരന്വേഷണം വളരെയേറെ പ്രയാസകരമാണ്. കുട്ടിയുടെ ദൃശ്യങ്ങൾ പുറത്തുവിടാനോ അന്വേഷണത്തിന്റെ ഭാഗമായി പങ്കുവയ്ക്കാനോ സാധിക്കില്ല. ഇരയാക്കപ്പെട്ട കുട്ടിയുടെ ദൃശ്യം കാണിച്ചു തെളിവെടുക്കാനോ ഈ കുട്ടി എവിടെയുണ്ട് എന്ന് അന്വേഷിക്കാനോ കഴിയില്ല. കുട്ടിയുടെ ചിത്രങ്ങളും വിഡിയോയും പോണോഗ്രഫി സൈറ്റിൽ എങ്ങിനെയാണ് എത്തിയതെന്നു കണ്ടുപിടിക്കുന്നതും പ്രയാസം. കുഞ്ഞ് അറിയാതെയാകും മിക്കപ്പോഴും ചിത്രങ്ങളെടുക്കുന്നത്. നേരിട്ട് ചൂഷണം ചെയ്യുന്നവരും ഇക്കൂട്ടത്തിലുണ്ടാകും.\nബാലലൈംഗികതയുടെ വലയിൽ നമ്മുടെ കുഞ്ഞുങ്ങൾ ഉൾപ്പെടാതിരിക്കാൻ മുൻകരുതൽ ഉണ്ടായിരിക്കേണ്ടതു പ്രധാനമാണ്. രക്ഷിതാക്കൾ കുട്ടികളെ ദ്രോഹിക്കില്ലെന്നു വിശ്വസിക്കാം. എന്നാൽ, കുഞ്ഞിനെ ആരുടെ കൂടെയാണു നിർത്തുന്നത്, ആരോടൊപ്പമാണു പുറത്തേക്കു വിടുന്നത്, ആരൊക്കെയാണു കുഞ്ഞുമായി സമ്പർക്കം പുലർത്തുന്നത് എന്നതെല്ലാം രക്ഷിതാക്കൾ കൃത്യമായും അറിഞ്ഞിരിക്കണം. അയൽക്കാർ, ബന്ധുക്കൾ, വീട്ടിലെ സഹായി, ഡ്രൈവർ തുടങ്ങിയവരുടെ കൂടെയെല്ലാം കുഞ്ഞുങ്ങളെ വിടുമ്പോൾ കരുതലുണ്ടാകണം. കുട്ടികളുടെ ദൃശ്യങ്ങൾ അവരറിഞ്ഞോ അറിയാതെയോ പകർത്തപ്പെടുമെന്ന് ഓർക്കണം.\nശരീരത്തിൽ മറ്റൊരാൾ സ്പർശിക്കുമ്പോൾ ഏത് ഉദ്ദേശ്യത്തിലാണെന്നു മനസ്സിലാക്കാൻ ‘നല്ല തൊടൽ, ചീത്ത തൊടൽ’ എന്നിവയെപ്പറ്റി കുട്ടികൾക്കു പറഞ്ഞുകൊടുക്കണം. കുട്ടികളുമായി ഇടപഴകാൻ രക്ഷിതാക്കൾ കൂടുതൽ സമയം കണ്ടെത്തണം. അവർക്ക് എന്തു കാര്യവും പേടിയില്ലാതെ പറയാനുള്ള സാഹചര്യമുണ്ടാകണം. പുതുതലമുറ രക്ഷിതാക്കൾ ഏറെനേരം മൊബൈലിൽ ചെലവഴിക്കുന്നുണ്ട്. അച്ഛനമ്മമാർ ശ്രദ്ധിക്കാതെയിരിക്കുമ്പോൾ കുട്ടികൾ ഒറ്റപ്പെടും. വീട്ടിൽ സാഹചര്യമില്ലാത്തതിനാൽ ഭൂരിഭാഗം കുട്ടികളും സ്കൂളിലോ ചൈൽഡ് ലൈൻ പ്രവർത്തകരുടെ അടുത്തോ ആണു ചൂഷണകഥ വെളിപ്പെടുത്തുന്നത്.\nകുട്ടികളുടെ ചിത്രങ്ങൾ സമൂഹമാധ്യമങ്ങളിൽ പങ്കുവയ്ക്കുമ്പോൾ വളരെയധികം ജാഗ്രതയും ഉത്തരവാദിത്തവും വേണം. ഏതൊക്കെ ചിത്രങ്ങൾ മറ്റുള്ളവരുമായി പങ്കുവയ്ക്കാമെന്നതിനെപ്പറ്റി ധാരണ വേണം. കുട്ടികൾ വീട്ടിൽ സ്വതന്ത്രമായി കളിക്കുന്നതും മറ്റുമെല്ലാം കൗതുകത്തിന്റെ പേരിൽ കുടുംബ ഗ്രൂപ്പുകളിൽ ഷെയർ ചെയ്യുമ്പോൾ എന്തിനു വേണ്ടിയാണ്, ആർക്കു വേണ്ടിയാണു പോസ്റ്റ് ചെയ്യുന്നത്? ആരെല്ലാമാണു ഗ്രൂപ്പിലുള്ളത്? ആരിലേക്കെല്ലാം ദൃശ്യങ്ങൾ എത്തും? തുടങ്ങിയവ ആലോചിക്കണം. ജനിച്ചനാൾ മുതൽ കുഞ്ഞിന്റെ വളർച്ചയുടെ ഓരോ നിമിഷവും ചിത്രീകരിക്കാം. പക്ഷേ, അതെല്ലാം ഡിജിറ്റൽ ലോകത്തു പങ്കുവയ്ക്കേണ്ടതുണ്ടോയെന്ന് ചിന്തിക്കണം.\n‘സുന്ദരിയായ ഭാര്യ,2പെണ്‍മക്കള്’; ആസക്തി കുട്ടികളില്: പി ഹണ്ടില് കുടുങ്ങി ഉന്നതര്\nസ്കൂളുകളിലെ ഗ്രൂപ്പുകളിലും ഈ ഉത്തരവാദിത്തം കാണിക്കണമെന്ന് അധ്യാപകരോടു പറയാറുണ്ട്. കുട്ടികളുടെ ചിത്രങ്ങൾ സമൂഹമാധ്യമ ഗ്രൂപ്പുകളിൽ ഷെയർ ചെയ്യുമ്പോൾ, അത് ബസ് സ്റ്റാൻഡിൽ ചിത്രം പതിക്കുന്നതു പോലെയാണ്. അവ ഇന്റർനെറ്റിൽ ആർക്കും എങ്ങനെയും ഉപയോഗിക്കാവുന്ന തരത്തിൽ ലഭ്യമാവുകയാണ്. സമൂഹമാധ്യമങ്ങളുടെ ഉപയോഗം ഇക്കാലത്ത് ഒഴിവാക്കാൻ സാധിക്കില്ലെങ്കിലും കുട്ടികളെ അമിതമായി ഉൾപ്പെടുത്താതിരിക്കാം. മുതിർന്നവരുടേതു പോലെ സ്വകാര്യത അവകാശപ്പെട്ട വ്യക്തിയാണു കുട്ടിയും. എന്നാൽ ഈ അവകാശം സൗകര്യപൂർവം മറക്കുന്നതാണു കണ്ടുവരുന്നത്.\nപശ്ചാത്യരാജ്യങ്ങളിൽ കു‌ഞ്ഞുങ്ങളുടെ ചിത്രങ്ങൾ നെറ്റിൽ പോസ്റ്റ് ചെയ്യുന്നതിന്റെ രീതി മനസ്സിലാക്കേണ്ടതാണ്. ഏതൊക്കെ ചിത്രങ്ങൾ ഇടാം, ഇടരുത് എന്നതിനെപ്പറ്റി അവർക്കു നിയന്ത്രണങ്ങളുണ്ട്. ഏതാനും ലൈക്കിനും കമന്റിനും വേണ്ടി, ജനിച്ചുവീണ നാൾതൊട്ട് ഇടതടവില്ലാതെ കുട്ടികളുടെ ചിത്രങ്ങൾ പോസ്റ്റ് ചെയ്യുകയാണു നമ്മൾ. രക്ഷിതാക്കൾ സമൂഹമാധ്യമങ്ങളിലാണു ജീവിക്കുന്നതെന്നു തോന്നും. ഏതു സമയത്തും തിരിച്ചടിക്കാൻ ശേഷിയുള്ളതാണു നെറ്റിലെ കുട്ടികളുടെ ചിത്രങ്ങളെന്ന് ഓർക്കണം. സ്നേഹത്തിന്റെ പേരിൽ നാം പോലുമറിയാതെ കുഞ്ഞുങ്ങളോടു ദ്രോഹമാണു ചെയ്യുന്നതെന്ന് ഉത്തരവാദിത്തത്തോടെ മനസ്സിലാക്കിയാൽ പ്രശ്നങ്ങൾ ഒഴിവാക്കാം.\nസെർച്ച് ചെയ്യുന്നതും കുറ്റകരം\nപീഡോഫൈലുകൾ പൊതുവെ ഇരകളുടെ പ്രായ, ലിംഗ വ്യത്യാസങ്ങൾ നോക്കാറില്ല. ആറു വയസ്സിനു മുകളിലുള്ളവരാണു സംസ്ഥാനത്തു ചൂഷണം ചെയ്യപ്പെടുന്നതിൽ ഏറിയപങ്കും. പെൺകുട്ടികളാണ് കൂടുതൽ. ആൺകുട്ടികളുടെ എണ്ണവും അധികമാണ്. ഗൾഫിലും വിദേശത്തും ഉള്ള മലയാളികൾ നാട്ടിലെ ഫോൺനമ്പർ ഉപയോഗിച്ചാണു വാട്സാപ്പ്, ടെലഗ്രാം ഗ്രൂപ്പുകളിലുള്ളത്. ഇവരെ കണ്ടെത്തുന്നതിൽ ഇന്റർപോൾ കേരള പൊലീസിനു പരിശീലനം നൽകുന്നുണ്ട്. അടുത്ത മാർച്ചിൽ ഇന്റർപോൾ സംഘം വീണ്ടുമെത്തും. ദൃശ്യങ്ങൾ മോശമായി പ്രചരിക്കപ്പെട്ടെന്നോ ചൂഷണം ചെയ്യപ്പെട്ടെന്നോ അറിയുമ്പോൾ കുട്ടിയുടെ മാനസികാവസ്ഥ തകിടംമറിയും. അവരെ സാധാരണനിലയിലാക്കുന്നതു സങ്കീർണമാണ്.\nബാല ലൈംഗികതയ്ക്കെതിരെ ലോകമാകെ കടുത്ത നിയമനടപടികളാണു സ്വീകരിക്കുന്നത്. ഗൂഗിൾ സെർച്ചിൽ പോലും ചൈൽഡ് പോണോഗ്രഫിയെപ്പറ്റിയുള്ള വിവരങ്ങൾ കിട്ടില്ല. ഇത്തരം ദൃശ്യങ്ങൾ തിരയുന്നതും കാണുന്നതും കുറ്റമായാണു വിദേശങ്ങളിൽ കരുതുന്നത്. മറ്റു കേസുകളിലൊന്നും ഉൾപ്പെടാത്ത വിദ്യാഭ്യാസമുള്ള ചെറുപ്പക്കാരാണു പിടിക്കപ്പെടുന്നവരിൽ കൂടുതൽ. ടോർ ബ്രൗസർ ഉൾപ്പെടെ ഉപയോഗിക്കേണ്ടതിനാൽ സാങ്കേതിക ജ്ഞാനമുള്ളവരാണ് ഈ മേഖലയിൽ സജീവമെന്നും മനോജ് എബ്രഹാം പറഞ്ഞു.\nപോക്സോ, ഐടി ആക്ടുകൾ ഉൾപ്പെടുത്തിയാണു പ്രതികൾക്കെതിരെ കേസെടുക്കുന്നത്. ജാമ്യം ലഭിക്കില്ല. 10 വർഷം തടവുശിക്ഷയും ഉറപ്പാണ്. ഡിജിറ്റൽ തെളിവുകളോടെയാണു കേസെടുക്കുന്നത്. പ്രതികൾക്കു യാതൊരു തരത്തിലും ഇളവുതേടി പുറത്തുവരാനാവില്ല. നിലവിൽ രാജ്യത്തു മുതിർന്നവരുടെ പോണോഗ്രഫി വിഡിയോകൾ കാണുന്നതു നിയമപ്രകാരം തെറ്റല്ല. മറ്റൊരാൾക്ക് അയച്ചു കൊടുക്കുന്നതാണു കുറ്റകൃത്യം. എന്നാൽ ബാലലൈംഗിക വിഡിയോകൾ കാണുന്നതു കടുത്ത കുറ്റമാണ്. ചൈൽഡ് പോൺ കാണുക മാത്രമേ ചെയ്തിട്ടുള്ളൂവെന്ന് ഒരാൾ പറഞ്ഞാൽ അതുതന്നെ കുറ്റമാകും.\nഫെയ്സ്ബുക്കിൽ ഫോട്ടോയിടും മുൻപ്\nഫെയ്സ്ബുക്ക് ഉൾപ്പെടെയുള്ള സമൂഹമാധ്യമങ്ങളിൽ പോസ്റ്റ് ചെയ്യുന്ന കുട്ടികളുടെ ചിത്രങ്ങൾ ബാല പീഡനവുമായി ബന്ധപ്പെട്ടുള്ള അശ്ലീല വെബ്സൈറ്റുകളിൽ വ്യാപകമായി ഷെയർ ചെയ്യപ്പെടുന്നുണ്ട്. ഓസ്ട്രേലിയയിൽ നടന്ന അന്വേഷണത്തിൽ ഫെയ്സ്ബുക്ക്, ഇൻസ്റ്റഗ്രാം തുടങ്ങിയ വെബ്സൈറ്റുകളിൽ നിന്നെടുത്ത ദശലക്ഷക്കണക്കിനു ഫോട്ടോകളാണ് ഇത്തരം സൈറ്റുകളിൽ അപ്‌ലോഡ് ചെയ്തതായി കണ്ടെത്തിയത്. കുട്ടികൾ നീന്തുന്നതും കായികവിനോദങ്ങളിലേർപ്പെടുന്നതും ജിംനാസ്റ്റിക്സ് പരിശീലനം നടത്തുന്നതുമെല്ലാമുള്ള ചിത്രങ്ങളാണ് ബാലപീഡകർ ലക്ഷ്യം വയ്ക്കുന്നത്.\nഓൺലൈൻ വഴി കുട്ടികളെ വലയിൽ വീഴ്ത്തുകയും പീഡിപ്പിക്കുകയും ചെയ്യുന്ന സംഭവങ്ങളുമുണ്ട്. മാതാപിതാക്കൾ പോസ്റ്റ് ചെയ്ത, ലോകമെമ്പാടും നിന്നുള്ള കുട്ടികളുടെ ചിത്രങ്ങളാണു പല പീഡോഫൈൽ ഇമേജ്–ഷെയറിങ് സൈറ്റുകളിലും അപ്‌ലോഡ് ചെയ്യപ്പെട്ടിരിക്കുന്നതെന്നു റിപ്പോർട്ടുകൾ ചൂണ്ടിക്കാട്ടുന്നു. ഒരൊറ്റ ക്ലിക്കിലൂടെ ഫെയ്സ്ബുക്കിൽ നിന്നുൾപ്പെടെ ആരുടെയും ഫോട്ടോ ഡൗൺലോഡ് ചെയ്യാമെന്നതാണ് ഇത്തരക്കാർ മുതലെടുക്കുന്നത്. കുട്ടികളുടെ 4.5 കോടി ഫോട്ടോകളുള്ള ഒരു ഇമേജ്–ഷെയറിങ് വെബ്ൈസറ്റിൽ പകുതിയും പ്രശസ്ത സമൂഹമാധ്യമങ്ങളിൽ നിന്നുള്ളതായിരുന്നു. നമുക്കു നിഷ്കളങ്കമായി തോന്നുന്ന പല കാഴ്ചകളും മറ്റുള്ളവർക്ക് അങ്ങനെയാവണമെന്നില്ലെന്നും കുട്ടികളുടെ കാര്യത്തിൽ ഇതാണു സംഭവിക്കുന്നതെന്നു മനസ്സിലാക്കണമെന്നും സൈബർ വിദഗ്ധർ പറയുന്നു.\nEnglish Summary: Manoj Abraham IPS on Child Pornography and precautions


'ഞാന് ചോദിച്ചത് ഭിക്ഷയല്ല, ബിസിസിഐ ദൈവത്തിന് മുകളിലുമല്ല'; പൊട്ടിത്തെറിച്ച് ശ്രീശാന്ത് -BCCI is not above god, says angry Sreesanth\n‘ഞാന് ചോദിച്ചത് ഭിക്ഷയല്ല, ബിസിസിഐ ദൈവത്തിന് മുകളിലുമല്ല’; പൊട്ടിത്തെറിച്ച് ശ്രീശാന്ത്\n'ഞാന് ചോദിച്ചത് ഭിക്ഷയല്ല, ബിസിസിഐ ദൈവത്തിന് മുകളിലുമല്ല'; പൊട്ടിത്തെറിച്ച് ശ്രീശാന്ത്\nഎന്റെ വരുമാന മാര്‍ഗം തിരിച്ചു തരണമെന്നാണ് നിങ്ങളോട് ഞാന് ആവശ്യപ്പെടുന്നത്. ഇത് എന്റെ അവകാശമാണ്- ശ്രീശാന്ത്\nകൊച്ചി: വിലക്ക് എടുത്ത് മാറ്റിയ ഹൈക്കോടതി വിധിയില് അനുകൂല നടപടി സ്വീകരിക്കാത്ത ബിസിസിഐയ്ക്കെതിരെ എസ് ശ്രീശാന്ത് രംഗത്ത്. “ബിസിസിഐ, നിങ്ങളോട് ഞാന് ഭിക്ഷ യാചിക്കുകയല്ല. എന്റെ വരുമാന മാര്‍ഗം തിരിച്ചു തരണമെന്നാണ് നിങ്ങളോട് ഞാന് ആവശ്യപ്പെടുന്നത്. ഇത് എന്റെ അവകാശമാണ്. നിങ്ങള് ദൈവത്തിന് മുകളില് ഒന്നുമല്ല. ഞാന് വീണ്ടും കളിക്കും”, ശ്രീശാന്ത് തന്റെ ട്വിറ്റര് പേജില് കുറിച്ചു.\nബിസിസിഐയ്ക്ക് ചെയ്യാന് കഴിയുന്നതിന്റെ ഏറ്റവും മോശമായ അവസ്ഥയാണിതെന്നും നിരപരാധിയാണെന്ന് വീണ്ടും വീണ്ടും തെളിയിച്ച തന്നോട് എന്തിനാണ് ഇങ്ങനെ ചെയ്യുന്നതെന്ന് അറിയില്ലെന്നും ശ്രീശാന്ത് കുറിച്ചു. 2013 ഐപിഎല് സീസണില് വാതുവെപ്പു സംഘങ്ങളുമായി ചേര്‍ന്ന് ഒത്തുകളിച്ചുവെന്ന കേസിലാണ് ശ്രീശാന്തിനെതിരെ ബിസിസിഐയുടെ അച്ചടക്ക സമിതി ആജീവനാന്ത വിലക്ക് ഏര്‍പ്പെടുത്തിയത്.\nഎന്നാല് ശ്രീശാന്തിനെതിരെ തെളിവില്ലെന്ന് പറഞ്ഞ കോടതി വിലക്ക് നീക്കാന് നിര്‍ദേശിക്കുകയായിരുന്നു. ശ്രീശാന്തിനെതിരായ ആരോപണങ്ങൾ ശരിയല്ലെന്ന് കോടതി നിരീക്ഷിച്ചു. ശ്രീശാന്തിനെ ക്രിക്കറ്റിൽനിന്ന് മാറ്റി നിർത്തിയത് ശരിയായില്ല. ഒത്തുകളി കേസ് കോടതി തളളിയതിനാൽ ബിസിബിസിസിഐ വിലക്ക് നിലനിൽക്കില്ലെന്ന് ഹൈക്കോടതി വ്യക്തമാക്കി. അന്വേഷണം വെറും പ്രഹസനമാണെന്ന് നിരീക്ഷിച്ച കോടതി വിലക്ക് നിലനില്‍ക്കില്ലെന്നും വ്യക്തമാക്കി.\nTags: BCCI, S Sreesanth\nഭാര്യയുമായുള്ള നിർബന്ധിത ലൈംഗിക ബന്ധം കുറ്റകൃത്യമായി കാണാനാകില്ല: സുപ്രീംകോടതി


ലഖിംപൂർ ഖേരി ജുഡീഷ്യൽ അന്വേഷണം: ഹൈക്കോടതി മുൻ ജഡ്ജിക്ക് ചുമതല; അമിത് മിശ്രയെ സംരക്ഷിച്ച് ബിജെപി | judicial inquiry in lakhimpur kheri violence high court former justice including panel\nലഖിംപൂർ ഖേരി ജുഡീഷ്യൽ അന്വേഷണം: ഹൈക്കോടതി മുൻ ജഡ്ജിക്ക് ചുമതല; അമിത് മിശ്രയെ സംരക്ഷിച്ച് ബിജെപി\nപ്രതിഷേധം നടത്തുകയായിരുന്ന കർഷകർക്ക് ഇടയിലേക്ക് വാഹനമിടിച്ച് കയറ്റിയ സംഭവത്തിൽ സുപ്രീംകോടതി സ്വമേധയാ എടുത്ത കേസ് പരിഗണിക്കാനിരിക്കെയാണ് നടപടി.\nDelhi, First Published Oct 7, 2021, 10:05 AM IST\nദില്ലി: ലഖിംപൂർ ഖേരിയിലെ കർഷക സംഘർഷത്തിൽ ജുഡീഷ്യൽ അന്വേഷണം. ഹൈക്കോടതി മുൻ ജഡ്ജി പ്രദീപ് കുമാർ അന്വേഷിക്കും. രണ്ട് മാസത്തെ സമയം കമ്മീഷന് നൽകി. നേരത്തെ കർഷകർ പ്രതിഷേധം ശക്തമാക്കിയ സാഹചര്യത്തിൽ ജുഡീഷ്യൽ അന്വേഷണം പ്രഖ്യാപിച്ചിരുന്നെങ്കിലും ആരാകും അന്വേഷിക്കുകയെന്നതിൽ തീരുമാനമായിരുന്നില്ല. പ്രതിഷേധം നടത്തുകയായിരുന്ന കർഷകർക്ക് ഇടയിലേക്ക് വാഹനമിടിച്ച് കയറ്റിയ സംഭവത്തിൽ സുപ്രീംകോടതി സ്വമേധയാ എടുത്ത കേസ് പരിഗണിക്കാനിരിക്കെയാണ് നടപടി.\nആരോപണം നേരിടുന്ന കേന്ദ്ര ആഭ്യന്തര സഹ മന്ത്രി അജയ് മിശ്രയെ പുറത്താക്കണമെന്ന ആവശ്യത്തിൽ ഉറച്ച് നിൽക്കുകയാണ് കർഷകർ. എന്നാൽ അതേ സമയം മന്ത്രിയെ സംരക്ഷിക്കുന്ന നിലപാടാണ് ബിജെപി സ്വീകരിക്കുന്നത്. ആഭ്യന്തരമന്ത്രാലയത്തിലെ ചുമതലകൾ തുടരാൻ അജയ് മിശ്രയ്ക്ക് അനുമതി നൽകി. ആഭ്യന്തര മന്ത്രി അമിത് ഷായാണ് മിശ്രയ്ക്ക് അനുമതി നൽകിയത്. ജയിൽ അധികൃതരുടെ യോഗത്തിൽ മിശ്ര ഇന്ന് സംസാരിക്കും. ശനിയാഴ്ച മിശ്ര വടക്കുകിഴക്കൻ സംസ്ഥാനങ്ങൾ സന്ദർശിക്കും. മകൻ ലഖിംപുർഖേരിയിലെ സംഭവസ്ഥലത്ത് ഇല്ലായിരുന്നുവെന്നതിന് തെളിവുണ്ടെന്ന നിലപാടിലാണ് മിശ്ര.\n'അജയ് മിശ്രയെ അറസ്റ്റ് ചെയ്യണം, ധനസഹായം പ്രശ്നപരിഹാരമല്ല', ലഖിംപൂരിൽ മരിച്ച യുവ കർഷകന്‍റെ അച്ഛൻ\nഅതിനിടെ ലഖിംപുർ ഖേരിയിൽ കർഷകർക്ക് മേൽ വാഹനമോടിച്ച് കയറ്റുന്ന കൂടുതൽ വ്യക്തമായ ദൃശ്യങ്ങൾ പുറത്ത് വന്നു. പ്രത്യേകിച്ച് പ്രകോപനങ്ങളൊന്നും ഇല്ലാതെ നടന്ന് പോകുന്ന കർഷകർക്ക് മേൽ വാഹനമോടിച്ച് കയറ്റുന്ന ദൃശ്യങ്ങളാണ് പുറത്ത് വന്നത്. അതിവേഗത്തിലെത്തുന്ന വാഹനം കർഷകർക്കിടയിലൂടെ ആളുകളെ ഇടിച്ച് തെറുപ്പിച്ച് മുന്നോട്ട് പോകുന്ന ഭീകര ദൃശ്യങ്ങളാണ് പുറത്ത് വന്നത്. കർഷകർ കല്ലെറിഞ്ഞപ്പോൾ വാഹനം നിയന്ത്രണം വിട്ടതെന്ന ആരോപണം പൊളിക്കുന്നതാണ് പുതിയതായി പുറത്ത് വന്ന ദൃശ്യങ്ങൾ.\nLast Updated Oct 7, 2021, 10:40 AM IST


സിപിഎം,ആര്‍എസ്എസ് പ്രവര്‍ത്തകരുടെ കൊലപാതകം:കണ്ണൂരിലും മാഹിയിലും ഇന്ന് ഹര്‍ത്താല് - Muhimmath\nKannur Kasaragod Kerala Malappuram Mangalore.Malappuram Popular\nസിപിഎം,ആര്‍എസ്എസ് പ്രവര്‍ത്തകരുടെ കൊലപാതകം:കണ്ണൂരിലും മാഹിയിലും ഇന്ന് ഹര്‍ത്താല്\nകണ്ണൂര്: മാഹിയില് സിപിഎം,ആര്‍എസ്എസ് പ്രവര്‍ത്തകരുടെ കൊലപാതകത്തില് പ്രതിഷേധിച്ച് ഇരുപാര്‍ട്ടികളും കണ്ണൂരിലും മാഹിയിലും ആഹ്വാനം ചെയ്ത ഹര്‍ത്താല് പുരോഗമിക്കുന്നു. രാവിലെ ആറ് മുതല് വൈകിട്ട് ആറ് വരെയാണ് ഹര്‍ത്താല്.\nസ്വകാര്യ വാഹനങ്ങള് തടയില്ലെന്ന് ഇരു പാര്‍ട്ടികളും അറിയിച്ചിരുന്നെങ്കിലും വിവിധ സ്ഥലങ്ങളില് ഇരുപാര്‍ട്ടികളുടേയും പ്രവര്‍ത്തകര് വാഹനങ്ങള് തടഞ്ഞു. കെഎസ്ആര്‍ടിസി ബസുകള് മാത്രമാണ് സര്‍വീസ് നടത്തുന്നത്. കടകമ്പോളങ്ങള് അടഞ്ഞുകിടക്കുകയാണ്. ഹര്‍ത്താലിനെത്തുടര്‍ന്ന് കണ്ണൂര് സര്‍വകലാശാല ഇന്ന് നടത്താനിരുന്ന എല്ലാ പരീക്ഷകളും മാറ്റിവച്ചു. പുതുക്കിയ തിയ്യതി പിന്നീട് അറിയിക്കും.\nമാഹിയില് സിപിഎം നേതാവും മുന് കൗണ്‍സിലറുമായ ബാബു കണ്ണിപ്പൊയിലാണ് തിങ്കളാഴ്ച രാത്രി വെട്ടേറ്റ് കൊല്ലപ്പെട്ടത്. ഇതിന് തൊട്ടുപിന്നാലെ മാഹി മലയാളം കലാഗ്രാമത്തിന് സമീപത്തുവച്ച് ആര്‍എസ്എസ് പ്രവര്‍ത്തകനായ ഷനേജും വെട്ടേറ്റ് കൊല്ലപ്പെടുകയായിരുന്നു.\nസംഘര്‍ഷാവസ്ഥ നിലനില്‍ക്കുന്ന മാഹി, തലശ്ശേരിക്കു സമീപം മടപീടിക എന്നിവിടങ്ങളില് വന് പോലീസ് സന്നാഹമാണ് കാംപ് ചെയ്യുന്നത്. മാഹിയുടെ സമീപപ്രദേശങ്ങളായ ചൊക്ലി, പള്ളൂര്, ന്യൂമാഹി പ്രദേശങ്ങളില് കൂടുതല് പോലീസിനെ വിന്യസിപ്പിച്ചിട്ടുണ്ട്. എ.ആര്. ക്യാമ്പിലെ ഒരു കമ്പനി പോലീസിനെ ഈ മേഖലയിലേക്ക് നിയോഗിച്ചു. സംഘര്‍ഷം പടരാതിരിക്കാന് സിഐ വി.വി. ബെന്നിയുടെ നേതൃത്വത്തില് പട്രോളിങ് ശക്തമാക്കി.